
A villafrancai béke megköttetett. A bécsi kormány- 
férfiak beláthatták, memiyire elhibázott volt úgy bel-, mint 
külpolitikájuk. Ausztria beléletében a felbomlás jelei mutat- 
koztak; a külállamokhoz való viszonya a lehető legked- 
vezőtlenebb volt; elszigetelve, magára hagyatva szemben 
állott egész' Európával. A helyreállt béke megadta az alkal- 
mat a multak bűneinek jóvátételére ; az olasz hadjárat sze- 
rencsétlen kimenetele s az ebben rejlő tanulságok világos 
ujjmutatással szolgáltak a teendőkre nézve. A császár a biro- 
dalom összes népeihez intézett július 18-diki manifesztumá- 
ban ki is jelenti, hogy a béke áldásai kétszerte kedvesek 
neki, mivel így kellőleg rá fog érni, hogy most már minden 
figyelmét és gondját azon maga elé tűzött feladat sikeres 
megoldásának szentelhesse, hogy Ausztria belső jólétét és 
külhatalmát gazdag szellemi s anyagi erőinek czélirányos 
kifejtése, valamint a közigazgatásban és a törvényhozásban 
teendő korszerű javítások által tartósan megállapítsa. 

Ezzel hivatalosan be volt jelentve a reform-korszak 
kezdete, s Ausztria népeivel együtt a magyar nemzet is át- 
adhatja vala magát a boldog reményeknek, ha 1859-ben 
Magyarországon reformokra és nem rendszerváltozásra lett 
volna első sorban és mindenek felett szükség. 

Az akkor fennállott rendszer keretében a reform nem- 
csak formailag, de lényegében sem lehetett kielégítő. Az 
alkotmányos tényezők közül az, mely a nép akaratát kép- 
viseli s melynek közremíiködése nélkül az intézmények jogi- 
lag nem konstituálhatók, — tétlenségre volt kárhoztatva ; a 
másik: a meg nem koronázott uralkodó szintén nélkülözte 

a törvényhozás- és kormányzásban való törvényes részvétel 
legfőbb és nélkülözhetetlen kellékét. A bécsi kormány foly- 
tonosan hirdette, hogy legfőbb gondja mindent tenni a nép- 
ért; de semmit sem akart tenni a nép által. 

Már magában a tout pour le peuple et par le peuple 
elvének semmibevevése természetesen meghiúsított minden 
úgynevezett reform-kisérletet. Az alattvalóknak észre kellett 
venniök, hogy a szabadelvűségnek csupán látszatával biró 
engedmények csak arra valók, hogy megnyugodjanak az 
atyáskodó kormány bölcseségében és jóakaratában s ne gör- 
dítsenek akadályokat elégedetlenkedésök által a kormány- 
hatalom fokozatos gyarapítása elé. A kormánynak gondja 
volt rá, hogy már az iskolában megtanulja a leendő polgár, 
hogy neki a legfőbb és legszentebb kötelessége á felsőbbség 
iránti engedelmesség. Mi az alattvaló kötelessége uralkodója 
iránt? kérdi a hivatalos káté, melyet a népiskolák számára 
a közoktatási miniszter rendeletére ezer meg ezer példány- 
ban nyomattak ki és terjesztettek szét/^ Felelet : Az alattvaló 
kötelessége uralkodóját tisztelni. Mi módon tiszteli az alatt- 
való uralkodóját ? kérdi tovább a káté. Felelet : Az által ha 
rendeleteinek engedelmességgel aláveti magát és mindent 
megtesz, a mit az neki az egész ország javáért parancsol. 
Kell-e engedelmeskedni még a ponosáf uralkodónak is? Kell; 
mert az Isten igy parancsolja. 

Az alkotmányos formák mellőzése s a hatalom egy- 
oldalú kezelése mellett a nemzeti aspiratiók kielégítéséről 
természetesen szó sem lehetett. A kormány tehát hazugsá- 
gokkal igyekezett a nemzet háborgó lelkiismeretét megnyugtatni. 

Az a rendszer, melyet 1848 után s némileg módosított 
kiadásban az olasz hadjárat befejeztével Bécsben követtek, 
a hazugság és kapkodás rendszere volt. 

^ Nálam a kath. népiskolák számára készült német nyelvű 
kiadásból van meg egy példány, melynek czíme : Pflichien der JJnter- 
thanen gegen ihren Monarchen. Zum Gebrauche der katholischen 
Volksschulen im Kaiserthum Österreich. Wien. lm k. k. Schulbücher- 
Verl. 1859. 8-r., 26 lap. 

Erről első sorban a protestánsok tehetnek tanúbizony- 
ságot. A protestáns egyházszervezetre vonatkozólag az ordres, 
contreordres és desordres egymást váltották fel ; folytonosan 
ismételve valóságos vivi sectiot végeztek a bécsi urak az egyház 
testén s mindezt azért — és ez volt már a hazugság, — hogy 
rendet hozzanak be az egyház kormányzatába, hogy meg- 
könnyítsék, illetőleg lehetővé tegyék ama törvények végre- 
hajtását, melyek a protestánsok vallásszabadságát biztosítják. 

Uaynau még őszinte volt. Katona létére nem diploma- 
tizált, nem csűrte-csavarta a dolgot, hanem a rendelkezésére 
bocsátott nyers erőre támaszkodva s megvetve az isteni és 
emberi jogokat, egy tollvonással keresztül húzta mindazt, a 
mit a protestánsoknak sikerült évszázadok küzdelmei árán 
kicsikarni a hatalomtól. Már 1854-ben, midőn a Havnau- 
féle rendelet hatályon kívül helyeztetett, a kormány megkezdi 
az alakoskodást; hamis ígéretekkel igyekszik félrevezetni a 
közvéleményt s megóvni intézkedéseire nézve a törvényes- 
ségnek legalább látszatát. Rendelete .szakasztott mása, para- 
phrasisa a Haynauénak, azzal a különbséggel, hogy azt az 
ideiglenesség jellegével ruházza fel, megígérvén, hogy a ma- 
gyar protestánsok ügye még abban az évben az 1791-diki 
törvény értelmében véglegesen rendeztetni fog. 

Ígéretét csak 1855-ben váltotta be, de úgy, hogy nem 
volt benne köszönet. A Bécsbe meghívott protestáns bizalmi 
férfiak — daczára ama kijelentésöknek, hogy ők az egyház 
megbízatása nélkül annak ügyében mitsem határozhatnak — 
megvitatták az eléjök terjesztett munkálatot, mely 1856-ban 
< Törvény terv T^ czím alatt ^ kiadatott az egyházkerületeknek, 

^ Két kiadását ismerjük. Az egyiknek czíme : Törvényterv a 
két evangélikus hitfelekezet egyházi ügyeinek képviseletét és igazga- 
tását Magyarország, a szerb- vajdaság és temesi-bánságban illetőleg. 
Pest; Emich Gusztáv könyvnyomdája. 1856. 8-r., 72 lap. — A másiké : 
Törvényterv mindkét hitvallású evangélikusok egyházi ügyeinek kép- 
viseletéről és igazgatásáról Magyarországon, a szerb- vajdaságban és 
temesi Bánátban. Apostol Pál tiszáninneni helv. hitv. superintendens 
felügyelete alatt hivatalosan fordítva. Sárospatak. A főiskola betűivel 
és költségén. 1856. 8r. 

hogy az 1791-diki törvény értelmében terjeszszék elő arra 
vonatkozólag véleményöket. Az egyhangú vélemény az volt, 
hogy az egyház ügyei véglegesen és törvényesen csakis zsi- 
nat által rendezhetők. 

A küldöttségnek, mely az egyetemes egyház eme meg- 
győződését a trón zsámolyánál tolmácsolta, ő Felsége azt 
válaszolta, hogy « kérelmeiket figyelmesen megfontolván, látni 
fogom, mennyire teljesíthetem kívánságaikat; legyenek meg- 
győződve, hogy én helvét hitvallású alattvalóimnak csak 
javát kivánom; ellenben elvárom, hogy önök is nekem igaz 
bizodalommal és hív ragaszkodással megfelelnek.* ^ 

A megfontolás eredménye a szeptember 1-sői pátens^ 
lőn, melynek az egyházi rendtartásra vonatkozó 55. §-a a 
vallás és közoktatásügyi miniszter szeptember 2-diki rende- 
letében foglalt határozmányok által egészíttetett ki.* 

Maga a pátens az ügy fontosságához képest nem nagyon 
terjedelmes, de annál inkább magán viseli Tliun bőbeszédű, 
aprólékoskodó rendelete a «Vielregiererei» ismertetőjeleit. A 
kedélyes bécsieket ebben a szomorú korszakban sem hagyta 
el hagyományos humoruk. Egy kép keringett köztük. A képen 
egy vékony, lesoványodott, elkényszeredett Beamter rajza 
látható, a mint egy csomó papirost visz a hóna alatt, ezzel 
a felirattal: «das sind die Gesetze> ; a hivatalnok után egy 

^ A helv. hitv. dunaméllékij dundntúU és tissántúli superin- 
tendentiák részéről az egyház és iskola ügyében ö császári, királyi 
Apostoli Felsége előtt április 20-án megjelent küldöttségnek előterjesz- 
tése és ö Felségének legkegyelmesebb válasza. Pest, 1857. Nyomtatta 
Landerer és Heckenast. 2-r. 4: lap. 

* Kaiserliches Patent vont 1. Septemher 1869, betreffend die 
innére Verfassung, die Schul- und Unterrichts-Angelegenheiten und 
die staatsrechfliche Stellung der evangelischen Kirche beider Bekennt- 
nisse in den Königreich Ungarn, Croatien und Slavonien, in der Woj- 
wodschaft Serbien mit dem Temeser Banate und in der Militárgránze . 
Wien. Aus der k. k. Hof- und Staatsdruckerei. 1859. 4:t., 12 lap. — 
Magyar fordításban: Prot. Egyh. és Isk. Lap. 1859. 38. sz. 

^ Magyar fordításban : Prot. Egyh. és Isk. Lap. 1859. 39. 40. 
él. szám. 

kétlovas kocsi halad megrakva irományokkal, melyekre az 
van Írva, hogy «und hier sind die Erláuterungen>. 

Az a tizenkét lapos negyedrétű nyomtatvány, mely 
magát a császári nyilt parancsot foglalja magában, tartalmilag 
mégis súlyosabb volt egy szekér «Erláuterung»-nál; annyira 
súlyos, hogy agyonnyomással fenyegette a protestáns egyház 
hatalmas épületét. 

A történelmi jog az a szilárd alap, melyen az 
épület áll s ezt Thun a fejedelmi kegyelem ingoványával 
akarta helyettesíteni. A protestánsok jogait biztosító nemzet- 
közi szerződéseket és alkotmányos törvényeket — bármily 
hiányosak és tökéletlenek is különben, — a mennyiben az 
összes czivilizált nemzetek oltalma alatt állanak, józan ész- 
szel nem lehet cserébe adni a legtökéletesebb s a legelőnyö- 
sebb császári pátensért sem ; mert ez utóbbinak kútforrása : 
a fejedelmi kegyelem, ép úgy alá van vetve az enyészetnek, 
mint maga az uralkodó személye. Erre a kézzelfogható igaz- 
ságra annál könnyebben rájöhettek a protestánsok, mert a 
pátens által nyújtott előnyök sem csábíthatták őket annyira 
el, hogy azokért érdemesnek látszott volna kirúgni maguk 
alól a biztos talajt 

A pátens tökéletesen beleillik annak a rendszemek a 
keretébe, mely egy-két szabadelvűnek látszó intézkedéssel 
eltakarni igyekszik a legreactionariusabb törekvéseket; mely 
a superinspectio jogát nem mint negativ irányú kormányzati 
jogot tekinti, hanem a felügyelet czímén tevőlegesen bele- 
avatkozik az egyes társadalmi érdekkör illetékességéhez tar- 
tozó ügyekbe; mely az állam és a társadalom minden tagját, 
minden intézményét egyenruhába öltözteti, hogy egyforma- 
ságot hozván létre mindenben, annál könnyebben felhasznál- 
hassa a létező erőket saját czéljaira ; mely féltékeny gonddal 
őrködik a rend fölött s a jó rend kedvéért minden töprengés 
nélkül megöli a szabadságot. 

Ha a pátenst elemeire bontjuk szét s annak ötvennyolcz 
paragrafusát tárgyilagosan megvizsgáljuk : két csoportba oszt- 
hatjuk intézkedéseit. Az egyik csoportba tartoznak az elő- 

nyök, melyek ismét vagy értéktelenek vagy az előző törvé- 
nyeken alapulnak s így egyszerűen csak a törvényes alapra 
való visszatérés következményei levén, tulajdonképen enged- 
ményeknek nem tekinthetők, vagy végre csalétekül szolgál- 
nak, hogy az érdekletteket levegyék a lábukról. 

A paragrafusok másik csoportja egy tükör, melyből a 
rendőr-állam képe a maga undorító mivoltában verődik 
vissza. 

Ilyenek például, hogy ha valamely iskola erkölcsi vagy 
politikai (!) tekintetben ártalmas jelleget ölt magára : a poli- 
tikai országos kormányszék által, a superintendentia egy 
küldöttjének meghivása mellett, vizsgálat tartandó s az ered- 
ményhez képest az iskola bezárása elrendelendő (11. §.); 
vagy hogy egy iskolában sem szabad oly tankönyvet hasz- 
nálni, mely a kormány jóváhagyását meg nem nyeri (13. §.) ; 
a középtanodák és praeparandiák igazgatói a kormányható- 
ságok irányában felelősek (14. §.); az, a kinek hivatása 
valamely egyházkormányzói gyülekezetben elnökölni, szemé- 
lyesen felelős azért, hogy a törvényes rend fenntartassék és 
oly határozat ne hozassék, mely vagy a gyülekezet törvényes 
jogain túlmenne vagy pedig a fennálló törvényekkel ellen- 
keznék (41. §.); az egyházi gyűlések nem nyilvánosak (45. §.); 
a generális conferentiák, valamint a superintendentiális kon- 
ventek jegyzőkönyvei a vallásügyi minisztériumhoz fölter- 
jesztendők, melynek jogában áll a hozott határozatokat fel- 
függeszteni (46. §.); a papok, tanítók, hivatalukat csak a 
kormány beleegyezésével foglalhatják el (49. §.); a superin- 
tendensek és egyházkerületi gondnokok választása pedig az 
uralkodó által erősíttetik meg (51. §.) stb. stb. 

Közhelylyé vált igazság, hogy az önkormányzat s az 
ezzel együtt járó gyülekezési jog, valamint a nyilvánosság 
joga, mindmegannyi éltető elemei a protestantizmusnak. S 
épen ezektől fosztatott meg a pátens által. 

Bármily elfogulatlanul tanulmányozzuk tehát a nyilt 
parancsot, semmikép sem jutunk arra az eredményre, a mire 
egy újabb protestáns egyházjogi irónk, ki azt állítja, hogy 

a pátens s a másnap megjelent miniszteri rendelet «az egy- 
házpolitikai jogok tekintetében az uralkodó felség más alka- 
lommal is nyilvánult jóakaratának mindig szép emléke lesz 
egyházunk történetében*.^ 

Az akkori lapok hálálkodtak ugyan ő felsége jóságá- 
ért; a Prot. Egyh. és Isk. Lap szerkesztője ismét és ismét 
kijelenti például, hogy «a nyilt parancsban ő felsége egy- 
házunk iránti atyáskodó szeretetének legvilágosabb jeleit 
látjuk*;^ de ezek csak afféle frázisok voltak, melyeket óva- 
tosságból kellett szárnyra bocsátani, hogy a kritika keserű 
labdacsát a kormány annál könnyebben megemészthesse. Ma 
azonban már nincs többé semmi okunk arra, hogy a kritika 
élét ily módon eltompítsuk. Midőn a kormány egy intézményt 
előbb halálra sebez, aztán biztos tudatában annak, hogy a 
halál ügyis be fog következni, apró tapaszokkal ragasztja be 
a vérző sebeket: ez nem jóakarat; ezt a' maga nevén kép- 
mutatásnak nevezik. 

A nyilvánosság jogán ejtett sérelemre mily értéktelen, 
haszontalan volt a 43. §. tapasza, mely nagykegyesen meg- 
engedi, hogy a zsinatok országfejedelmi biztosok jelenléte 
nélkül tarthatók. Ha a kormány a nyilvánosságot nem zárja 
ki gyűléseinkből : a protestánsok minden fejtörés nélkül bele- 
nyugosznak, hogy ezentúl is ott legyen zsinataikon az állam- 
hatalmat képviselő fényes egyenruha, mert egygyel több 
vagy kevesebb hallgató — még ha hivatalos minőségben 
szerepel is — nem számít ott, a hol a hallgatóság száma 
korlátozva nincsen. 

De az sem tekinthető valami különös kegyelemnek, 
hogy a házassági perekre nézve az egyházi bíróságok illeté- 
kessége elismertetik (6. §.) ; valamint, hogy a Horvát-Szlavon- 
országban s a határőrvidéken lakó protestánsok is felruház- 
tatnak a szabad vallásgyakorlat jogával (47. §.) ; mert hiszen 
a házassági perekre nézve hasonló intézkedést tesz már az 

* Kovács Albert: Egyházjogtan. I. 215. 
2 Prot. E. I. Lap. 1859. 1022. 1. 

1791-diki törvény; Horvát-Szlavonország és a határőrvidék 
pedig a bécsi és linczi béke megkötésekor is a magyar korona 
országai közé tartoztak s így az említett békekötések ezekre 
is ép úgy kötelezők voltak, mint a szoros értelemben vett 
Magyarországra nézve. A pátens 6. és 47. §-ában foglalt 
intézkedések által tehát a kormány egyszerűen a törvényes 
alapra helyezkedett vissza, a mi kötelesség volt, de nem 
kegyelem. 

Végre az 53. §., mely szerint a superintendentiák az 
állampénztárból évenként segedelmi átalánypénzt kapnak, 
mézes madzag volt. Ezzel akarta a kormány megpuhítani, 
illetőleg elnémítani az előrelátott ellenzéket. Jól tudták az 
intéző körök, hogy furfang nélkül czélt nem érnek. Thun 
januárius 10-diki ^ s februárius 5-diki rendeletében ^ azzal a 
ravasz fogással élt, hogy egyenesen az egyházközségeknek 
hagyja meg a rendezkedést, úgy okoskodván, hogy azoknak 
nem lesz annyi bátorságuk, mint az egyetemes egyháznak, 
a coordinatióba tehát bele fognak menni. Ezzel, mint Filó 
helyesen jegyzi meg, maga a kormány, — a mely pedig a 
forradalomtól annyira irtózott s a mely a pátens ellen küzdő 
protestánsokat az állami rend felforgatásával vádolta, — 
forradalmi térre terelte az ügyet, ellenszegülésre izgatván a 
papokat törvényes elöljáróikkal szemben. ^ S hogy ez ellen- 
szegüléshez annál inkább kedvet kapjanak : a február 5-diki 
rendelettel egyidejűleg, ugyancsak február 5-diki kelettel az 
államsegélyre vonatkozó legfelső elhatározás is közhírré 
tétetett. ^ 

A do ut des, facio ut facias elvét követte a kormány. 
Szinte mondani látszott, hogy én segítek a nyomorúságtokon, 
adok a számotokra alamizsnát ; de ti viszont háláljátok meg 
jószívűségemet azzal, hogy parancsaimnak engedelmeskedje- 
tek. A tizenkét újonnan szervezendő egyházkerület superin- 

1 Lásd Prot. E. I. Lap. 1860. 4 sz. 

* Lásd u. o. 1860. 6. sz. 

^ Filö: Rapport sur Péglise de Hongrie. 26. 1. 

* Prot. E. L Lap. 1860. 10. sz. 

tendensei, esperesei, lelkészei és néptanítói összesen 94 ezer 
forintnyi hivatali pótlékot, illetőleg segélyt kaptak volna azért, 
hogy fölhagynak az oppositióval. De — szerencsére — nagyon 
kevés érezte közűlök annyira elviselhetetlennek a becsületes 
szegénységet, hogy anyagi helyzetének megjavításáért kész 
lett volna feláldozni egyháza jogait. 

A bécsi minisztérium kormányzási képtelenségét mi 
sem mutatja inkább, mint az, hogy a protestánsokat boldo- 
gíthatni hitte a pátenssel; tehát egy évtized alatt annyira 
sem jutott, hogy megismerte volna a különböző népeleme- 
ket, melyeknek igazgatása gondjaira bízatott. Rövidlátó és 
korlátoltságukban makacs bürokraták intézték a birodalom 
sorsát. Folytonosan kísérleteztek a nélkül, hogy a kísérletek 
eredményéből a tanulságot levonták volna. Ha valami nem 
sikerült: kezdték újra a dolgot; a formán esetleg változtat- 
tak, de a lényeg maradt a régi; tágítani nem tágítottak, 
mert féltek, hogy a következetlenség vá(^ja érvén őket, elvesz- 
tik tekintélyöket. Többnyire bevárták a teljes kudarczot s 
csak akkor mondtak le a további kísérletezésről. 

Ilyen politika mellett a halvaszületett törvényeknek 
szeri-száma nem volt. Ezek közé tartozott a protestáns 
pátens is. 

Az 1856-diki törvénytervezetet egyhangúlag visszauta- 
sították a protestánsok. Világosan kijelentették, hogy nekik 
nem felülről diktált, hanem önmaguk által alkotott törvé- 
nyekre van szükségök; hívják össze hát a zsinatot. A kor- 
mány nem hallgatott rajok. Megújította az egyszer már dugába 
dőlt experimentumot. S a vége mi lőn? Ismét egy kudarcz, 
mely a többivel együtt a czivilizált világ előtt ékesszólóan 
demonstrálta az osztrák kormány képtelenségét. 

A régi igazság, hogy bonum tametsi opprimitur, non 
extinguitur, most is bevált. Hitfeleink ellentállásán végre is 
meg kellett törnie a kormány makacsságának annyival is 
inkább, mert a protestánsok háta mögött állt az egész 
nemzet. 

Soha Magyarországon nagyobb egyetértés az emberek 

közt nem volt, mint ebben a korban. Pártok nem álltak 
egymással szemben. Megszűnt a felekezetek, nemzetiségek 
közti torzsalkodás. A katholikusok, kik a konkordátum által 
szintén a történelmi jog alapjáról taszíttattak le, a közös 
szerencsétlenség elhárítása végett fegyverszövetségre léptek 
protestáns testvéreikkel; a siker felett érzett örömben s a 
balsiker által okozott levertségben a szövetségesek hűsé- 
gesen megosztoztak egymással, úgy, hogy a nemzet koszorús 
költője méltán hirdethette, hogy immár bekövetkezett az egy 
akol és egy pásztor korszaka: 

«Ezernyolczszáz ötvenkilenczbe' volt 

(Jegyezzük ezt a jobb évek közé !) 

Midőn a választófal leomolt. 

Mely sziveinket elkülönzé ; 

Midőn párt-, faj-, rang-, vallásgyűlölet 

Kiveszett e honban minden háztól. 

Maradjon így hát világ végéig 

Egy Isten és hon, — akol és pásztor.* ^ 

A pátens elleni harez nemzeti küzdelem volt. A pro- 
testánsok, midőn saját ősi alkotmányos presbyterialis szerve- 
zetök mellett síkra szálltak: a mindent központosító abszo- 
lutizmust támadták meg. Az « egységes Ausztria* irányadó 
köreit lelkesítő centralisatió szelleme hatja át a pátens min- 
den sorát. A birodalom egységének nevezett szörnyeteget és 
a közszabadság elnyomására szolgáló igazgatási rendszert 
ostromolták tehát meg a protestánsok a pátensben, s így 
küzdelmök szükségszerűleg politikai jelleget öltött magára. 
Eredménye is inkább politikai, mint vallási volt. Túloznánk, 
ha állítanék, hogy az osztrák kormány nyomása nem fej- 
lesztette volna hitfeleinkben a hitbuzgóságot, az egyházi ügyek 
iránti érdeklődést; hiszen az előző századok története is 
bizonyítja, hogy az egyházias szellem hasonlít a pálmához, 
mely sub pondere ereseit. De másrészről az is bizonyos, 
hogy míg vallás-erkölcsi tekintetben a pátens elleni mozga- 

' Jókai az Üstökösben. 1859. 13. sz. 

lomnak maradandó nyoma nem maradt : politikai fejlődésünk 
történetében ez a mozgalom tette le a határkövet az elnyo- 
matás és az alkotmányos kibontakozás korszaka közé. 

Hogy a küzdelem' teljes sikerrel végződött: ez annál 
bámulatosabb, mert bármily jogosnak látszott is a pátenst 
visszavonó 1860. május 15-diki legfelsőbb kézirat ^ ama 
szemrehányása, mely szerint a kormánynak a protestáns 
ügyek rendezésére czélzó intézkedései «a nép kedélyének 
növekedő nyugtalanítására használtattak alkalmul* : a « kedé- 
lyek nyugtalanítására» szolgáló intézmények : az egyházi 
gyűlések és a sajtó, részint tétlenségre voltak kárhoztatva, 
részint annyira megrendszabályoztattak, hogy a közvélemény 
alakulására, fejlesztésére úgyszólván csak lopva tehettek 
valamit. 

Az egyházi gyűlések tartását az 1859. október 8-diki 
rendelet betiltotta. 

A pátens 26. §-a az ág. hitv. evangélikusok részére 
hat superintendentia szervezését rendeli el ; ezek : a pesti, a 
pozsonyi, a soproni, az eperjesi, a szarvasi és az újverbászi ; 
a helv. hitvallásúak részére szintén hat superintendentiát 
állapít meg, u. m. a pestit, a komáromit, a pápait, a sáros- 
patakit, a debreczenit és az újszivaczit. Megállapítja egyszer- 
smind az esperességeket is. Nem gondolta meg a kormány, 
hogy az egyházkerületek és esperességek új beosztása által 
önmaga teszi lehetetlenné a pátens végrehajtását. «Erit mihi 
magnus Apolló — irja a Prot. Egyh. és Isk. Lap szerkesz- 
tője mindjárt a pátens közzétételekor, — a ki megmutatja 
az Ariadne-fonalat, mely a pátens által megteremtett zavar- 
ból kivezet. Micsoda testület vegye kezébe a dolgot ? A régi 
superintendentiák hatályon kívül helyeztettek ; tehát az újak. 
De hát ki rendezze azokat ?» ^ 

Az október 8-diki rendelet azután a districtualis konven- 
tek tartását az eddigi püspöki kerületek szerint megtiltja, s 



^ Lásd egész teijedelmében : Prot. E. I. Lap. 1860. 20. sz. 
« Prot. E. L Lap. 1859. 994 1. 

ebből folyólag akként intézkedik, hogy az evangélikusoknak 
csak a 26. §. pontos követésé mellett van joguk superinten- 
dentialís gyűlést tartani ; a superíntendentialis konventre semmi 
más esperességek össze nem gyűlhetnek, mint azok, melyek 
a 26. §. szerint egyik vagy másik superintendentiát képezik ; 
ha a superíntendentialis konventek a szept. 1-sői nyilt 
parancs 26. §-a által kijelölt püspöki kerületektől eltérő 
alkotással ülnének össze ezentúl is: akkor ezek határozatai 
semmiseknek nyilváníttatnak s az ily jogosíttatlan gyűlések 
összehívása, valamint az azokban való részvétel komoly 
felelősséget vonna maga után; azon esetben pedig, ha min- 
den várakozás daczára, valahol meg akarnák kisérleni ily 
jogtalan superíntendentialis konvent tartását, a politikai hatósá- 
gok oda utasítandók, hogy azon személyeket, kik ily jogta- 
lan módon akarnak összegyűlni, a szétoszlásra szólítsák fel 
s ezen felhívásnak való nem engedelmeskedés esetében annak 
rendőri eszközökkel is megkívántató nyomatékot adjanak és 
a pontos teljesítést biztosítsák. ^ 

Ennek a rendeletnek a súlyát legelőbb a dunamellékiek 
érezték meg. 

Egyházkerületi gyűlésük 1859. deczember 12-dikére ki 
volt hirdetve. De a kormány betiltotta azt. Báthory helyettes 
püspök a helytartó-tanács alelnökénél, Cseh Eduárdnál, a 
tilalom visszavonását nem birván kieszközölni, azonnal beadta 
lemondását az öt és fél év óta viselt administratorságról s 
30 év óta viselt egyházkerületi főjegyzői állásáról. Hiába 
kérték gr, Ráday, Sárhösy Kázmér, Törölt és Ballagi, kiket 
— tudomásom szerint — értekezletre hivott össze, hogy ily 
válságos viszonyok közt ne hagyja oda helyét rósz katona 
módjára : még ő kerekedett felül s ő tett szemrehányásokat, 
hogy őt hagyták magára a veszélyben. A gyűlést azért a 
kitűzött időben a legidősb egyházmegyei gondnok, gr, Báday 
Gedeon s a legidősb esperes, Fodor Fái elnöklete alatt meg- 
tartották ; elfogadták ott az ő felségéhez intézendő, Filó által 
fogalmazott feliratot s a Szózat eléneklése után szétoszlottak. 

^ Prot. E. 1. Lap. 1869. 43. sz. 

Az engedetlenség azonban nem maradt következmé- 
nyek nélkül, ügy az elnökök, mint a gyűlésen résztvettek 
közül többen, pl. Sárhözy Kázmér^ Filó stb. perbe fogattak ; 
a hivatalos Budapesti Hirlap pedig kinyilatkoztatta, hogy a 
mennyiben Báthory Gábor helyettes superintendens, meg- 
hívóját visszavonta, a gyűlés «superintendentialis konvent 
jellegével nem birhat*. 

Ehhez hasonló nyilatkozattal jelenti ki a hivatalos lap 
a három nappal később megtartott ev. bányakerületi gyűlés 
törvénytelenségét is. Az említett gyűlést a Haynau idejében 
kinevezett Komáromy superintendens nem akarván össze- 
hívni, megtette ezt helyette a legidősb esperes, Eszter gályí 
Mihály, daczára annak, hogy magától Thuntól érkezett 
hozzá szigorú tilalom a gyűlés-tartást illetőleg. A templom 
kulcsát a pesti német egyház lelkésze, Lmig Mihály — a 
rendőrség parancsának engedelmeskedvén — nem adta ki, 
ennélfogva a gyűlést az iskola épületében tartották meg. 
Alig hogy megkezdődött Esztergályi esperes és Dessewffy 
Oltó elnöklete alatt a tanácskozás, egy rendőrtiszt szétosz- 
lásra szólította fel a jelenvoltakat, a mi — ha jól tudom, 
ir, Prónay Gábor közbelépésére, ki figyelmeztette a gyüle- 
kezetet, hogy nem ott van a helye a kormány kiküldöttével 
alkudozni — meg is történt, miután az elnök a határozatot 
kimondta s Székács egy valóban remek, rögtönzött könyör- 
géssel könyekre indította nemcsak a gyülekezetet, de magát 
a rendőrtisztet is. ^ 

Az akkori közhangulatot jellemzi, hogy az egyetemi 
iQúság — mint a Wiener Zeitung deczember 16-diki esti 
lapjában olvassuk — hatalmas tüntetést rendezett a bánya- 
kerületi küldöttek tiszteletére. A bécsi lap tudósítója csak 
«100 diákot* látott, az Ostdeutsche Post ellenten 200-ra 
becsüli a tüntetésben résztvett diákok s 1500-ra az egész 

* Seékdcs imáját, melyet az egyházkerületi gyűlés jegyzőköny- 
vébe is beiktattak, lásd egész terjedelmében : Das k, k. Patent als 
Mystification, 70. 1. ; eredetiben : Felvidéky : Protestantismus és pán- 
szlávizmus, 64. 1. 

tömeg számát. A tüntetőket katonai őrjárat verte szét. Egyet 
közűlök, a ma is szereplő br. Kaas Ivort — minthogy 
tettlegességet követett el, más versió szerint, minthogy 
rohamra szólította fel a jelenvoltakat, ismét más versió sze- 
rint azért, mert a rendőrbiztost sértő szavakkal illette ^ (ő 
maga mondhatná meg leginkább, melyik az igaz) — letar- 
tóztatták. 

Az egyetemi ifjúság ettől a naptól kezdve tevékeny 
részt vett a kormányellenes hangulat ébrentartásában, mit- 
sem törődve az egyetemi tanácsnak mindjárt másnap közzé- 
tett figyelmeztetésével, hogy t. i. a demonstratióktól óvakod- 
janak, mert a törvények tisztelete első kötelessége minden 
állampolgárnak, annyival is inkább az akadémiai polgárnak, 
ki magát az állam, a törvények s az igazságtétel jövendő 

szolgájául akarja kiképezni. ^ 

« 

Az iQak, — kiknek főhadiszállásuk a Fillinger-kávé- 
házban volt, — nem szűntek meg borsot törni a rendőrség 
orra alá. Nedecishy Jenő, Deák unokaöcscse, Szenicsey Ödön 
s még néhány jogász Albrecht főherczeg jelenlétében egy 
álarczos bál alkalmával a német zenekart a teremből kiker- 
gette, mert a Gotterhalte-t kezdte rá, aztán az egész báli 
közönség elénekelte a Hymnust s még ráadásul Nedeczky 
egy hatalmas beszédet is tartott a zsarnokság ellen. A 
Batthyány-requiem ; a márczius 15-diki tüntetés áldozatának, 
Forinydk Gézának temetése, mindmegannyi demonstratió 
volt a kormány ellen. 

A protestánsok, — kiknek az ifjúság mozgalma szin- 
tén malmukra hajtotta a vizet, — fennebb említett két egy- 
házkerületi gyűlésökön kívül még kettőt tartottak a hatóság 
beavatkozásával. 

A duhántúli ref. egyházkerület Pápán október 17-től 
19-ig a tárgyalásra kitűzött ügyeket legnagyobbrészt elvé- 
gezte, a pátens ellen a feliratot megszerkesztette és elfogadta. 



* Magyar Sajtó 1859. decz. 19. 
2 U. 0. 1859. decz. 17. 

midőn Ferenczi szolgabíró a gyűlésteremben megjelent és 
saját felelősségére betiltotta a tanácskozás folytatását. 

Az 1860. január 11-diki tiszántúli ref. superintenden- 
tiális gyűlést Hanlce Leo kormánybiztos hasonlókép felosz- 
lásra szólította fel. Mire Tisza Kálmán, a nagyszalontai 
segédgondnok felállván, hogy kifejtse, miért nem engedel- 
meskedhetnek e felhívásnak, a biztos közbevágott, hogy az ő 
küldetése eddig terjedt, most tehát távozik, mi meg is tör- 
tént. A gyűlést azonban tovább folytatták. 

A törvényes lépéseket, melyeknek megtételével fenye- 
getődzik a pesti hivatalos lap január 13-diki számában, a 
tiszántúliak ellen csakugyan megtették. 

A gyűlés jegyzőkönyvét és aktáit Pópa György vizs- 
gálóbíró lefoglalta. ^ Azután gr. Degenfeld Imrét, Balogh 
Pétert, Baróczy esperest és kabai lelkészt, a két Révészt, 
Borhely Miklóst, Vállyi Jánost^ Könyves Tóth Mihályt, 
Ujfalussy Miklóst stb. a nagyváradi törvényszék elé idézték. 
Hogy Révész Imre ebben az ügyben szintén megidéztetett, 
— a mit Révész Kálmán kétségbe von ^, — ezt a mellett, 
hogy Ballagi Mórhoz intézett egyik levelében olvassuk, ilyen 
bizonyíték nélkül is határozottan állíthatnók, miután a január 
11-diki gyűlésen résztvettek közül egy sem kerülte ki a 
bíróság részéről a zaklattatást, épen Révészre nézve lett 
volna tehát legkevesebb oka a nagyváradi törvényszéknek 
kivételt tenni. 

Balogh superintendens, kit midőn áprihs 1 5-dikén 
Nagyváradra érkezett, a pályaudvaron gyászba öltözött fiata- 
lok beszéddel üdvözöltek, ^ valamint Begenfeld és Baróczy, 
kihallgattatásuk alkalmával úgy nyilatkoztak, hogy az ő 
védelmök és birájuk a közjogban és az őseik vérével meg- 
pecsételt szerződésekben van megállapítva s hogy tudva, 
miként a bíróság parancsot kapott az ő üldöztetésökre, a 



* Kiss Kdhncm : A szatmári ref. egyházmegye története. 256. 1. 
« Prot. E. I. Lap. 1883. 701. 1. 
« Pesti Napló 1860. április 24 

miért törvényesen biztosított vallási jogaikat gyakorolták, 
beváljak elitéltetésöket a nélkül, hogy azt meg akarnák 
akadályozni az amúgy is fölösleges védelemmel. ^ 

Tisza Kálmán hasonlóképen biróság elé állíttatott; 
egyszersmind házkutatást tartottak nála. A biró az iránt 
hallgatta ki, hogy midőn a pátens visszautasítására hívta fel 
a gytüést, mit értett az alatt, hogy « fejezze ki a gytílés 
reményét, miként ilyen és más hasonló zaklattatásoktól 
jövőre megkíméltetünk. > Azt értettem — feleié Tisza, — 
hogy például ok nélkül a biróság elé ne idézgessenek ben- 
nünket. 

A házkutatás alkalmával pedig Biharmegye főnöke 
megriadva a nagy munkától, melylyel a rengeteg iromány 
átnézése járna, azt kérdezte Tiszától, mondja meg becsület- 
szavára, van-e nála valami izgató irat? Van, felelte Tisza. 
S ezzel a főnök elé tette a pátens eredeti szövegét. 

Ilyen zaklattatások, a gyűlésezési jog ilyetén megszo- 
rítása mellett természetesen felette nehéz és — tegyük 
hozzá — veszedelmes volt a protestáns kérdésben állást 
foglalniok épen maguknak a közvetlenül érdekelteknek. De 
kétszeresen megnehezíttetett ez az által, hogy a sajtót, melyet 
a 48-diki törvényhozás fölszabadított, ismét bilincs^kbe verte 
a szabad szótól irtózó kormány. 

Az utólagos cenzúra — ez a kétszeresen gonosz, mert 
nemcsak a szellemre, hanem a zsebre is nyomasztólag ható 
alakja a cenzúrának — állt fenn nálunk 1852-től. A sajtó- 
rendtartást tartalmazó, 1852. május 27-én kelt nyilt parancs 
hű kinyomata az alakoskodó kormányzati rendszernek. Eze- 
ket a kifejezéseket: könyvrendőrség (Bücherpolizei), könyv- 
vizsgálat, cenzúra, — hiába keresnők benne. De a mi név 
szerint hiányzik belőle, az tényleg benne van a maga egész 
visszataszító mivoltában. S ez a legocsmányabb hypokrisis! 

Az időszaki nyomtatványnak minden egyes számából 

^ Les institutions de la Hongrie et leur violatíon, {Ludvigh 
Jánostól) 101. 1. 

vagy füzetéből, legfölebb egy órával a szétküldés előtt egy 
példányt a közrend és közbiztonság fóntartására kirendelt 
hatóságnál és oly helyeken, a hol állami ügyészségek voltak, 
még ezeknél is le kellett tenni. Minden más, a sajtó alól 
kikerült nyomtatványból, köteleztetett a nyomtató egy pél- 
dányt a szétküldés előtt 3 nappal a hatóságnak átnyújtani, 
megtiltatván a nyomtatványoknak az említett határidők eltelte 
előtt való kiosztása, illetőleg szétküldése. A lapszerkesztők azon- 
ban, hogy kárt ne szenvedjenek a kész nyomtatvány elkob- 
zása által, nem egy órával, hanem 4 — 5 órával, sőt a heti 
lapok szerkesztői 1 — 2 nappal a megjelenés előtt elküldték 
az u. n. revíziót a rendőrséghez. A melyik közűlök a rendőr- 
főnök kegyében volt, az még a kinyomatás előtt megkapta 
az értesítést a cenzúra esetleges kifogásai felől, de a melyik 
szerkesztőt Prottmann boszantani akart, annak a lap szét- 
küldése előtt egy fél órával üzente meg, hogy a lap illető 
száma lefoglaltatott. 

Egy lapszerkesztőség műhelyében nőttem fel. Emlék- 
szem hát nagyon jól, mily izgatottság fogott el még engem 
is — az akkor még gyermeket, — midőn a szerkesztő, ki 
szivemhez oly közel állt, önmagából kikelve szaladt a 
rendőrséghez, hogy lehetővé tegye lapjának idejében való 
megjelenését. A mikor már néhány óra múlva expediálni 
kellett volna a lapot: jött a hir, hogy Prottmann umak 
kifogása van valamely czikk vagy annak egy bizonyos pasz- 
szusa ellen. Erre megkezdődött az alkudozás a szerkesztő 
és a rendőrfőnök között, a mi annál nehezebben naent, mert 
Prottmann ugyan igen udvarias ember volt, de egy szót 
sem tudott magyarul s igy ugyancsak bajos volt vele meg- 
értetni, hogy például a miatt a magyar szó miatt, a mit 
kifogásol, még a haja szála sem görbül meg az osztrák kor- 
mánynak s a birodalom békessége nem fordul fel fenekestől. 
Természetesen többnyire a szerkesztőnek kellett engednie s 
még szerencsésnek érezhette magát, ha egyetlen egy inkrimi- 
nált szó miatt a lap teljesen kész, kinyomatott ezer példá- 
nya megsemmisíttetvén, egy kis késedelemmel a megrepatóU 

Ballagi G. : A protestáns pátens és a sajtó. 2 

s i^ra nyomott lappéldányokat szétküldhette. De megtörtént 
az is, hogy a kijavításra nem volt többé idő, s akkor a lap 
csonkán, például két ív helyett fél íven, vagy egyáltalán nem 
is jelent meg. 

A szerkesztőnek kétszeres szerencséje volt, ha a káron 
kívül, mely a kinyomatott lappéldányok megsemmisítése 
által érte, egyéb baja nem történt. Ha azonban a rendőrfőnök 
úgy találta, hogy a lap tartalma valamely hivatalból üldö- 
zendő büntetésreméltó cselekmény alapjául szolgál : a nyom- 
tatványt lefoglalta, az államügyészség pedig nyomban meg- 
indította a szerkesztő ellen a bűnvádi eljárást. Családi iromá- 
nyaink közt számos idézvény található, melyben a budai 
császári országos törvényszék vizsgáló birája, Marschalko, 
a közcsendháborítás bűntényével vádolt szerkesztő kihallga- 
tását rendeli el, közcsendháborításnak minősítvén az akkori 
büntető törvénykönyv mindazon cselekményt, a mely szerint 
valaki nyilvánosan vagy többek jelenlétében vagy nyomtat- 
ványokban, közkézen forgó iratokban vagy képek által enge- 
detlenségre, fölkelésre, vagy a bíróságok vagy más közható- 
ságok törvényei, rendeletei, ítéletei és intézkedései ellen való 
ellenszegülésre, vagy az adók és más közczélokra szánt 
szolgáltatások megtagadására felhívást tesz közzé, izgat vagy 
csábít. 

Alig van, a mi e kor igazságszolgáltatását inkább jelle- 
mezné, mint az, hogy lefoglalt, tehát soha közre nem bocsá- 
tott nyomtatvány miatt közcsendháborítás czímén helye volt 
a vádemelésnek. Világos, hogy ebben az esetben a per tár- 
gyát olyan cselekmény képezte, a melynek nemcsak elköve- 
tését, de még megkísérlését is lehetetlenné tette a rendőrség 
az által, hogy a közcsendnek megzavarására alkalmat szol- 
gáltató nyomtatványt — mielőtt azt a szerzőn, nyomdászon 
és a szedőn kívül bárki láthatta volna — elkobozta. 

Mily böszantóan nevetséges hatása lehetett a közön- 
ségre a Pesti Napló 1860. január 27-diki számában foglalt 
ama közleménynek, mely szerint a nevezett lap szerkesztője 
az 1859. november 8-diki számban az esztergomi ünnepély- 

ről irt czikke miatt, mint közcsendháborító, vád alá helyez- 
tetett, tehát egy olyan czikk miatt, a mit senki nem olvas- 
hatott, miután a november 8-diki számot a rendőrség lefog- 
lalta. 

Ha legalább elhallgatták volna az ilyen jogszolgáltatási 
abszurdumokat ! De -r- és ez mutatja az akkori törvény- 
hozók együgyűséget — maga a sajtórendtartás gondoskodott 
róla, hogy minden ilyen esetből közbotrány legyen, a meny- 
nyiben 21. §-ában elrendeli, hogy ha valamely időszaki 
nyomtatvány ellen bűnvádi eljárás indíttatik : ezen bűnvádi 
ügyben kibocsátott rendeletek, valamint a büntető Ítélet is, 
teljesen és változatlanul ugyanazon időszaki nyomtatvány 
legközelebbi számában közlendők. 

A hírlap egyes számainak lefoglalásánál sokkai súlyo- 
sabb büntetések is érték a szerkesztőket. így nevezetesen — 
a sajtórendtartás értelmében, — ha valamely időszaki nyom- 
tatvány a trón, a monarchiái uralkodásforraa, a birodalom 
egysége és épsége, a monarchiái elv, a vallás, a közerkölcsi- 
ség vagy általában az állam alapjai iránt folytonosan ellen- 
séges vagy a közcsend és rend fenntartásával össze nem 
egyeztethető irányt követett : szerkesztőjét előbb kétszer meg- 
intették, azután a lapot három hónapra, vagy esetleg örökre 
betiltották. 

így tiltották be a Vida Károly által szerkesztett kolozs- 
vári Magyar Futárt addig, míg a szerkesztő ellen közcsend- 
háborítás czímén megindított per be nem fejeztetik. Az állam- 
ügyész büntetésül indítványba hozta a nemesség el vesztését, egy 
évi nehéz fogságot, 500 forint lefoglalását a biztosítékból és 
elvesztését azon jognak, hogy valaha a vádlott bármely hír- 
lapnak tulajdonosa, kiadója vagy szerkesztője lehessen. A 
nagyszebeni törvényszék azonban vádlottat fölmentette. Azzal 
persze senki sem törődött, hogy az államügyész kárt okozott 
és mennyit Vidának az által, hogy lapjának megjelenését 
felfüggesztette. Örülnie kellett a szerkesztőnek, hogy bármily 
anyagi kár árán legalább a büntetéstől megmenekült. 

A megintésnél még drasztikusabb eszközt is alkalmaz- 
ói^ 

t-ak a napi sajtó elhallgattatására. A rendőrség ugyanis meg- 
tilthatta, hogy bizonyos kényesebb tárgyról Írjanak. így a 
Prot. Egyh. és Isk. Lap szerkesztője a lap 1860. márcziuö 
9-diki számában kinyilatkoztatja, hogy a mennyiben a haza 
minden részéből érkeznek hozzá tudósítások a szeptember 
1-sői legmagasabb nyilt parancs ügyében egyházkerületektől, 
egyházmegyéktől, ugy mint egyes gyülekezetek részéről : fel- 
sőbb helyről érkezett tilalomnál fogva nincs oly helyzetben, 
hogy eddigi mód és szokás szerint tartott akárminemű egy- 
házi gyűlés határozatait kiadhassa. 

Ilyen terrorismus mellett a lapok természetesen csak 
a legnagyobb óvatossággal szólhattak a napi kérdésekhez. 

Az 1852-diki sajtótörvénynek — mint Kemény Zsig- 
mond később, mikor már szabadabbá vált a sajtó, tréfásan 
Írja — meg volt a maga jó oldala, t. i. mind az iró, mind 
az olvasó ügyességét fokozta. Az iró megtanulta azt a mes- 
terséget: ángyomasszonyról szólni akként, hogy mindenki 
megértette, miszerint tulajdonképen hugomasszonyról volt 
szó; az olvasó pedig megtanult a sorok közt olvasni, s a 
látszólag legártatlanabb megjegyzésre mosolyra nyiltak ajkai 
s ajkai közt — előbb óvatosan körülpillantva — azt mor- 
mogta: «aha, értem, értem !> ^ 

Gyakran fogásokkal igyekeztek az újságok lehetővé 
tenni, hogy egy vagy más ügyben a közönséget tájékoztas- 
sák, közvéleményt teremtsenek. Ha valaki szabadabb szel- 
lemben kivánt nyilatkozni, kieszközölte, hogy czikkét vala- 
melyik bécsi lap közölje, onnan aztán átvehették a magyar 
lapok is. De ez a fogás sem sikerült mindig, mert a mi 
szabad volt Bécsben, nem volt mindig szabad Pesten is. 

A kényesebb eseményekről a hivatalos Budapesti Hir- 
lap vagy Wiener Zeitung után tudósították a lapok közön- 
ségüket. Persze amazoknak gondjuk volt rá, hogy a kor- 
mánynak közleményeik által valahogy kellemetlenséget ne 
okozzanak; Pesten ebben az időben 34 lap volt, ezek közt 

i Pesti N^pló 1860. nov^ 1. 

4 nagy napilap. De ezekből ugyan me^ nem tudott az ország 
semmit például az egyetemi ifjúság áíltál rendezett tünteté- 
sekről vágy á priniási jubilaéumröl, vagy ha megtudott is 
valamit: kénytelen volt beérni a hivatalosok semmitmondó^ 
száraz és minden kényesebb mozzanatot elhallgató tudósítá- 
sainak reprodukcziójával. 

A lapok egy szót sem irtak például a Batthyány La^ 
jos kivégeztetésének évfordulóján tartott requiemről. Csak 
hallomásból, de nem a lapok útján, tudta meg a közönség, 
hogy egy jogász elment a ferencziekhez s fölkérvén őket, 
hogy Lajos nevű elhunyt atyjáért tartson requiemet, ez meg 
is történt, az első magyar miniszterelnök özvegye jelenlété- 
vel dokumentálván, hogy a mise tulajdonképen nem ama 
bizonyos jogász atyjának, hanem az ő boldogult férjének 
szólt. 

Vagy azt olvassuk ugyan az akkori hírlapokban, hogy 
Kisfaludy Károly ért 1859. decz. 15-kén roppant közönség 
részvételével gyászmisét tartottak ; de arról a sokkal érdeke- 
sebb eseményről egy szóval sem emlékeztek meg a lapok, 
hogy midőn a rendőrség meghallotta, hogy az ifjúság ünne- 
pélyesen szándékszik átszállítni Kisfaludy hamvait a váczi 
temetőből a kerepesibe : a tüntetés megelőzése végett éjnek 
idején maga gondoskodott az átszállításról, mire az ifjúság úgy 
fogott ki a rendőrségen, hogy nagy tüntetéssel megkoszorúzta 
a költő újonnan hantolt sirját a kerepesi temetőben. 

Az 1860. márczius 15-diki nevezetes tüntetésnek a 
lapokban csak egy hivatalos közleményben van nyoma, mely 
szerint az egyetem rektora közhírré tette, hogy a márczius 
15-dikén történt események folytán — a mennyiben a fia- 
talság ismételt figyelmeztetések daczára demonstratiókban 
vett részt — a cs. k. hatóságok felső helyről felhatalmaz- 
tattak, hogy az ilynemű izgatásokban résztvevő tanulók ellen > 
hivatalból közvetlenül a cs. k. katonaság elé állíttatást is 
elrendelhetik. De hogy mik voltak azok a márczius ISrdiki. 
események; mi módon vették körül katonai kordonnal a 
kerepesi-úti temetőben nyugvó honvédek sirját; mi módon 

lökte Kormos Béla a katonák feje fölött az iQuság koszorú- 
ját a honvédek siijára; mi módon lőtték le Forinyák 
Gézát stb., — mindezekről mélységesen hallgatnia kellett a 
sajtónak. 

A Sczitovszhy primási jubilaeumáról meg a Magyar 
Sajtó részletes tudósítást közöl ugyan, de annak legérdeke- 
sebb részéről, a lakomáról csak annyit olvasunk november 
8-diki számában: « mindenik asztalnál voltak szép és erö- 
iéljes magyaros felköszöntések, melyeket tudósítónk — jelen 
nem lévén — nem közölhet egész hitelességgel. > Persze 
bajos is lett volna azokat « egész hitelességgel » közölni, mi- 
kor a többek közt gr, Cssiráky^ ez a különben konzervatív, 
loyalis főúr Albrecht főherczeg, Rauscher bécsi érsek, Thun 
miniszter jelenlétében az izzó szenvedély hangján azzal 
végezte beszédét, hogy < megfogyva bár, de törve nem: él 
nemzet e hazán*, ugy hogy — mint Kossuth irja — Rauscher 
odafordulva Albrecht főherczeghez, nagy méltatlankodással 
jegyezte meg : « das ist ja eine WühLerei ! > ^ Az ünnepély 
egyes érdekes epizódjairól is csak hallomás útján értesültek 
az emberek. Például, hogy Thun a templomban az Albrecht 
számára készített emelvényen akart helyet foglalni, de ki- 
szorította onnan Apponyi^ a volt kanczellár, miután a jelen- 
volt főurak kereken megmondták, hogy ha Thun tolakodik 
oda, ők otthagyják a templomot. Ezeket tudva, bizonyára 
kaczajra fakasztotta az olvasót a hivatalos lap referádája, 
melyet a Pesti Napló is átvett november 9-diki számába, 
már csak azért is, mert november 8-diki száma lefoglaltat- 
ván, mégis meg kellett emlékeznie a jubilaeumról. A hivata- 
los tudósítás így hangzik: «az egész ünnepély a legseehh 
rendben, legépületesb lelkesedéssel és legméltóbb fénynyel 
szerencsésen ment véghez, a rendkívüli fényű díszlakomával 
együtt, mely az egyházi ünnepély után következett >. 

Midőn az 1859-diki és 60-diki hírlapokat böngészszük^ 
egy sajátságos dolog tűnik mégis szemünkbe. Nagy meg- 

* Kossuth: Irataim. II. 64. 

lepetéssel olvassuk a hazafias ünnepélyekről, például a 
Kazinczy-ünnepélyről, a Széchenyi-requiemről szóló, hasá- 
bokra terjedő tudósításokat. Magukat a joumalistákat is 
méltán bámulatba ejtette ez a tünemény. « Csodálkozást 
ébresztett bennünk — irja Kemény Zsigmond 1859. október 
27-kén Fallc Milcsának^ — hogy a sajtó növekvő szigora 
mellett, a Kazinczy-ünnepélyeu tartott, bár magukban véve 
nem szélső színezetű szónoklatok megjelenhettek. Azt hittük, 
lefoglaltatnak, vagy csak változtatás mellett engedtetnek 
meg.» ^ A mit akkor Kemény nem tudott megmagyarázni 
magának, annak ma bajosan jöhetnénk mi a nyitjára. Egy- 
szerűen, minden kommentár nélkül, csak jelezzük tehát a 
tényt. Egyébiránt fölösleges is komoly, nagyobb szabású 
indokokat keresni egy olyan dolognál, melyre nézve vég- 
eredményben mindig a cenzor, vagy felsőbb fokon egy elv- 
telen, ingadozó s a kormányzottak viszonyait csak félig-meddig 
ismerő kormány akarata, helyesebben: szeszélye határozott. 

A szeptember 1-sői nyilt parancs megostromlásában a 
hazai időszaki sajtó szintén csak tartózkodással és a leg- 
nagyobb óvatossággal vehetett részt. A protestáns kérdés, 
úgyis mint elsőrangú politikai kérdés, természetesen politikai 
lapjainkat közelről érdekelte. De csak elvétve, nagyritkán 
merték azt önálló czikkekben szellőztetni. 

A Pesti Naplóban Falk Miksa, Kemény Zsigmond a 
külügyekről, Salamon Ferencz közművelődési ügyekről vezér- 
czikkeztek. A Magyar Sajtó hasábjai táviratokkal, külföldi 
lapszemlével voltak megtöltve. 

A mit azonban a Magyar Sajtónál inkább szerkesztési 
hibának kellett tekinteni, az a Naplónál öntudatosan meg- 
állapított taktika volt. Királyi szerkesztő, illetőleg Kemény 
Zsigmond, — ki mikor névleg nem volt is a Napló szerkesztője, 
tényleg döntő befolyást gyakorolt annak irányára és szelle- 
mére, — készakarva nem nyilatkoztak a belügyekről vagy 

^ Beksics: Kemény Zsigmond, a forradalom s a kiegyez é. 
167. lap 

Fáikkal együtt, — ki ebben különösen nagy mester volt, — 
a külügyi czikkekbe loptak be a kormány belpolitikáját meg- 
rovó egy-egy passzust. Hallgattak azért, hogy hallgatásukból 
következtessen a kormány a közvéleményre. S csakugyan az 
ország legtekintélyesebb, legelterjedtebb lapjának hallgatása 
ékesszólón hirdette a nemzet elégedetlenségét. 

A pátensre vonatkozólag a Pesti Naplóban egyetlen egy 
vezérczikk jelent meg Cs. A. (Csengery Antal) tollából. 

Csengery az Oesterreichische Zeitungnak felelvén, Richter 
Lajosnak, — kit mint a német protestáns egyházjog terén 
elsőrendű tekintélyt Albrecht főherczeg, Berlinben tartózko- 
dása alatt véleményadásra szóhtott fel a magyar prot. egy- 
házi ügyek felől, ^ — ama nyilatkozatából indul ki, mely 
szerint adják meg Magyarország protestánsainak ugyanazon 
jogokat, melyeket a róm. kath. egyháznak megadtak, t. i. hogy 
maguk rendezhessék ügyeiket. Miként rendeztettek a katho- 
likusok vallási ügyei? — kérdi a czikkiró. Úgy, hogy az 
állam egyezményre lépett a kath. egyház képviselőjével, a 
pápával. Mit óhajt tehát a magyar prot. egyház? Azt, hogy 
az állam egyezményre lépjen képviselőjével, a zsinattal. Ez 
volna az egyenlő mérték. De a protestánsok ennyit sem köve- 
telnek. Oj jogokat nem akarnak szerezni, csak megtar- 
tani, a mit a törvényhozástól és a fejedelmektől a múltban 
kaptak. * 

Ehhez hasonló önálló fejtegetések, elmélkedések helyett 
úgy a Pesti Napló, mint a többi politikai lap megelégedett 
a Prot. Egyh. és Isk. Lap újdonságainak, vidéki tudósításai- 
nak és czikkeinek, valamint a bécsi és külföldi lapok köz- 
leményeinek reprodukálásával. Ez mindenesetre kényelmesebb 
volt és kevesebb veszedelemmel járt. 

A Ballagi Mór szerkesztésében megjelent Frotestáns 
EgyJiázi és Iskolai Lapra bízták, hogy kaparja ki a gesz- 
tenyét a parázsból. Ez a lap volt a csatorna, mely a protes- 



1 Prot. E. I. Lap 1859. 41. sz. 
* Pesti Napló 1689. okt. 8. 

táns ügyekben táplálékkal látta el a napi sajtót. Közlemé- 
nyeiben méltán megbízhattak, mert szerkesztője a mellett, 
hogy összeköttetésben állt az egyház irányadó köreivel s hogy 
maga is tevékeny részt vett az egyházi gyűlésekben és moz- 
galmakban, elveinél fogva jogosan képviselhette és tolmácsol- 
hatta a protestáns közvéleményt és közhangulatot. 

Hogy a Prot. Egyh. és Isk. Lap a közvélemény orgá- 
numa volt, ezt igazolta ugyan a protestánsok óriási többsé- 
gének magatartása; de azért az Oesterreichische Zeitung 
megpróbálta elhitetni a világgal, hogy a nyilt parancs ellen 
csak a Prot. E. I. Lap által képviselt, lelkészekből álló párt- 
nak s ennek is csupán a forma ellen van kifogása, a világi 
elem ellenben, valamint a protestánsok tömege a pátenssel 
teljesen meg van elégedve. 

Az osztrák újság emez expectoratiója nagyban hozzá- 
járult a vita élénkítéséhez, valamint a Prot. E. L Lap tekin- 
télyének és súlyának emelkedéséhez. A világiak, — kik eddig 
kizárólag a zöld asztalnál s magán körökben fejtettek ki s 
szándékoztak kifejteni oppositiót, — a kihivás folytán egy- 
másután tollat ragadtak, hogy a hamis világításban feltün- 
tetett mozgalom természetére nézve tájékoztassák a nagy 
közönséget. 

Tisza Kálmán volt az első, ki tiltakozó szavát fölemelte. 
« Tagadom — irja a Prot. E. L Lap 1859. 40. számában, — 
hogy a Prot. E. I. Lap bármely pártnak is a magyar prot. 
egyházban orgánuma volna, mert ezen lap, midőn egyfelől 
a legellenkezőbb vélemények előtt megnyitotta hasábjait, addig 
másfelől a szerkesztő belátása és nézete szerint képvisehii 
akarta mindig a magyar prot. egyház józan érdekeit, me- 
lyekre nézve ha lehetnek is az egyes pontoknál a nézetek- 
ben eltérések, a követendő vezérelvekre nézve majdnem min- 
denki egyetért; mindazokban tehát, melyek hasábjain a magyar 
prot. egyház hitelveihez és törvényes helyzetéhez híven elmon- 
dattak, a Prot. E. L Lap az összes prot. egyház orgánuma 
inkább, mintsem valami egyes párté. Hogy pedig semmi 
esetre sem csupán lelkészekből álló pártot képvisel, mutatja 

azt azon nem lelkész írók száma, kik benne szót emeltek^ 
mutatja az, hogy ha nem értettek is a szerkesztővel minden 
dolgokban egyet mindenek ; ha nem lehet is állítani, hogy a 
szerkesztő — mint ember — soha semmiben ne tévedhetett 
volna : sem ellene, sem lapja ellen nem viseltetett ellenséges 
indulattal senki más, mint épen egy igen csekély lelkészi töredék 
és ez is valamint egyfelől nem magyar prot. elvek miatt, úgy 
másfelől nem az államhatalom iránti föltétlen hódolatból, 
hanem az egyház jóléte ellen törő hierarchikus s épen nem 
magyar, az államra nézve veszélyes irányzatánál fpgva.* 

Kifejti aztán röviden, hogy a világiaknak sem kell a^ 
pátens, főként azért, mert nem ismerik el a kormány jogát, 
hogy a protestánsokat kötelező törvényeket hozhasson s mert 
nem tűrhetik, hogy a prot. egyház a történeti fejlődési jog 
alapjáról a kegyelemére helyeztessék. Végül kifejezi abbeli 
reményét, hogy a mennyiben tudja, mikép a többi világiak 
is így gondolkoznak : szintén nyilatkozni fognak. 

Tisza ettől a felszólalásától kezdve a küzdelem befejez- 
téig, nagy tehetségének egész súlyával támogatta a Prot. E. 
I. Lap szerkesztőségét. Folytonos érintkezésben állt Ballagi- 
val, ki bizalmasan közölte vele terveit. A családunk birto- 
kában levő leveleire s tetteire hivatkozva bízvást állíthatom, 
hogy világi nagyjaink közt Vay és Prónay mellett a pátens 
megostromlásában vezérszerepet vitt, jóllehet fiatal koránál 
fogva még akkor a politikai életben nem volt alkalma kitün- 
tetni magát s az egyház körében viselt hivatali állásánál 
fogva sem mérkőzhetett említett két jelesünkkel. Későbbi nép- 
szerűségének, fényes politikai sikereinek alapját mindenesetre 
a pátensmozgalom idején vetette meg. A 29 éves ifjú ekkor 
mutatta be először a nagy közönségnek rendkívüli egyéni 
tulajdonait, melyeket az 1861-iki országgyűlés folyamán, majd 
később a kiegyezés korszakában s legutóbb az ország kor- 
mányzásában teljes mértékben érvényesített. 

Abbeli reménységében, hogy a szept. 1-sői nyilt paran- 
csot illetőleg a többi világiak is elő fogják adni nézeteiket, 
nem csalatkozott. 

Gróf Teleki Gyula a Prot E. I. Lap 41-ik számában 
nyilatkozik, hogy igazolja, mikép valamint a múltban, úgy 
a jelenben is ily válságos perczekben a protestantismus 
nem szakadt soha két pártra, t. i. az egyháziak és világiak 
pártjára. 

A következő számban Tolcsvai Nagy Gedeon és Sár- 
Irözy József segédgondnokok szólalnak fel harczra kész modor- 
ban. Amaz kijelenti, hogy < szent vallásának békekötéseken 
és törvényeken alapuló szabadságáért vagyonát, szabadságát, 
sőt — ha kell — dicsőén elvérzett ősei példájához híven, 
életét is kész feláldozni* ; emez Zsedényi nézeteihez csat- 
lakozik. 

Ugyanebben a számban jelenti egyszersmind a szer- 
kesztő, hogy hasonló nyilatkozatokat még id. Kandó József y 
Ujfalunsy Miklós s még számos világi egyén is küldött be 
hozzá. Ez utóbbinak felszólalása a Pesti Napló okt. 23-iki 
számában jelent meg. 

A 47-ik számban Sárközy Kázmér^ vértesaljai segéd- 
gondnok, történeti adatokkal bizonyítja vezérczikkében, mily 
veszedelmes volt mindig az egyházra nézve ügyeinek kívülről 
történt rendezése. 

Az 1860. 4-ik számban Szontagh Lajos az evangé- 
likusokat egyetértésre buzdítja, mire a szerkesztő figyelmez- 
teti a kisebbséget, hogy a többség akarata előtt hajoljon meg. 

De a legékesszólóbb volt mind közt Ivánka Imre, ki 
az 50-ik számban egy száraz, de minden okoskodásnál meg- 
győzőbb statisztikát tesz közzé. E szerint deczember 5-éig 
a régi állapotba való visszahelyezés, illetőleg a zsinat tart- 
hatásaért folyamodott 2.684,033 protestáns ; ellenben a nyílt 
parancsért és a miniszteri rendeletért köszönetet szavazott 
összesen 39,610 ág. evangélikus. 

Ugyanő a pátenst visszavonó legfelsőbb kézirat meg- 
jelenése után felhívja hitsorsosait, hogy vonjanak sürü leplet 
a közelmúltra ; ne tegyenek egymásnak szemrehányásokat és 
teljenek mindenben mindnyájan, erőszakolás nélkül oda vissza, 
hol Haynau rendelete előtt állottak; mert csak onnan kiin- 

dúlva várhatnak sikerdús eredményt, szüntethetik meg a 
súrlódásokat és kerülhetik el egyházukban a szakadást. ? 

Az egyháziak és tanárok közül szintén többen' hozzá 
szólnak a tárgyhoz. Rajnai Ábel szelíden, de nyomatékosan 
utasítja vissza az Oesterreichische Zeitung gyanúsítását, hogy 
t. i. a papság ellentétben a világiakkal, a pártoskodás és 
nagyralátás szelleme által vezettetve opponál. * Füó Lajos * 
és Tatay András * a superintendentiális gyűlések összeülését 
sürgetik, hogy meg lehessen tenni az előkészületeket a zsinatra. 
A szarvasi Tatay István^ czikkében idézi egy buzgó protes- 
táns ama szavait, hogy mi az államtól a legnagyobb kegyelem- 
nek veszszük, ha bennünket ignorál s hogy szívesen maradunk 
szegények, csakhogy a lelki dolgokban Istentől függjünk.^ 

Székács József a pátenst egy darabig elfogadhatónak 
tartotta abban a hiszemben, hogy nem fog az végrehajtatni 
mindaddig, míg a zsinat hozzá nem járul. De a mint kide- 
rült, hogy a kormány a nyilt parancsot valóságos törvény- 
nek tekinti : ő is az ellenzékhez csatlakozott. ® A decz. 15-iki 
bányakerületi gyűlést megelőzött értekezleten, a jelenvoltak 
általános meglepetésére, szembenállva Bauhoferrel és Lánggal, 
kik a hatóságilag betiltott gyűlés megtartását ellenezték, egész 
határozottsággal Szentiványi Károly és Kubinyi Ferencz 
álláspontját fogadta el, elszántsággal jelentvén ki, hogy «ha 
a kormány vértanúkat keres: találni fog.» 

A Prot. E. és I. Lapban, daczára annak, hogy segéd- 
szerkesztője volt, csak a máj. 15-iki legfelsőbb kézirat meg- 
jelenése után nyilatkozott, midőn a kedélyek lecsillapítása, 
az ellentétek kiegyenlítése vált szükségessé. Erre ő szdíd, 
békülékeny természeténél fogva különösen képesítve volt. 

1 Prot. E. I. Lap 1860. 2L sz. 
» Prot. E. I. Lap 1859. M, sz. 
8 U. o. 40. sz. 
* ü. 0. 41. sz. 
5 U. 0. 49. sz. 

® Ballagi Mór : Emlékbeszéd Székács József fölött. (Olvastatott 
a M. T. Akadémia 1878. jul. 1-én tartott összes ülésében.) 30. 1. 

A ki a szeretetet és egyetértést nemcsak a szószékben hir- 
dette, hanem a templom falain kívül is egész életében teljes 
odaadással munkálta: joggal szólhatott így hitfeleihez: «legyünk 
keresztyének, legyünk Urunk üdvözítőnk igazi követői, bo- 
csássunk meg egymásnak s a testvéri szeretet azon leplét, 
melyről azt mondja az irás, hogy elfödi még a vétkek soka- 
ságát is, borítsuk a múltra, borítsuk úgy, hogy a keblekben 
ne maradjon hátra semmi keserűség s csak egy legyen a 
közös, minden fájdalmat enyhítő, minden sebet meggyógyító, 
boldogító, ünnepélyes érzelem, t. i. az, hogy ismét egyek, 
ismét testvérek vagyunk s egyekké lettünk egyházunknak 
szegletkövében, a Krisztusban. > ^ Hasonló békülékeny szellem 
lengi át a Seeherényi Gusztáv és Szeberényi Lajos czikkeit. ^ 

A Prot. E. I. Lap másik segédszerkesztője, Töröh Pál, 
szintén csak tanácsaival, tehát közvetve vett részt a lap 
hasábjain folytatott toUharczban, De magának a pátensmoz- 
galomnak egyik éltető lelke volt. A legbensőbb barátságban 
Székácscsal és Ballagivaly közös eszmények által lelkesítve, 
egymás nélkül nem tettek semmit. Török erélye, vasakarata, 
diplomátiai ügyessége ; Székács szehdsége és szeretetreméltó- 
sága; Ballagi harczvágya és merészsége, a legszebb harmó- 
niában olvadtak össze a közös cselekvés mezején. 

Hitfeleik megbízva eszökben, tehetségökben, az általuk 
közegyetértéssel kiadott jelszó után szívesen indultak bár- 
mikor s ennek következtében természetesen a kormány is 
kénytelen volt elismerni tekintélyöket. Benedek altábornagy, 
a mint Albrecht főherczeg helyét elfoglalta, kereste velők az 
összeköttetést ; gyakran felhívta őket magához a várba, hogy 
kikérje véleményöket egy vagy más dologban. 

Bizonyára ő nekik is volt részök benne, hogy Benedek a 
kiegyezés szükségességéről csakhamar meggyőződött. De hogy 
a máj. 15-iki legfelsőbb kézirat is az ő intentiójuk szerint 
fogalmaztatott volna, azt nem hiszszük. Bauhofer ugyanis egy 



* Prot. E. I. Lap 1860. 22. sz. 
2 U. 0. 24. 28. SZ. 

alább említendő kéziratban levő művében azt állítja, hogy 
Benedek felszóütotta Prónay Gábort, készítene egy legfelsőbb 
rendelet-tervezetet, a melyről gondolja, mikép hitfeleit kielé- 
gítené s hogy Prónay e megbízatásnak Székáesék közremű- 
ködésével el^et tevén, az igy létrejött munkálat párja a 
máj. 15'iki rendelet. Én úgy tudom, hogy ez a rendelet 
Zsoldos Ignácé műve, ki akkor Bécsben a legfőbb törvény- 
széknél volt alkalmazva s hogy — legalább olyan alakjában, 
a mint tényleg közrebocsáttatott — annat fogalmazásába 
Török, Székács és Ballagi annál kevésbé folyhattak be, mert 
nagyon is sok kifogásolni valót találtak benne. 

Az összhangot, mely a Prot. E. I. Lap dolgozótársainak 
felfogásában nyilvánul, csak Szilágyi FereticZy cs. k. iskola- 
tanácsos zavarja meg, a nélkül azonban, hogy czikke a leg- 
kisebb hatással is lett volna a mozgalom irányának megvál- 
toztatására. A kormánytól függő hivatalnok véleménye még 
azoknak sem imponálhatott, a kik a pátensért rajongtak. Sőt 
ezekre volt valami leverő, a protestánsok óriási többségére 
ellenben fölemelő ama jelenségben, hogy abban a lapban, 
melyet még a kormány is kénytelen volt úgy tekinteni, mint 
az egyetemes protestáns egyház közvéleményének orgánumát, 
egyetlen egy iró vállalkozott a pátens védelmezésére s azt 
az egyet is a kormány fizette, mint hivatalnokát. 

Szilágyi egy ellene intézett támadásra felelve, ^ vádolja 
azokat, a kiknek kötelességök lett volna a pátens jótékony 
tartalma felől a népet felvilágosítani, hogy izgattak s merő- 
ben politikai színezetű oppositiót idéztek elő. Kijelenti egy- 
szersmind, hogy egy közelebbi levelében tüzetesebben előadja 
majd a pátenst illető nézeteit, mire azonban a szerkesztő azt 
az érdekes megjegyzést teszi, hogy ha loyalitás volt részéről 
az első levél közlése, illoyalitás a tanácsos úr részéről köve- 
telni, hogy további közlései által a szerkesztő részéről védett 
elveket kitegye megtámadásainak oly viszonyok közt, midőn 
a tanácsosnak szabad mindent mondani, míg a szerkesztÖ- 

^ Prot. E. I. Lap 1860. 12. sz. 

nek felehíie nemieket, mert — nem szahad;% szerint ne is 
számítson rá, hogy bejelentett második levele meg fog jelenni. 

A Prot. E. I. Lap szerkesztőségi ügyeibe be nem ava- 
tottak előtt méltán feltűnhetett, hogy a prot. autonómia egyik 
legbuzgóbb és legavatottabb előharczosa, Révész Imre^ a sajtó 
útján nem nyilatkozik akkor, a mikor az autonómiát ép a 
legnagyobb veszély fenyegeti, ő, a ki a prot. egyházalkot- 
mányról irt két művében — mint Ballagi Mór megjegyzi — 
már 1856-ban, illetőleg 1857-ben mindama kérdéseket előre 
megfejtette, melyek a nyilt parancs megjelenésével színre 
kerülve, a protestáns közönséget foglalkoztatták. ^ Pedig Révész 
a pátens tárgyában tényleg több czikket irt s küldött be a 
Prot. E. I. Lap szerkesztőjéhez, melyek azonban a cenzúra 
miatt nem jelenhettek meg. Családi levéltárunkban ma is kegye- 
lettel őrizzük e czikkek kéziratait kefelenyomatait s szerző- 
jüknek azokra vonatkozó leveleit. 

Egyébiránt Révész ekkorbeli irói tevékenységének súly- 
pontját nem is az időszaki sajtóban kell keresnünk, hanem 
a tudományos irodalom és az egyházi élet körében. 

Mikor az 1854-iki miniszteri rendelet, mely az 1791-iki 
törvény alapján való rendezkedést helyezi kilátásba, megjelen : 
tollat vesz kezébe s megirja a prot. egyházalkotmány alapelveit 
általánosságban, hazai viszonyainkra való tekintet nélkül, úgy, 
a mint azokat a reformátorok állapították meg, ^ a czélból, 
hogy a rendezkedést majdan hitfeleire nézve megkönnyítse. 

Majd 1857-ben specialiter a magyar prot. egyházalköt- 
mány főbb pontjait állítja össze, ^ azzal a világos szándékkal, 

^ Ballagi Mór: Emlékbeszéd Révész Imre felett. Olvastatott a 
M. Tud. Akadémia 1882. ápr. 24;-én tartott összes ülésében. 10. 1. 

^ A protestáns egyházalkotmány alapelvei, a XVI-ik századi 
főbb reformátorok, vallástételek és egyházszervezetek bizonyítása sze- 
rint. Irta Bevéss Imre, református lelkész. Szarvason. Nyom. Réthy 
Lipót. 1856. 8-r., VIlI+152 lap. 

* Vélemény a magyar protestáns egyházalkotmány fő pontjai 
felett, különös tekintettel a jövendő törvényhozásra. Irta Bevéss Imre, 
a debreczeni reformált egyház egyik prédikátora. Debreczenben, nyom. 
a város könyvny. 1857. 8-r., 90 lap. 

hogy nemcfiak az 1856-iki « tör vény tervvel >, hanem «bármely 
egyházalkotmányi tör vény terv vei » szemben állást foglalhasson 
a prot. közvélemény. Már ekkor kifejezi ama meggyőződését, 
melyhez következetesen ragaszkodott a pátens idejében is, 
hogy t i. < egyházalkotmányi helyzetünket semmiképen sem 
szabad bármely törvényhozás által is tabula rasának vagy 
egészen ignorálandó rossznak tekintetni*, ennélfogva bár- 
mennyire szükségünk van reformokra, « kiindulási pontunknak 
saját múltunk tényeiben, törekvési irányunknak pedig a pro- 
testáns egyházi élet örök elveiben kell gyökereznie.* 

A pátens megjelenése után úgy saját egyházkerülete, 
mint az egyetemes egyház mozgalmaiban irányadólag vesz 
részt s őt rántják elő, midőn irni kell az egyház jogai érde- 
kében. «A körülmények úgy hozták magukkal — írja Figyel- 
mezőjében, — hogy nekem, a pátens elleni küzdelem külön- 
böző stádiumain többrendbeli tanulmányokat kellett tennem 
s néha-néha nagy sietséggel különböző dolgozatokat készí- 
tenem, a melyekben t. i. az osztrák kormány protestáns egy- 
házügyi törekvéseinek törvénytelen, sérelmes, hibás és tart- 
hatatlan volta stb. mutattatott ki. Ezen dolgozatok eredeti 
fogalmazványai mai napig legnagyobb részben megvannak 
nálam s terjedelmüket mutathatja az, hogy nagy negyedrét- 
ben többet tesznek 300 lapnál.* ^ 

A tiszántúli egyházkerület okt. 8-iki fulmináns felirata 
tulajdonképen az ő müve volt, ^ a mennyiben a felirat nem 
egyéb, mint kivonatos, de hü vázlata ama terjedelmes dol- 
gozatnak, melyet a Debreczenben tartott értekezleten még a 
kézsmárki gyűlést megdozöleg ő terjesztett elő. Hangsúlyoz- 
zuk, hogy a kézsmárki gyűlést megelőzőleg. E szerint a pátens 
elleni feliratra nézve a kézsmárki gyűléssel szemben méltán 
követelhette később a prioritást a saját egyházkerülete részére.* 

* Magyar Prot. Egyh. és Isk. Figyelmező. 1876. 455. 1. 

* Lásd egész terjedelmében a Prot. E. I. Lap 1859. <42. sz. — 
Megjelent önállóan is, 2-rél, á lap, nyom. Debreczenhen, a város 
könyvnyomdájában, 1859. 

« Sárospataki Füzetek 1862. II. III. 119. 

Azt a feliratot, melyet az összes helvét hitvallású és 
a bányai ág. h. kerületek küldöttsége szándékozott ő felsé- 
géhez 1860. januárjában benyújtani, szintén ő fogalmazta, ^ 
De tudvalevőleg ő felsége a küldöttséget nem fogadta el, 
mivel a nyilt parancs által feloszlatott superintendentiáknak, 
Rechherg nézete szerint, küldöttséget nem volt joguk válasz- 
tani s így természetesen a felirat is kárba veszett. 

Bécsben tartózkodása alatt irta meg a < Tájékozást*, 
pátensellenes dolgozatainak legnevezetesebbjét, melynek érde- 
kes történetét később ő maga beszéli el Figyelmezőjében. ^ 

A bécsi küldöttség értesülvén a jan. 10-iki rendeletről, 
mely utasítja a lelkészeket, hogy a pátens végrehajtására 
vonatkozó rendeletet két egymásután következő vasárnapon 
a szószékről hirdessék ki, — Lónyay Menyhért indítványára 
elhatározta, mikép a papságot föl kell világosítani s hatá- 
rozott ellenszegülésre ösztönözni az említett rendelettel szem- 
ben. A kivitellel Révészt bízták meg, ki nyomban el is készí- 
tette a felvilágosító iratot, az u. n. «Tájékozást> s a küldöttség 
utolsó, vagyis jan. 28-iki ülésén felolvasván, az némi hozzá- 
adással helybenhagyta. A bécsi küldöttség lelkésztagjai nyom- 
ban leírták s csakhamar elterjedt az egész országban a nél- 
kül, hogy az ügyekbe be nem avatott közönség tisztában lett 
volna provenientiája felől Majd később, márcz. 1-én és 2-án 
Balogh Péter és gr, Degenfeld Jwre összehívására a tiszán- 
túli egyházkerület vezérférfiai néhány erdélyi főúr jelenlétében 
Debreczenben zárt tanácskozmányt tartottak s itt elhatároz- 
ták, hogy a Tájékozás kötelező hivatalos utasítás gyanánt az 
esperesi hivatalok által minden egyes gyülekezetben köröz- 
tessék, a mi meg is történt. 

<A tiszántúü egyházkerület értekezlete — irja 1860. 
márcz. 2-iki kelettel Révész Ballagi Mórnak — tegnap és 
ma megtartatott a főiskola gyűléstermében, minden legkisebb 

* Lásd egész terjedelmében : Die Protestantenfrage in Ungarn. lí. 
61. sk. 1. Ugyanitt a bécsi küldöttség naplója. II. 46. sk. 1. 

« Magy. Prot. Egyh. és Isk. Figyelmező. 1876. 433—468. 1. 

Ballagi 6, : A protestáns pátens és a sajtó. 3 

akadály és tilalom nélkül, pedig túl van minden kétségen, 
hogy erről az illető polgári s rendőri hatóságnak tudomása 
volt. Tizenegy egyházmegye esperese és kurátora volt jelen ; 
voltak néhány hallgatók is. Előadatott itten okmányosán 
ügyünk folyama s különösen a küldöttség járása. Tudomás 
szereztetett a gyülekezetek állásáról a január 10-iki rendelet 
irányában. Eddig Beregben 4, másutt két lelkész hirdette ki 
ama rendeletet; de végre sehol sem hajtatott. Az ösmeretes 
Tájékozás, superintendensi lelkesítő szózat kíséretében, hiva- 
talosan küldetik szét.> 

Érdekesnek véljük a levél folytatását is közleni, miután 
az abban foglaltak egyrészről az ügyek akkori állására, más- 
részről az irányadó körök terveire derítenek világot. 

« Általában — folytatja Révész említett levelét — bíz- 
vást mondhatom, hogy e kerületben az új szervezet semmi 
szín alatt életbe lépni nem fog. Ugyanezt kell mondanom 
biztos értesülés után, a tiszáninneni kerületről is. Még azon 
esetben is, ha a két dunai kerület elszakadna: mi tiszaiak 
bizonynyal megmaradunk mindvégig. 

Túl van minden kétségen, hogy a mint a szervezke- 
désre kitúzött határidő eltelik : a státuskormány egyházaink- 
tól nemcsak az úgynevezett advocatiót, de még a birtok- 
biztosítást is megtagadja. A rendezetlen községeknek minden 
beadványai egyenesen visszautasíttatnak még a törvényszékek- 
től is. Egy szóval még polgári jogainkban is megtagadtatik 
tőlünk az igazságkiszolgáltatás. Mindezt mi már jól látjuk ; 
de nem félünk. 

Gyűlésünket ápr. 20-án, kétségkívül roppant nép jelen- 
létében megtartjuk. Ekkor ismét egy küldöttséget nevezünk 
ki, hogy a Felség eleibe járuljon. Ezen küldöttséget már fel 
fogjuk hatalmazni arra is, hogy kifejezett törvényes kívánal- 
maink teljesülését, törvényes jogaink sérelme nélkül, a leg- 
felsőbb helyen eszközölje. De oly egyezkedésbe, mely jogfel- 
áldozást, habár csak egy hajszálnyit is hozna magával, semmi 
szín alatt nem bocsátkozunk. Ez már tanakodás folytán meg- 
alakult közvélemény itt s bizonyosan így lesz a tiszáninneniek- 

•nél is. Óhajtandó tehát, hogy a két dunai kerület is a maga 
gyűlését múlhatlanul megtartsa s még a szétoszlatás esetében 
is, az esperestek s kurátorok követeket nevezzenek ki, kik 
velünk együtt jöjjenek. Nem lenne szükség e szerint a kerü- 
leteknek külön folyamodványt irni; hanem csak az említett 
értelemben felhatalmazni s utasítni a követeket, a kik együtt 
majd elvégeznék azt, a mit kell* 

Visszatérve a Tájékozásra, jeleznünk kell még, hogy 
a mennyiben annak hivatalos sanctiója folytán a lelkészek 
fedezve érezték magukat: a politikai hatóság nyomásának 
erélyesen ellentállottak. A kormányt ez természetesen igen 
felbőszítette s megindította a hajszát a Tájékozás és annak 
szerzője ellen. 1860. ápr. 2-án Pópa György^ nagyváradi 
törvényszéki tanácsos, házkutatást tartott Révésznél, hogy a 
mű eredeti kéziratát előkerítse. Révész a tanácsos kérdésére 
kinyilatkoztatta, hogy az eredeti fogalmazvány nincs ugyan 
nála, de adjanak neki egy példányt s ő azonnal aláírja és 
névaláírásával elismeri, hogy ő volt annak a szerzője. Mire 
egy példányt csakugyan elébe tettek s ő aláirta. A bűnvádi 
eljárást megindították ellene. Máj. 4-én hallgatták ki Nagy- 
váradon. A máj. 15-iki legfelsőbb kézirat megjelenése után 
azonban megszüntették az eljárást s így sikerült Révésznek 
is megmenekülnie a büntetéstől. 

A büntetés pedig bizonyára igen szigorú lett volna; 
mert bármennyire igaza volt is Révésznek, midőn a vizsgáló 
bíró előtt kinyilatkoztatta, hogy a prot. egyház szervezkedési 
ügye nem esik az állam rendelkezési hatalma alá: az abszolút 
hatalomtól függő bíróságot semmi esetre sem győzhette volna 
meg a passiv ellentállásra való felhívás jogosultsága felől. 

A Tájékozás, megdönthetetlen érveivel, keresetlen, de 
annál világosabb előadásával, fegyvert adott a bátrak kezébe, 
hogy annál sikeresebben védhessék megtámadott positiójukat, 
a kislelkűekbe pedig bátorságot öntött, hogy a törvényes alap- 
ról le ne térjenek. 

Hat pontban terjeszti elő az érveket, melyekre támasz- 
kodva a lelkésznek szükségképen vissza kell utasítnia a kor- 

3* 

mány rendeletét így nevezetesen 1-ször azért, mert a lelkész 
nem polgári rendeleteknek, hanem az Isten igéjének hirdetője ; 
egyedül ennek lehet tehát helye a templom és szószék is; 
2-szor, mert az 1791-iki törvény szerint az evangélikusok a 
vallásra tartozó dolgokban egyedül saját egyházi elöljáróiktól 
függenek; 8-szor, mert a rendelet kihirdetésétől az érvény- 
ben levő egyházi törvények a lelkészt határozottan eltiltják ; 
4-szer, mert nemcsak egyes kánonok, hanem általában káno- 
naink s ezeken nyugvó egyházalkotmányunk organizmusa is 
határozottan eltiltja a lelkészt és egyes gyülekezeteket a 
fontosabb dologban való minden independens intézkedéstől; 
5-ször, mert különben a lelkész esküjét szegné meg, nem- 
csak annyiban, a mennyiben a kánonokra, az egyházi felső- 
ség iránti törvényes engedelmességre, hanem a mennyiben 
a presbyteriale regimenre is megesküdött ; 6-szor, mert a többi 
ref. egyházkerületek is meghagyták lelkészeiknek, hogy a nyilt 
parancs életbeléptetésére segédkezet ne nyújtsanak. 

De a nagy gonddal készült dolgozatban az az eshető- 
ség is számba van véve, hogy a lelkészek, sőt a presbyté- 
riumok, az egyházi felsőbb hivatalnokok vagy testületek esetleg 
mégis megtántorodnak s meghajolnak a hatóság nyomása 
alatt; ennélfogva az összes egyházi személyek és testületek 
egymás ellenőrzésére utasíttatnak. Végül figyelmeztetnek a 
hívek, hogy egyházi gyűléseket, hatósági tilalom ellenére is, 
támaszkodva az országos törvényekre, tarthatnak és tartaniok 
kell, ha a szükség úgy kivánja. 

Révész Tájékozására, melynek tartalmát a fennebbiek- 
ben bemutattuk, egy jeles egyházi irónk azt a megjegyzést 
teszi, hogy ez a « velős okmány egy diplomatának is becsük 
létére válnék. 



1 



Az illető iró sokkal jobban ismerte Révészt, semhogy 
e megjegyzésével azt akarta volna kifejezni, hogy a Tájékozás 
szerzője körültekintéssel, óvatosan tájékoztat. A közfelfogás 
a diplomatát — még ha nem Talleyrand tanítványa is — 

^ Kiss Áron: Gróf Degenfeld Schomberg Imre emlékezete. 13. 1. 

rendszerint a sanda mészároshoz szokta hasonlítani, ki nem 
oda üt, a hová néz. Révész iratát ellenben ép a szókimondó 
őszinteség jellemzi. A helyett, hogy diplomatizálna, félre nem 
érthető szavakban szabja meg a követendő irányt. 

Általában Révész, akár irt, akár beszélt, soha sem sze- 
rette gondolatait elbm^kolni, A szó legigazabb értelmében a 
meggyőződés embere volt, ki eltűrte inkább a zaklattatást, a 
mint hogy említett irata miatt is perbe fogták ; eltűrte a leg- 
súlyosabb kellemetlenségeket, a mint például 1861-ben, mi- 
dőn az országgyűlést ott hagyta, könnyelműséggel, hűtlenség- 
gel, hazafiatlansággal, sőt még megvesztegetéssel is vádolták, ^ 
szóval mindent elszenvedett inkább, semhogy elhallgassa, a 
mi a szivén feküdt. 

A Prot. E. I. Lap hasábjait is ép őszintesége miatt 
zárta el előle a cenzúra. Ö neki, a hírlapirodalom fogásaiba 
még ekkor be nem avatottnak, nem volt alkalma megtanulni, 
hogyan kell gazdag szellemének fegyvertárából — miként 
azt az illető lap szerkesztője tette — contrebande-al látni 
el a hatalom által lefegyverzett időszaki sajtót a nélkül, hogy 
a tilos cselekményen rajtakapják. 

A Prot. E. I. Lapban a szerkesztő vitte a vezérszerepet, 
ö adott a vitának irányt ; ő vette fel első sorban a keztyűt, 
mikor az innen is, onnan is jövő megtámadásokra felelni 
kellett; ő állapította meg a hadi tervet s ő osztotta ki a 
kombattansok közt a szerepet. 

A nehéz munkában Törökön és Székácson kívül néhány 
kiváló publicistánk is segédkezett neki. Csengery Antali 
Salamon Ferencz^ Irinyi József mindennapos vendégek vol- 
tak nála; vasárnaponként rendesen együtt ebédeltek Ballagi 
házánál. Készülőben volt czikkeinek tartalmát ezekkel rend- 
szerint közölte s szívesen meghallgatta észrevételeiket. 

A polémia egész életében eleme volt. Akkor érezte jól 
magát, ha vitatkozhatott s mennél nehezebb volt a positiója, 
szelleme annál jobban szikrázott. Ebben az esetben olyan 

* Ballagi Mörhos intézett, 1861. jul. 10-ről kelt levele. 

igaz Ügyet védett, a melynél igazabbat soha sem; de azért 
mégis nagyon kritikus helyzetbe jutott, mert nem lehetett 
leirnia mindazt, a mit gondolt vagy — a mint Szilágyi 
Ferenc0ceél szemben oly találóan fejezte ki magát — ellen- 
feleinek szabad volt mindent mondaniok, míg neki felelnie 
nem lehetett — mert nem volt szabad. Szerencsére úgy 
tudta ejteni a dolgot, bogy közönsége a sorok közt olvas- 
hatta, a mit le nem irt. Mindig megtalálta a formát, a mely- 
ben kifejezhette még legszabadelvűbb gondolatait is. A jámbor 
cenzor azt hitte, hogy prédikácziót olvas, mikor a Prot. E. 
I. Lap szerkesztője a rendszert zúzta porrá vagy állította 
pellengérre, a melynek ő egyik éber, de szellemileg korlátolt 
eszköze volt. 

A bécsi Presse-nek felelve például egyszer ezt irja: 
« Vádlóink egytől-egyig ama világboldogítók soraiból valók, 
kiket minden lépésökben ama mindent nivellirozni akaró 
törekvés vezérel, melyet ők nagy büszkén civilizálásnak ke- 
reszteltek. Ama szélhajtók világboldogító álmaikban mindent 
inkább látva, mint a valóságot, sem történelmi előzmények, 
sem nemzeti hajlamok és sajátságok, sem más fennálló viszo- 
nyokkal nem törődve, a társadalmat, mint valami matéria 
vilist csak arravalónak tartják, hogy azon az ő theoriáikat 
megkísértsék, semmit nem gondolva azzal, hogy ha kísér- 
leteik által millióknak természetes életfejlése megakasztatik, 
az egyéni és közboldogulás alapja megingattatik.* ^ 

Mily találó és lesújtó kritikája az akkori rendszernek! 
Mindenki megértette, csak a cenzor nem, ki — úgy látszik — 
azt hitte, hogy ez a kifakadás a Presse-nek szól s így nem 
látta szükségesnek, hogy két hírlap marakodásába beleavat- 
kozzék. 

A Prot. E. I. Lap szerkesztőjének czikkei üdítőleg ha- 
tottak a közönségre nemcsak azért, mert sikerült neki azokba 
becsempésznie a legszabadabb szellemet, hanem azért is, 
mert formailag szépek, gyönyörködtetők voltak. Gondolatait 

* Prot. E. I. Lap 1859. 47. sz. 

classicus tömörséggel adja elő. Minden során meglátszik, hogy 
a elassicusok emlőin nőtt fel. Mikor Töröh Fallal Carlsbadba 
jártak, az egyik Tacitust, a másik Horatiust vitte magával a 
zsebében ; ezek voltak egyedüli olvasmányaik s sétáik alkal- 
mával a szebb helyeket elragadtatással deklamálták egymás- 
nak. A tömörség azonban nem teszi előadását nehézkessé. 
Kevés szóban sokat mond; gondolatai egymásból folynak, 
úgy, hogy abból, a mit leirt, semmit elvenni nem lehet; de 
a mellett mindig ügyelni látszik rá, hogy az olvasót ki ne 
fáraszsza. Ugyanakkor, a mikor egy-egy anekdotával vagy 
hasonlattal felfrissíti figyelmünket: kifejez egyszersmind egy 
egész vezérczikkre való gondolatot. A játszi tréfa nem sajátja ; 
mikor adomázik sem lépi át a kellő komolyság határát, soha 
nem csap át a mókába. 

Családi viszonyaimnál és egyéb körülményeimnél fogva 
tömérdek jeles iróval érintkeztem már életemben. Ha alkal- 
mam nyilt rá, rendszerint kivallattam őket, hogyan, milyen 
methodus szerint irnak. Ez irányban szerzett tapasztalataim 
alapján aztán három kategóriába sorozom őket. 

A jom-nalisták legnagyobb része csak akkor gondol- 
kozik, illetőleg mélyed belé kitűzött tárgyába, mikor Íróasz- 
talához ül, mikor a tollat kezébe veszi. Ez a módszer csak 
látszólag könnyű, de tényleg rendkívül igénybe veszi a szel- 
lemi munkás összes physicai és szellemi erejét, miután egy- 
ugyanazon időben két munkát: a gondolkozás és a gondo- 
latok formába öntésének munkáját kell végeznie. S az ekként 
létrejött szellemi termék értéke mégsem áll arányban a reá 
fordított fáradsággal. Ilyen módszer mellett igen kevés ember- 
nek sikerül maradandót alkotni. 

A második csoportba tartozó irók mintaképe Jókai, 
Egy alkalommal meglátogattam őt boldogult atyámmal balaton- 
füredi nyaralójában. Beszélgetés közben csodálkozásomat fejez- 
vén ki rendkívüh termékenysége fölött, megkérdeztem tőle, 
hogy képes egyszerre három regényt, két színdarabot, egy 
csomó beszélyt, apróságot, vezérczikket, országgyűlési beszé- 
det stb. Írni? Mire ő — jól emlékszem — azt felelte, hogy 

a miről irni akar, azt előbb az utolsó részletig megfogal- 
mazza, a regényt eleitől végig, még az epizódokra is kiter- 
jeszkedve, a színdarabot jelenetről-jelenetre kidolgozza a fejé- 
ben ; mikor az utczán jár vagy mikor az országgyűlésen van, 
sőt még mikor a klubban tarokkozik is, szellemét a készülő- 
ben levő irói mű foglalja el. Mikor aztán az Íróasztalhoz ül : 
jóformán csak physicai munkát végez; mint a hogy a fiók- 
ból kihúzza az ember irományait, úgy veti papirra a nagy 
iró az agyában megszerkesztett gondolat-készletét. 

Vannak végre irók, kiknek módszerük a Jókaiéhoz 
annyiban hasonlít, hogy ezek is átgondolják a feldolgozandó 
tárgyat ; de különbözik az övétől annyiban, hogy egyidejűleg 
nem fogalmazzák meg. Ezek a nehéz tollú irók. Ezek közé 
tartozott Ballagi is. 

A ki élénk tempóban irt sorait olvassa, azt hiszi, hogy 
ezek könnyen születtek. Pedig a Prot. E. I. Lap szerkesztője 
nehezen irt. Valóságos stúdiumot csinált minden czikkéből. 
Kidolgozta azt a fejében az utolsó betűig s ez — mint sok- 
szor említette, s a mint arról akárhányszor magam is meg- 
győződtem — könnyen ment neki. De annál nagyobb fárad- 
ságába került aztán a formát megtalálnia. 

Mindig ideges izgatottság fogta el. valahányszor mun- 
kához fogott. Ilyenkor minden megszűnt rá nézve létezni; 
házi gondjait elfelejtette; gyermekei zajával nem törődött. 
Közmondásos szórakozottsága onnan eredt, hogy valahányszor 
irni akart, önmagába mélyedve, egész lelkét átadva a mun- 
kának, megfeledkezett a külvilágról. 

A későbbi időben azt, a mit irni szándékozott, mindig 
megismertette fiaival és oly szabatosan adta elő, hogy azon 
módon ki lehetett volna nyomatni. Öt magát azonban nem 
elégítette ki a journalistai sekélyes munka. Ha a napi kér- 
désekhez szólt is s ha tudta is, hogy czikke bizonyos időn 
túl elveszti aktuális értékét: nem akart olyat alkotni, a mi 
a megjelenés perczében ép úgy, mint az után értéktelen iro- 
dalmi szempontból. 

Kemény, ez a nagy stylista, kinek különben tolla ép 

oly nehéz volt, mint a Ballagié, — egyszer azt irta Fáik- 
nak: ♦ki az ördög kivánt eddig Journalban oly gondot a 
nyelvre, minőt találunk Isokrates tiz év alatt készített egyet- 
len oratiójában.» ^ A mit Ballagitól, a journalistától, senki 
nem kivánt, megtette önmagától, mert ambitióval dolgozott. 

A pátens ügyében irt czikkeí összegyűjtve a mellett, 
hogy mindenkor becses forrását fogják képezni a kozelmült 
történetének: mint irodalmi művek is tanulságul szolgálhat- 
nak mindazok részére, a kik egyházjogi, egyházpolitikai kér- 
désekkel foglalkoznak. 

A fősúlyt a nyilt parancs kivihetetlenségére fekteti. Mert 
újólag megerősíti ugyan a pátens az 1791-iki törvényt; de 
mégis rólunk nélkülünk történnék rendelkezés, hahogy a ren- 
delet zsinat elébe terjesztése előtt, ügyeink eleve a szerint 
rendeztetnének s így a fennforgó esetben nem csupán forma- 
ság forog kérdésben, hanem az egyházi törvényhozásnak ép 
azon legsarkalatosabb pontja, mely szerint az egyház önren- 
delkezési jogánál fogva ügyeinek rendezését maga végzi. Mint- 
hogy pedig önkormányzati jogainkat nem áldozhatjuk fel : 
nincs más hátra, mint a restitutio ad statum ante, a mikor 
aztán a zsinat is megtartható lesz. Addig az ügy érdeméhez 
tulajdonképen szólni sem lehet. 

Nem is szól hozzá, csak legfölebb általánosságban, ki- 
mutatván, hogy a pátens rendelkezései által előidézendő büro- 
kratikus szellem a protestáns egyházat lételében támadná 
meg. Az egyetértést, mely egyházunk tagjait eddig oly szo- 
rosan összefűzte s a felekezetet minden veszély ellen meg- 
óvta, bizonyára az egyházi intézmények végpusztulását elő- 
idéző torzsalkodás és közönyösség váltaná fel, ha a pátens 
intézkedései következtében egyházi hivatalnokaink csak annyit 
tesznek majd, a mennyit épen az elibök irt szabályok köve- 
telnek, azt is csak jó fizetésért ; ha hivatalnokaink, kik eddig- 
elé az egyház érdekén kívül más tekintetet nem ismerhettek, 
a község irányában oly állást foglalnak majd el, mely sze- 

^ Beksics : Kemény Zsigmond, a forradalom s a kiegyezés. 11. 1. 

mélyes érdekeiket a község czéljával és javával ellentétbe 
hozza. 

Ezek az. eszmék csak visszhangjai voltak a közfelfogás- 
nak ; de ép azért kellett azokat hirdetni és folytonosan ismé- 
telni, hogy az egészséges közvélemény a kívülről jövő ijeszt- 
getés és rábeszélés következtében meg ne tántorodjék, meg 
ne változzék. 

Mikor az Evangelisches Wochenblatt azt az alternatívát 
állílja fel, hogy vagy enged a kormány s visszavonja a 
pátenst : akkor zsinatot kell tartanunk, de hogy tartsunk, ha 
törvényesen rendezve nem vagyunk ; vagy nem enged és 
akkor megfontoltuk-e, hová vezet a passiv ellentállás? vagy 
mikor a Presse azt vitatja, hogy a prot. konventek végzései 
épen nem vallásügyi motívumoknak köszönik keletkezésöket, 
nem is az egyházi közvélemény kifolyásai azok, hanem az 
egész mozgalomban a vallásra nézve idegen érdekek szere- 
pelnek; vagy mikor az Augsburger AUgemeine Zeitung azt 
írja, hogy a vallásügyet Magyarországon igen-igen sokszor 
politikai izgatás eszközéül zsákmányolják ki s ez történik 
most is, — az efféle álh'tások — habár nem voltak is egé- 
szen alaptalanok — tendentiájuknál fogva árthattak a pro- 
testánsoknak, miután a kislelkűek megfélemlítése végett bocsát- 
tattak világgá. A Prot. E. I. Lap jól fogta fel tehát föladatát, 
midőn az ily czélzatos közleményeket mindannyiszor vissza- 
utasítván, fölbátorította a félénk embereket s megnyugtatta 
őket, hogy nem bánnak el velők, mint forradalmárokkal, 
mint politikai izgatókkal, ha az egyház történelmi jogalapjá- 
hoz ragaszkodnak. A sorok közt persze mindig ott volt, hogy 
a nemzeti politikának is nagy szolgálatot tesznek s ezért a 
nemzet elismerésére és hálájára tarthatnak számot, midőn 
ama jogalapot védelmezik. 

A Prot. E. I. Lap, jóakaratúlag támogattatva a Pesti 
Napló és Magyar Sajtó, valamint a Pester Lloyd által is, — 
melyek minden fontosabb közleményét reprodukálták, — a 
protestánsok ügyében mindent megtett, a mit az akkori viszo- 
nyok közt a journalísztikától várni lehetett. Számbavehető 

ellenfele egy sem volt. Mert az Evangelisches Wochenblatt, 
— melyet Hornyánszky Viktor y a volt hegyeshalmi ev. tanító, 
mggd később nyomdatulajdonos szerkesztett, — a közhit 
szerint Thun subventióját élvezte. Természetesnek találta 
tehát mindenki, hogy körme szakadtáig védte a kormány 
álláspontját s az lepte volna meg a közönséget, ha a kor- 
mány által fizetett lap cserben hagyta volna gazdáját. 

Hornyánszky másik vállalata, a Protestantische Jahr- 
bücher fúr Oesterreich, méltó társa — ha két évvel előbb 
nem születik, azt is mondhattuk volna: ikertestvére — volt 
a Wochenblattnak. 

A mint azonban a máj. 15-iki rendelet megjelent, a 
Jahrbücher szerkesztője jónak látja újra megírni folyóiratá- 
nak programmját, hogy ennek fedezete alatt szépen vissza- 
vonulhasson a harcztérről, hol vereséget szenvedett. 

Az új programm első pontja úgy hangzik, hogy az egy- 
háznak az állammal szemben teljes autonómia biztosítandó ; 
a legfőbb felügyeleti jog negatív természetű vagyis egyházi 
törvényt az állam nem alkothat, hanem csak ahhoz van 
joga, hogy az egyház által alkotott törvényt megerősíti vagy 
visszautasítja. ^ 

Ezzel a szerkesztő elismerte, hogy mindaz, a mi folyó- 
iratában és lapjában a pátensre vonatkozólag megjelent, valót- 
lanság és hypokrisis volt. Csillag alatt megjegyzi ugyan — 
érezvén maga is, milyen salto mortalét csinált, — mikép a 
pátens felett folytatott polémiájában többször hangsúlyozta, 
hogy a fennebbi alapelvvel a szeptemberi pátens ideiglenes 
elfogadása összeegyeztethető; de e kijelentés hiábavaló szépít- 
getése a következetlenségnek. 

Midőn valaki általában elismeri, hogy az állam tör- 
vényt nem szabhat az egyháznak: ugyanakkor következet- 
lenség nélkül nem állíthatja, hogy ideiglenes egyházi törvény 
oktroyálására mégis joga van az államnak. A fennforgott 
esetben annál kevésbé volt értelme ennek a vaskos distinctió- 

^ Prot. Jahrbücher 1860. IV. 325. 1. 

nak, mert hiszen a pátens ideiglenesnek csak annyiban volt 
tekinthető, mert olyannak vallotta magát; de a mennyiben 
a kormány kényszereszközök alkalmazásával megkövetelte, 
hogy az egyház az ott megállapított elvek szerint szervez- 
kedjék : természetesen ennek következtében a nyilt parancsot 
tényleg végérvényes törvénynek kellett tekinteni. 

A programm többi pontja csaknem kivétel nélkül a leg- 
tisztább protestáns alapelveket tartalmazza, a milyenek pél- 
dául a vallásfelekezetek közti egyenlőség és viszonosság, 
zsinat-presbyteri alkotmány, az egyháziak és világiak egyenlő 
befolyása az egyházkormányzatba, a belmissió fejlesztése 
stb. stb. 

Abban igaza volt a folyóirat szerkesztőjének, hogy ha 
ezeket az alapelveket mindenki elfogadja : a megzavart béke 
lassankint helyre fog állni ; mert amaz elvek összetartó, össze- 
forrasztó ereje kétségtelen. De ha a békességet őszintén akarta : 
kár volt neki a programm egészen helyesen formulázott s 
az akkori körülmények között legnagyobb fontosságú pontját 
megcsillagoznia s ugyanabban a füzetben, melyben az egyet- 
értést hirdeti, minden észrevétel nélkül közlenie a vissza- 
vonás szellemét képviselő pozsonyi coordinált superinten- 
dentia alább említendő, vérlázító határozatait. 

A bécsi lapok közül a legnagyobb rész ellenünk fog- 
lalt állást s feltűnő rosszakarattal, hamis színben igyekezett 
bemutatni a külíbld előtt a protestánsok mozgalmát. Aesopus 
farkasának példáját követve, politikai izgatással és bujtoga- 
tással vádolták a protestánsokat. Pedig ép ők csináltak poU- 
tikai kérdést a protestáns kérdésből. A centralisatió szekerét 
tolták, mikor a pátens mellett buzogtak. 

A Wanderer, — melynek munkatársai közt volt Falk 
Miksa is, — és a Neueste Nachrichten kivételével a többi 
osztrák lap mind egy követ fújt. Legdühösebb ellenségünk 
volt a Presse és az Oesterreichische Zeitung. 

Utoljára már a kormány is megsokalta dühöngésöket 
s félvén attól, hogy ingerlő és vérig sértő invektiváikkal még 
rontanak a dolgon, a helyett, hogy javítanának : mint a Neue 

Preussische Zeitung bécsi levelezője 1859. nov. 9-én irja, a 
rendőrminiszter a politikai sajtó szerkesztőit magához kérette 
s a legsürgősebben ajánlotta nekik a Magyarország iránti 
kiméletesebb hangot. 

Mintha csak a pátens érdekében működő bécsi sajtót 
jellemezte volna Sséchenyi^ mikor Blick-jében Bach bérencz 
hírlapjaira azt jegyzi meg, hogy ezekre áll az igazság, qu'il 
n'y a pas de plus grand malheur, que d'avoir des sots amis, 
mert Bach tintanyalói neki és ügyének többet ártottak, mint 
használtak, de ép ez által — teszi hozzá metsző gúnynyal — 
az állam jólétét közvetve ugyan és akaratlanul, de bámu- 
latosan előmozdították. ^ 

A magyar közönséget a pátens tárgyában osztrák rész- 
ről folytatott toUharcz lassankint egészen kikeserítette, a mit 
legjobban mutat az, hogy a kaszinók egymásután kitiltották 
a Presse-t s ezzel együtt egy pár külföldi német lapot, pl. az 
Augsburger Alig. Zeitungot, a lipcsei lUustrirte Zeitungot stb. 
olvasó helyiségükből, egyéb bécsi lapot a Presse-nél nem 
igen járatván. A kezdeményezés e tekintetben a pesti egye^ 
temi ifjúságtól eredt. Az ifjúsági jury formásán törvényt ült 
a Presse felett s Beniczky Emil^ mint közvádló indítványára 
az említett lapot 25 botütésre itélte és egész Magyarország 
területéről kitiltotta. 

A külföld, tudva azt, hogy mennyire függnek a bécsi 
lapok a kormánytól : eleitől fogva bizalmatlanul fogadta köz- 
leményeiket. Majd később alaposabb és helyesebb tájékozást 
nyervén a magyar viszonyok felől, jóformán számba sem 
vette fészkelődésüket. 

A német, franczia, angol közönség informálásáról az 
emigratió tagjai gondoskodtak. Igaz, hogy az emigránsok a 
magyar kérdést a maga egészében tárgyalták s a mennyiben 
a részletekre, például a protestáns ügyre is kiterjesztették 
iigyelmöket : ezt csak a főkérdés annál alaposabb megvilágí- 



^ Ein Blick auf den anonymen «Rűckblick». Von einem Ungar. 
174 1. 



4& BALLAGI GÉZA. 

tása végett tették s a részleteknek is mindig politikai oldalát 
tolták előtérbe; de azért az ő önzéstelen fáradozásaiknak 
köszönhetjük, hogy oda künn a magyar protestáns egyház 
törekvéseit mind élénkebb és élénkebb rokonszenvvel kisér- 
ték még a más vallásúak is. 

A külföldi lapokat a Jósika Miklós által Brüsselben 
szervezett sajtóiroda látta el pesti levelekkel. Jósika s az ő 
vezetése alatt és utasításai szerint Horn Ede, Ludvigh János 
és Searvady Frigyes^ oly buzgalommal korrespondeáltak, 
hogy lassankint a legtekintélyesebb újságok is úgyszólván 
állandó rovatot nyitottak a magyar ügyek számára. Horn 
Edét különösen szerették a francziák; a franczia hirlapok 
«enfant gáté>-jának nevezte őt el Jósika, mert czikkeit ritkán 
utasították vissza. ^ 

Maga Kossuth is összeköttetésben állt több franczia 
és angol lappal, a többi közt a Daily News-ba számos czikket 
irt, legalább Irataiban közölvén Jósikának egy Teleki László- 
hoz intézett levelét, nem tesz semmi megjegyzést az abban 
előforduló következő passzusra: «a Daily News-ban megjelenő 
czikkeket, gondolom, Lajos irja — ex ungue leonem.* ^ 

Kossuth azonban, mint maga beismeri, különösen óva- 
kodott attól s hasonlóra intette Jósikáékat is, hogy a magyar 
állami függetlenség ügye felekezeti sérelem színvonalára szál- 
líttassék le. A glasgowiakhoz intézett levelében irja, hogy ő 
nagy súlyt helyez a vallás- és lelkiismereti szabadságra, 
ennélfogva gondja lesz rá, hogy a protestáns ügyről a kül- 
föld alaposan informáltassék ; de viszont arra is gondja lesz, 
hogy «nem felekezeti szempontból, hanem mint a magyar 
nemzeti jogharcznak az osztrák önkény, az osztrák bitorlás 
ellen egyik nevezetes momentuma találjon méltatást az európai 
közvéleményben.* ^ 

A magyar ügyekről jóakaratú czikkeket közöltek: a 
Times, melyről Szemere Bertalan, azt irja, hogy < gyakran 

^ Kossuth : Irataim. II. 91. 
2 U. 0. II. 105. 
8 U. o. II. 128. 

szórja mennyköveit Ferencz József s az ausztriai kormány- 
rendszer ellen s jaj annak, kit e lap kalapácsa alá ragad, úgy 
sújtani, tiporni, sebesíteni egy lap sem képes* ; ^ a Standard ; 
Daily News; Moming Cronicle; az Edinburgh Review, mely 
— mint Révész Imre irja 1861. okt. 22-én Ballaginak — 
Révésznek az angol követséghez intézett terjedelmes emlék- 
iratát használta fel a pátensmozgalmat ismertető czikkéhez; 
a Siécle; a Patrie, mely a magyar nemzetnek történelmi 
jogaihoz való ragaszkodását méltányolván, egy alkalommal 
ezt irta: « becsüljük az oly nemzeteket, melyek, mivel büsz- 
kék múltjokra, a jövőre mutatják magokat méltóknak* ; az 
Observateur ; a Walewshj franczia külügyminiszter által sugalt 
politikai és irodalmi közlöny : a Revue Contemporaine ; Opi- 
nion Nationale ; La Presse ; Courrier du Dimanche ; Nord ; 
Courrier de Paris ; Journal de Belgique ; a Neue Preussische 
Zeitung, mely például okt. 8-iki számában a kézsmárki gyű- 
lésen uralkodott valódi protestáns szellemről nagy elismerés- 
sel szól; Kölnische Zeitung; Weser Zeitung; a new-yorki 
Neue Zeit stb. stb. 

Voltak azonban olyanok is — habár jóval kevesebb 
számmal, — a melyek alig részesítették némi figyelemben 
Magyarországot. így nevezetesen egy darabig az Indépen- 
dance vagy a Morning Herald, melynek — mint Jósika iija 
1860. máj. 15-én Kossuthnak — az osztrák kormány 50 ezer 
frankot fizetett csak azért, hogy hallgasson. 

Olyan lap, a mely határozott rosszakaratot és ellen- 
szenvet mutatott irántunk, még kevesebb akadt. Ezek közé 
tartozott a reactionarius Pays, az ultramontán ünivers s 
a melyet legelőször kellett volna említenem — a bécsi kor- 
mány által megvesztegetett Augsburger Allgemeine Zeitung 
és a Frankfurter Post-Zeitung. 

Az augsburgi újságot, — mely nem győzött eléggé 
csodálkozni a felett, hogy a magyar protestánsoknak kedvök 
volt «holmi mellékes dolgokért újra visszatérni a chaosba 

^ Seemere B. : Naplóra. II. 189. 

Botter Richárd, budai föreáliskolai tanár látta el pesti leve- 
lekkel, egy Magyarországba importált úr, ki szivéből utált 
mindent, a mi magyar. Egyszer egyik tanítványát kikergette 
a tanteremből, mert atillában jelent meg; persze meg is 
kapta hőstettéért a méltó jutalmat — pompás macskazenével 
tisztelték meg. 

Mint társai, úgy ő is, a civilisatio úttörőjének tekintette 
magát a barbárok, vagy — a mint Dr. Berghaus elnevezte — 
«a csikósok, juhászok, gulyások és kanászok hazájában >. A. 
Höhere Bürgerschule czímű folyóiratban a legnagyobb arczát- 
lansággal azt akarja elhitetni a világgal, hogy az ő és kollégái 
megjelenése előtt a magyarországi iskolák, szervezetöknél 
fogva és mert a nemzetiségi viták befolyása alatt álltak, oly 
intézetekké aljasultak, melyek mindent tettek inkább, csak 
az ifjúságot nem képezték. 

Politikai érzelmeinek hű tükre az Augsburger Zeitung- 
ban megjelent pesti levelein kívül a «Realschule> czimű 
röpirata/ melyben kifejti, hogy a közoktatásügy 1849-től 
1856-ig azért fejlődhetett nálunk oly bámulatosan, mert a 
császár létrehozta az államegységet s ez által a széthúzó 
törekvések, melyek a legüdvösebb reformot is lehetetlenné 
tették, megszűntek. A század első felében végbement ese- 
mények Magyarországon a talajt elkészítették, hogy a császár 
elhinthesse a jó magot. Magyarország — miután a köz- 
benső vámok, a separatismus emez utolsó sánczai ledöntet- 
tek — természetesen az önállóságnak még csak látszatára 
sem tarthat igényt ; politikai jelentősége csak mint tarto- 
mánynak, mint az egész egy részének van. Jelenlegi polgárai, 
ha boldogulni akarnak, mint az egységes Ausztria polgárai 
fejtsenek ki tevékenységet s a mi fő, tanuljanak németül, 
mert ez a kultúra nyelve. 

Bármily visszatetsző volt is az augsburgi újság pesti 

^ Die Realschule in Ansehung ihrer geschichtlichen Entwicke- 
lung und ihres Zweckes überhaupt, so wie ihrer Bedeutung fiir Ungam 
insbesondere. Dargestellt von Richárd Rotter. Ofen. Buchhandl. von 
A. Schroepfer. 1857. 8-r., X + 147 .lap. 

levelezőjének politikai álláspontja: a bécsi kormányférfiak 
felfogásával való vérrokonságánál fogva különösebb figyelmet 
nem érdemel. Annál meglepőbbek a Frankfurter Post-Zeitung- 
nak általában a magyar és specialiter a magyar protestáns 
kérdésben nyilvánított nézetei. 

Az említett lap 1859. okt. 9-iki számában a kézsmárki 
gyűlésről egy bécsi levelet közöl, melyben a többi közt ez 
áll : « A protestánsok feledik, hogy a magyar rebellió, mire 
nem örömest emléJoeeünh, mind a magyar alkotmányt^ mind 
nevezetesen bármi előjogait bármely testületnek, ae egyházia- 
kat sem véve ki, a gyözö kezébe juttatta, A bécsi és linczi 
békekötésék, melyekre a protestánsok hivatkoznak, a rebellió 
áltál mindarra nézve^ mi a fejedelem jogait csorbította^ 
megsemmisíttettek. A magyarországi protestánsokat illetőleg 
az országfejedelem episkopátusa teljhatalmúban fölelevenedett. 
Ha tehát most a császár, mint Magyarország királya, ezen 
jogát egyedül arra használja, hogy azt magától elidegenítse, 
a midőn Magyarországban a két ev. vallásfelekezet teljes 
autonómiáját helyreállítja : meg nem fogható, hogy a magyar 
protestánsok egy része miként akarja utólag egy zsinattól 
függeszteni fel ezen autonómia helyreállítását, minthogy ennek 
a szeptember 1-sői nyilt parancs következtében különben is 
hatalma lesz az egyházi alkotmányban javításokat határozni*. 

Ez a beszéd eredetiségénél és újságánál fogva méltán 
kelthetett feltűnést. A frankfurti lap, midőn az 1848-iki ese- 
mények folytán a magyar alkotmányt s a protestáns egy- 
háznak az alkotmány által biztosított jogait eljátszottaknak 
tekinti: Schmerling előfutárjának mutatja be magát. A mit 
Bach a gyakorlati politika terén tényleg követett ugyan, de 
világosan kimondani soha sem mert s a minek proklamá- 
lása Schmerling nevét tette Magyarország történetében örökre 
emlékezetessé, egyszersmind a kudarcz folytán, melyet val- 
lott vele, nevetségessé: a €Verwirkungs-Theorie>, a jogvesztés 
elmélete, — azt Frankfurtban hirdették ki először ; a Frank- 
furter Zeitung e tekintetben méltán reklamálhatta a maga 
számára az elsőséget. 

Ballagi G. : A protestáns pátens és a sajtó. « 

Egyébiránt, hogy a Frankfurter Zeitung nem volt képes 
felfognif miért ellenzik a magyar protestánsok a pátenst: 
azon annál kevésbé csodálkozunk, mert hiszen a német- 
országi protestáns egyházi lapok is : az AUgemeine Kirchen- 
Zeitung, Schenkel AUgemeine kirchliche Zeitsehrift-je, a berlini 
Neue Evangelische Kirchenzeitung, a Hollenberg által szer- 
kesztett berlini Deutsche Zeitschrift fur christliche Wissen- 
schaft und christliches Lében stb., hasonló helyzetben vol- 
tak, azzal a lényeges különbséggel mégis, hogy míg amaz 
politikai szempontok és a magyarok iránti ellenszenv által 
meg volt vesztegetve Ítéletében : emezeknél nem a jóakarat, 
hanem a magyarországi viszonyok ismerete hiányzott. 

A nagytekintélyű Schenkel például, a mily élénk figye- 
lemmel kiséri lapjában a protestáns mozgalmat: magyar- 
országi levelezői által félrevezettetve ép oly egyoldalún gya- 
korolja a fölött a kritikát. A legelső magyarországi levél, 
melyet közzétesz, a pátenst mint megbecsülhetetlen vivmányt 
tünteti fel ^ Persze ilyen informatió után aztán a szerkesztő- 
ség sem irhát egyebet, mint hogy a pátens a szabad egyház- 
alkotmányról alkotott legmerészebb álmokat valósítja meg.^ 

A darmstadti AUgemeine Kirchenzeitungot, — melyet 
Palmer lelkész és szintén Schenkd szerkesztett, — Ziminer- 
mann Ernő, bécsi kultuszminiszteri tanácsos alapította és 
sugalmazta. Elképzelhető tehát, milyen szellemben tárgyalta 
ez a lap a protestáns kérdést! 1859. szept 24-iki számát 
csaknem egészen a pátens és a szept. 2-iki miniszteri ren- 
delet közlése veszi igénybe s felhívást tartalmaz a magyar 
protestánsokhoz, mely szerint az új törvény megítélésében 
csakis az egyházuk iránt érzett szeretetök vezérelje őket. 
Ettől kezdve mindvégig következetesen hajtotta a vizet részint 
a szerkesztőségben készült czíkkek, részint inagyarors;sági 
levelek utján, Zimmennann, illetőleg a bécsi kormány 
malmára. 

^ AUg. kirokliche Zeitschrift 18€0. I. 4:7. 
* U. I. 66. 

A magyar prot. egyház történeti fejlődése, az államhoz 
való viszonya, belső szervezete teljesen különböző a német- 
országi prot. egyházétól. Amaz önmagára utalva, önmagát 
kormányozva, évszázadokon át szemben állt nemcsak az 
állammal, hanem annak fegyvertársával, az uralkodó róm. 
kath. egyházzal is: ez szövetkezve az államhatalommal, 
bürokratikus formák közt fejlődött ; amaz vallásra úgy, mint 
nemzetiségre idegen uralkodóknak volt alávetve : ennek 
nemzeti fejedelmei többnyire a protestáns hitet követték; 
amaz a protestantizmus alapelveivel egyedül összeegyeztet- 
hető tiszta presbyteriális rendszer szerint szervezkedett: e? 
a consistorialis rendszert fogadta el. 

A viszonyok ily különbözősége mellett a német protes- 
tánsok nehezen találhatták belé magukat a mi helyzetünkbe. 

A svájczi németek annál könnyebben és jobban meg- 
értettek bennünket. Mert igaz ugyan, hogy Zwingli egyház- 
alkotmánya az államnak nagy befolyást, intézkedő hatalmat 
biztosít az egyházi ügyekbe; de a szabad köztársaság pol- 
gárai azonnal belátták a különbséget az ő helyzetök és a 
katholikus monarcha jogara alatt élő magyar protestánsok 
viszonyai, valamint a törvényen és egy abszolút fejedelem 
szeszélyén alapuló jogállapot között. 

A Zeitstimmen szerkesztője, a derék Lang^ valóban 
becses újévi ajándékkal kedveskedik magyarországi hitroko- 
nainak, midőn lapja 1-ső számában visszatekintvén az 1859. 
éy egyházi eseményeire, így ir rólunk: «Ki illetheti szemre- 
hányással a magyar protestánsokat azért, mert a Habsburg- 
ház által nekik ajándékozott szabad egyházalkotmányt vissza- 
utasítják? Igaz, hogy ez az alkotmány szabadelvűbb, mint 
bíu'mely ország protestáns egyházáé. De a magyarok azt 
mondják: nekünk nem kell még a legszabadabb alkotmány 
sem az abszolút államhatalom kezéből, császári kegyelemből ; 
a mit az absolutismus ma ád, holnap — ha úgy tetszik 
neki — elveheti; nekünk régi törvények és szerződések 
alapján jogunk van ügyeinket magunknak rendezni. Igazuk 
van ! férfiasan hesjsélnek ! A magyar protestánsok magatar- 



62 BA.LLAGI GI^ZA. 

tását a külföld nem képes felfogni s politikai indokokra 
vezeti vissza. Persze, hogy politikai indokok is vezetik ökd; 
de azok ugyanabból a forrásból erednek, a melyből a^ egy- 
házi indokok : a politikai és egyházi önkormányzat elve áll 
szemben a bürokratikus ábsolutismussal,^^ 

Hasonló szellemben ismerteti a magyar protestáns 
egyház ügyeit később ugyanabban a lapban Kradolfer lel- 
kész is,* ki Magyarországon tett utazása alatt Török, Székács, 
Ballagi stb. társaságában többször megfordulván, alapos 
informatiót, de közvetlen tapasztalatokat is szerzett magának 
viszonyainkról. 

Egyébiránt lassankint a németországi egyházi lapok 
egy része szintén megváltoztatta a magyar protestáns kér- 
désben eredetileg elfoglalt álláspontját. 

A Protestantische Kirchenzeitung szerkesztője, Krause 
például, mindjárt a pátens megjelenése után, vezérczikk- 
ben üdvözli — habár némi tartózkodással, fenntartásokkal & 
nem minden bizalmatlanság nélkül az osztrák kormány 
iránt — az új egyházalkotmányt, melyhez hasonlóval a 
skótok és hollandusokon kívül egy nemzet protestánsai sem 
dicsekedhetnek.^ De csakhamar felvilágosíttatván magyar- 
országi levelezői által, a pátensellenes közvéleményhez csatla- 
kozik. Lapjának 1860. márcz. 10-diki számában egy magyar- 
országi levelet tesz közzé, melyben világosan ki van mondva^, 
hogy egy oktroyált törvény nem törvény, mert a mint egy- 
oldalúlag jön létre, ugyan úgy vissza is vonható ; míg ellen- 
ben a nép és a kormány közt létrejött szerződésből eredő- 
törvény csak a két szerződő fél egyetértésével másítható 
vagy semmisíthető meg. Ennélfogva a magyar protestánsok- 
nak ragaszkodniok kell szerződések által biztosított tör-^ 
vényeikhez. 

^ Zeitstimmen aus der reformirten Kirche der Schweiz. 1860 
í. 3. 1. 

» U. 0. 1860. 389. sk. 1. 

8 Prot. Kirchenzeitung 1859. 946. 1. 



A PROTESTÁNS PÁTENS ÉS A SAJTÓ. 53 



11. 

Az időszaki sajtó — mint az eddig előadottakból lát- 
ható — élénk részt vett a pátens megvitatásában. De a 
mellett röpiratokkal is igyekeztek egyesek a protestáns kér- 
dést megvilágítani. 

Idehaza az akkori sajtóviszonyok közt, különösen az 
októberi diploma megjelenéséig, önálló politikai tartalmú 
iratot — hacsak a kormány szája íze szerint nem készült — 
kinyomatni alig lehetett. 18o9-bölf magyar politikai viszo- 
nyokkal foglalkozó^ itthon nyomatott röpiratot egyet sem 
ismerek. Magyar nyelven mindössze kettő jelent meg, mind 
a kettő Bécsben: az egyik br. Kemény Gáboré,^ a másik 
egy névtelené.^ A bécsi nyomdák eme termékeit Prottmann 
sem üldözte. Kossuth két politikai essay-e ^ (mind a kettő, 
mint biztosan tudom, Ludvigh János fordításában), melyek 
közül különösen az «Europe, TAutriche et la Hongrie* 
czímű az összes czivilizált népek közt nagy feltűnést keltett s 
több kiadást ért, valamint a Ludvigh Jánosé^ Brüssel- 
ben; G. F. «OíTenes Promemoriá>-ja^ Széchenyi István 

^ Helyzetünk és jövőnk. (A szerző nincs megnevezve). Bécsben ^ 
nyom. Jacob és Holzhausen; 1859. 8-r., II -|- 76 lap. 

* Egy szó a magyar királyház és nemzethez a magányból. (Két 
kiadás). Bécs, 1859. Nyom. Manz Frigyes. 8-r., IV -|- 20 lap. 

^ Le congrés, TAutriche et Tltalie. Révélations sur la crise Ita- 
lienne par Louis Kossuth. Bruxelles. Fr. van Meenen et Cie. 1859. 
8-r., 35 lap. — La question des nationalités. L'Europe, rAutriche et 
la Hongrie par Louis Kossuth. Bruxelles. Fr. v. Meenen et Cie. 
1859. 8-r., 80 lap. A 2-dik bővített kiadás : 8-r., 99 lap. 

* Nouvelle page de l>histoire des Hapsbourgs par Jean Lud- 
vigh, exsecrétaire de la diéte de Hongrie. Bruxelles. Fr. v. Meenen 
et Cie. 1859. 8-r., 53 lap. 

•* Offenes Promemoria an Seine Majestát den Kaiser von Oester- 
reich. H. és é. n. 8-r., 15 lap. 

Ballagi G. : A protestáns pátens és a sajtó. ^ 

pártfogása alatt Londonban ; két német nyelvű röpirat ^ 
Lipcsében; Kossuth életrajza Hippolyte Gastille tollából,^ 
mint a «Portraits historiques au dix-neuviéme siécle* czímű 
vállalat egyik füzete, valamint Faure röpirata ^ Parisban 
látott napvilágot. 

Tudtommal ez a néhány irat képezi az 1859-iki 
magyar politikai irodalom anyagát, mely valamivel gazda- 
gabbá csak az októberi diploma után válik, míg 1861-ben 
aztán gazdagságra nézve vetekszik a két legtermékenyebb 
év, t. i. az 1790. és az 1848. évek irodalmával. 

A kormánynak a protestánsokkal szemben egy évtize- 
den át követett politikája birta rá Kerkapolyt, a pápai 
tanárt, hogy — miként már előbb Révész — úgy ő is 
tanulmánya tárgyává tegye s megismertesse hitfeleivel a 
protestáns zsinat-presbyteri alkotmányt. 

1 860-ban megjelent művében ^ egyházunk szervezeté- 
nek alapelveit kifejtvén, arra a végeredményre jut, hogy 
«az egyháznak bármely különös czéljaira törekedve is, 
önmagának kell és pedig saját és illető orgánumai által 
gyakorolni hatalmát, úgy azonban, hogy a gyakorlatot 
orgánumaira bizva, magától a hatalmat el ne idegenítse, 
vagy más szóval ne engedje, hogy orgánumai magukat füg- 
getlenítvén, tőle mintegy elszakadjanak, sőt azokat, mint 
sajátjait, egyre magához kötve függésben tartsa. > 

Efféle mementó semmi esetre sem volt fölösleges ama 
válságos időkben, midőn a kormány az egyházi orgánumok 

* Die Garantien der Macht und Einheit Oesterreichs. Leipzig. 
F. A. Brockhaus. 1859. -S-r., VI + 218 lap. — Zur ungarischen Frage. 
Eine Denkschrift. Von einem ungarischen Patrioten. Leipzig. Veri. von 
Steinacker. 1869. 8-r., 35 lap. 

* Louis Kossuth. Far Hippolyte Gastille. Paris. E. Dentu. 1869. 
16-r., 60 lap. 

^ Aprés la guerre reconstitution de la Hongrie. Par Amédée le 
Faure. Paris. E. Dentu. 8-r. 

* Protestáns egyház-alkotmány tekintettel történeti fejlődésére. 
Irta Kerkapoly Kdrol. Pápán, a ref. főtanoda betűivel. 1860. 8-r., 
IV + 129 lap. 

anellözésével cselekvőleg beleavatkozott ügyeink intézésébe. 
De azért Kerkapoly művét egyenes politikai czélzata és 
alkalomszerűsége daczára sem sorozhatjuk a pátens tárgyá- 
ban irt dolgozatok közé. 

A pátens ügyével érdemlegesen foglalkozó, idehaza 
megjelent füzetek szerzői egytől-egyig a pátens mellett foglal- 
nak állást. Hornyánszlcy és Szcberényi János a népet igye- 
keznek megpuhítani ; Bauhofer az értelmiséghez intézi szavait. 

Ez a triumvirátus igen nagy tevékenységet fejtett ki a 
szept. 1-sői nyilt parancs érdekében. A Hornyánszky lakásán 
tartott esti összejövetelek alkalmával állapították meg esetről 
-esetre a szükséges teendőket. Mint rokonlelkek, egyforma 
gondolkozású emberek közt, könnyen létrejött köztök mindenre 
nézve a megegyezés. 

Mindegyiknek külön-külön meg volt állapítva a szerepe. 

Szeberényi, kit Bécsben igen kedveltek, a kormánynyal 
tartotta fenn az összeköttetést. Zimmermann miniszteri 
tanácsos és Mikulás János iskolatanácsos föltétlen bizalmát 
bírván, könnyen hozzáférhetett bármikor a miniszterekhez s 
<> felségétől akkor eszközölt ki audientiát, a mikor akart. 

Bauhofer az irányadó egyházi körökkel érintkezett s bár 
magatartása következtében a jobbérzelműeket teljesen elidegení- 
tette magától, sőt egyesek, mint pl. SzékácSy a barátságot is föl- 
wiondták neki : az egyházmegye és egyházkerület gyűlésein és 
értekezletein fáradhatatlanul csillapítgatta a felviharzott kedélye- 
ket s kereste — habár sikertelenül — a kiegyenlítés módozatait 

A triumvirátus harmadik tagja, Hornyánszky, lapja és 
folyóirata útján igyekezett a közös czélt előmozdítani. 

Egyik összejövetelök alkalmával határozták el azt is, 
hogy a tévelygő hívek felvilágosítása végett röpiratokat 
-bocsátanak ki. S határozatukat csakhamar végre is hajtották. 

Az Evangelisches Wochenblatt szerkesztője, népies ira- 
tában ^ egy papot állít szembe hívével, János gazdával, hogy 

^ Was habén wir Evangelische zu fürchten, und was habén 

wir zu böffen ? Für das Volk beantwortet von Vidor Hornydnsky. 

Pest, 1860. Gedr. bei Ph. Wodianer. 8-r., II + 31 lap. 

5* 

a köztük végbement beszélgetésből megértse a nép, mirőí 
van tulajdonképen szó. 

János gazdának, mint vallásos embernek, nagy lelki 
háborúsága van, mert azt hallja a városban, hogy a császár 
rendeletet adott ki, mely a protestánsokat vérrel szerzett 
jogaiktól meg akaija fosztani. Ezt czáfolná meg Hornyánszky 
tiszteletese, ha volna hozzá elég tehetsége. 

A nyilt parancsban, ő szerinte, alig van valami új s a 
mi van is, az csak előnyére válik az egyháznak. Hogy az: 
egyházi gyűléseken résztvevő képviselők ezentúl utasítással 
nem fognak elláttatni, ezt annál helyesebbnek tartja, mert 
a politikai életben sincs értelme az utasítási rendszemek. 
Egy-két ellenvetés után János gazda is belenyugszik a dologba^ 
a min nem csodálkozunk, mert hiszen ő szegény a maga 
korlátolt eszével, hogy is volna képes belátni a különbséget 
a politikai és az egyházi élet exigentiái között. 

Hasonlóképen sikerül a papnak meggyőznie hivét arról 
is, hogy a papok és tanítók választását a hatóságnak kell 
megerősíteni, mert különben politikailag gyanús emberek jut- 
hatnának egyházi hivatalokba. De azért mintha mégis érezné 
a lelkipásztor, hogy János gazdának nem oszlottak el tel- 
jesen aggodalmai: kifejezi reményét, hogy a császár a pro- 
testánsok kérésére a pátens eme rendelkezését idővel hatá- 
lyon kívül helyezi. 

Az egyház részére évenként kiutalványozandó állam- 
segély jelentőségét nem igen kell magyarázni a parasztnak^ 
mert könnyű neki magának is belátnia, hogy ha a nyilt 
parancsban kontemplált átalányösszegeket az egyház meg- 
kapja : templomépítésre, iskola-fenntartásra stb. kevesebbet 
kell áldoznia, mint addig ; a papnak pedig van esze föl nem 
világosítani őt, hogy az államsegély kizárólagos rendeltetése 
a nyomor enyhítése és nem az, hogy a János gazdához 
hasonló tehetős polgárok egyházi adója, áldozatkészsége az 
egyház irányában leszállíttassék. 

Hogy végre a kérdés jogi oldalát minél alaposabban 
megvilágíthassa a tiszteletes ur, egy kis egyháztörténeti 

-excursiól tesz, mire a jámbor paraszt kijelenti, mikép el se 
tudja képzelni, hogy a mennyiben a zsinatnak van fenntartva 
^ végleges rendezkedés, mi módon lehetne a zsinati kép- 
viselőket megválasztani s a zsinatot összehívni, mielőtt az 
egyházközségek, esperességek szervezkednének. 

A Hornyánszky népies iratának formája még elég sze- 
rencsés ; mert Hornyánszky egy furfangos pappal magyaráz- 
tatja meg egy buta földmívesnek a pátens előnyeit. De 
Sseberényi János^ egy falusi jegyző s annak Pesten lakó 
patvarista-fia leveleit közli, miket a pátens ügyében váltot- 
tak egymással.^ A jegyző jogi kérdésekben oktatást ád és 
pedig népies modorban a patvaristának. C'est gros Jean, qui 
remontre á son curé. Épen olyan, mintha Szeberényi Jánost 
tanítaná egyik híve a szent dolgokra s mindenképen eről- 
ködnék, hogy túlszárnyalja papjának értelmi színvonalát. 

Rendkívül komikus hatást gyakorol az olvasóra, mikor 
a patvaristának magyarázza a falu legbölcsebb embere, hogy 
Lipót király < diktált egy igen szép törvényt > : az 1791-iki 
vallásügyit; vagy hogy nincs abban semmi, hogy ezentúl 
hat superintendentia lesz, sokkal feltűnőbb dolog lett volna, 
ha hatból négyet csinált volna ő felsége. 

Leveleinek vége felé maga is észreveszi helyzetének 
fonákságát s mitsem törődve azzal hogy levele egy pat- 
varistának van czímezve, egyszer csak «a földmivelő polgár- 
társakhoz > fordul soraival. Ezek már természetesen nem 
ütköznek meg olyan badarságokon, hogy pl. «soha nem 
biztosíttatott egyházunknak annyi jog, dicsőség s hatalom, 
mint az említett pátensben » ; vagy hogy míg a protestáns 
pátens ellen opponálnak az emberek: «más pátensek ellen, 
p. o. az ellen, mely a prókátor urak jövedelmét, taksáit 
állapítja meg, senki sem protestált* ; vagy hogy ha a világi 

* A császár-király és a reformáta vallás, vagyis : Boldogházy 
István R . . . falusi jegyző és fia közti levelezés az 1859-ki szept. l-én 
kelt cs. kir. nyilt parancsra vonatkozólag. A nép számára irta Seébe- 
rényi János ev. lelkész. Pest, 1860. Nyomatta Wodianer F. 8-r., 
II + 29 lap. 

dolgok intézésében a világi uraké az elsőség : egyházi ügyek-^ 
ben, egyházi gyűléseken legyen az elsőbbség a tiszteletes 
uraké — ez a viszonosság követelménye; vagy hogy a 
kézsmárki, debreczeni, pápai gyűlés tagjainak legnagyobb- 
része nem is olvasta a törvényt, melyet elitélt; vagy hogy 
«a leghatalmasabbakkal, az Isten-tűrte {elsőbbséggel ingerkedni, 
kötekedni veszedelemmel járó dolog >. 

A felsőbbség iránti vak engedelmességet Szeberényi 
méltán hirdethette; mert ö maga, ha nem sok szerencsével, 
is, de mindig tolta a hatalom szekerét. 

Az októberi diploma megjelenése után fülébe jutott a 
bécsi kormánynak, hogy a Magyar Nemzeti Igazgatóság 
egész erővel hozzáfogott a forradalmi hadsereg szervezéséhez, 
sőt már a hadműködési tervet is megállapította, kijelölvén 
úgy az olasz segédsereg és a külföldön alakított magyar 
légió, mint az idehaza toborzandó. 80 ezer emberre és 
14,000 lóra számított haderő specifikus feladatait.^ A kor- 
mány mindenféle óvintézkedést megtett arra nézve, hogy a 
cs. kir. hadsereg magyar csapatait a Magyar Nemzeti Igaz- 
gatóság ügynökei meg ne tántorítsák hűségökben. A többi 
közt Szeberényivel, mint tábori lelkészszel, egy < Felvilágo- 
sítást* bocsáttatott közre, ^ melyet állítólag egy magyar 
születésű huszárezredes irt ugyan, de a melyet azért adott 
ki Szeberényi, mert — saját vallomása szerint — annak 
tartalma az ő politikai színezetű prédikáczióinak tartalmával 
teljesen megegyezik. 

A huszárezredes, — ki nagyon rósz katona lehetett^ 
mert katona létére beleártotta magát a politikába, — az 
októberi diploma előnyeit fejtegetvén, el akarja katonáival 
hitetni, hogy az egységes Ausztriában van az üdv és bol- 
dogság ; álljanak tehát ellent a bujtogatok csábításainak : 
érezzék magukat úgy, mint egy nagy család tagjai, mert 
hát «a nagy ausztriai birodalomnak népei, ha mindjárt 

^ Kossuth : Irataim. III. 189. 

' Figyelmeztetésül! Seeberényi János cs. kir. tábori ev. pap:. 
Bécs, 1861. ápr. 2. 8-r., 11 lap. 

egészen is különfélék, származásukat, szokásaikat és nyelvü- 
ket tekintve : mégis azon egy császári és királyi zászló alatt 
állnak tagosítva ; a történetben már a legrégibb időktől fogva 
egymással szüntelen érintkezésben voltak és lassankint egy 
történetben olvadtak össze annyira, hogy az egyes nemzeteh 
története ausztriai történet és Ausztriának története az egyes 
nemzeteké,^ 

És eme, történelmünket, alkotmányunkat, nemzetünket 
sértő, kigúnyoló tanokra jegyzi meg Szeberényi, hogy « minden 
magyar katona pedig, kinek fogalma van a katonai becsület 
és hittartásról, tanulja meg ezen katonai szent leczkét 
miatyánkja mellé*. 

A pátens-mozgalom idején Szeberényi, még mint az 
1860-ban Podhraczky József pesti tót pap szerkesztésében 
megjelent tót lap munkatársa is, szolgálatot igyekezett tenni 
a kormánynak az által, hogy a tót egyházakat kapaczitálta 
a nyilt parancs értelmében való rendezkedésre. 

Mindjárt a lap 1-ső számában egy kenetes vezér- 
czikket közölt, melyben szemforgatások közt panaszkodik, 
hogy az evangélikus pap, — ki sem a politikát sem a 
nemzetiséget nem tűzi ki szeretete főtárgyául, ki testtel- 
lélekkel egyháza ügyének él, — ma csak a tót templomban 
talál menedéket; más ajkú evangélikusok a templomba is 
politikai kivánságokat, hajlamokat, szenvedélyeket visznek 
be. ö — folytatja tovább — csak azt veszi tekintetbe, hogy 
a pátens megegyez-e a Krisztus evangyéliomával vagy sem ; 
ellenben a világ azt nézi, vájjon ama rendelet az u. n. 
magyar protestantismussal összeegyeztethető-e vagy sem? 

A fordító, a ki e czikket a Prot. E. I. Lapban reprodu- 
kálja,^ egyszersmind csípős megjegyzésekkel kiséri. A szer- 
kesztő pedig azt az észrevételt teszi rá, hogy « nekünk köl- 
csönös bizalomra, egymás iránti kíméletre van szükségűnk^ 
azt pedig kenetes floskulusok alá rejtett izgatásokkal nem 
eszközöljük*. 

* Prot. E. I. Lap. 1860. 19. sz. 

Az izgatások azonban nem maradtak eredménytelenül 
Mint hr. Prónay Gábor a Wanderer-ben jelenti, az ág. h. 
evang. hitközségek közül 1860. márcz, 31-dikéig 226 ren- 
dezte magát a nyilt parancs értelmében, 333 nem fogadta 
el a pátenst s a rendezkedett községek 306.786, a nem ren- 
dezkedettek 543.712 lelket képviselnek. 

A tót gyülekezetek lelkipásztorainak nagy többsége, 
hierarchicus irányzatok és a magyarság iránti ellenszenv 
által vezettetve, még az erőszakoskodástól sem riadt vissza, 
csakhogy egyházukat rábirják a coordinatióra. 

Számtalan eset volt rá, hogy a pátenshez ragaszkodó 
pap a nép akarata ellenére egy-két tudatlan vagy pánszláv 
érzelmű hivéből presbyteriumot alakított s a politikai ható- 
ság segítségével ekként szervezett egyház beiktattatott a 
patentális egyházak közé. 

Podhraczky József\ a pesti tót ev. egyház papja, a 
pánszlávizmus egyik legmegrögzöttebb apostola, hívei több- 
ségének megbotránkozására a presbyteriumot a szó szoros 
értelmében kinevezte; a május 15-iki rendelet után pedig a 
legvakmerőbb módon szembeszállva az esperességgel, egy- 
házát erőnek erejével ki akarta szakítani az autonóm espe* 
resség kötelékéből; egy tót pamphletben hazafias érzelmű 
híveit «autonomikus marháknak > keresztelte el ; szóval a 
legnagyobb botrányokat idézte elő, míg az esperesség, fel- 
ügyelőjének : Kulinyi Ferencznék erélyes föllépése folytán, 
— ki a hitvány ember viselt dolgait egy terjedelmes röp- 
iratban még meg is örökítette,^ — állásától el nem mozdí- 
totta. Jellemző azonban a kormány akkori magatartására 
nézve, hogy az ekként elmozdított lelkészt tábori pappá 
nevezte ki, kárpótlásul a vértanúságért. 

Hodzsa^ a liptószentmiklósi pap, a büntető törvény- 
könyv 65. §-ára hivatkozva egyenesen megtiltotta gyüle- 

* Az ág. hitvallású pesti autonóm szláv egyház szenvedéseinek 
története a XIX. században. Irta Id. Kubinyi Ferencé, a buda-pesti 
ág. h. esperesség és pesti autonóm egyház felügyelője. Pest. Nyom. 
Herz János. 1866. 8-r., 102 lap. 

kezetének, hogy a pátens ellen nyilatkozzék s midőn hívei 
a gyűlésben ezen erőszakoskodás ellen felzúdultak, az Isten 
oltára előtt nem irtózott a következő szavakra fakadni: «én 
elátkozlak benneteket, mert ti nem vagytok méltó fiai az 
egyháznak*. 

Beszterczebányán, Radványban, Apostagon, általában 
Zólyom-, Hont-, Liptó-, Turócz-, Pest- és Temesmegyében 
több helyen szintén összeütközött a pap hiveivel. Selmecz- 
bányán a hivek — Breznyik János gymnasiumi igazgató 
tanácsára — ott hagyták a templomban papjukat, midőn az 
a pátens elfogadására buzdította őket. 

Nyiregyházán két ellenséges táborra szakadt az egy- 
ház. Az egyik pap, Jeszenszky László — Daxner felügyelő- 
vel oldalán — a tótajkú híveket a pátens elfogadására 
tüzelte; a másik, Elefánt Mihály, a nagyobbára hono- 
ratiorokból álló presbyteriummal és a magyarokkal a pátens 
ellen küzdött. A legbotrányosabb czivakodás fejlődött ki 
köztök, úgy hogy végre az egyházkerületnek kellett a dologba 
beleavatkoznia : Máday elnöklete alatt vizsgáló bizottságot 
küldött ki (a bizottság jegyzője Czékus, a későbbi püspök 
volt), melynek a vihart csakugyan sikerűit lecsendesítenie az 
által, hogy mindkét papot állásáról való lemondásra birta. 

A világi uraknak köszönhető, hogy a tót egyházak 
egyrésze mégis visszautasította a pátenst. 

így nevezetesen a túróczi esperesség 26.992 lélekkel; 
a szarvasi gyülekezet 17.478 lélekkel. A liptói esperesség 
^gy egyház, Sijelnicz kivételével szintén felirt a nyilt parancs 
ellen, a mit első sorban Szentiványi Márton esperességi 
felügyelő befolyásának lehetett tulajdonítani. El is Ítélték 
érte hat hónapi fogságra. 

A zólyomi esperesség csak egy szavazattöbbséggel 
fogadta el a hálafeliratot. Mire a Podmaniczky-Beleznay- 
család kijelentette, hogy a zólyomi iskolának szánt 16.000 
forintos alapítványát nem létezőnek tekinti; mert oly espe- 
rességnek nem tesz alapítványt, mely nem választja jel- 
szavául az egyetértést, sőt ellenkezőleg mellékes érdekeknek 

hódolva magát elkülönzi, többre becsülvén az ideig-óráig 
tartó bizonytalan előnyt, az igazság és jog által szentesített 
állapotnál, mely az örökös egyetértésre támaszkodva szá- 
zadokig küzdött a prot. ügyért és képes volt azt máig meg- 
őrizni. Mindenesetre sokkal súlyosabb büntetés volt ez, sem- 
hogy az Ev. Wochenblatt képes lett volna a zólyomiakat 
Luther ama szavaival megvigasztalni: «ök elveszik, mit 
árthat ez nekünk? Miénk marad a mennyország !> 

A coordinált pánszláv egyházakat, jobban mondva: 
azoknak hazafiatlan papjait 1860. május 15-ike után sem 
lehetett rábirni, hogy visszatérjenek az elhagyott törvényes 
alapra, sőt ellenkezőleg, a dunáninneni superintendentiában 
22 egyház 41.573 lélekkel, a bányaiban pedig 6 egyház 
7500 lélekkel, tehát összesen 28 egyház 49.073 lélelckel — 
támaszkodva a máj. 15-iki nyilt parancs ama pontjára, mely 
szerint megtiltatik, hogy «azon egyházközségek, esperes- 
ségek s superintendentiák, melyek a törvénynek megfelelő 
rendezkedést már bevégezték, vagy azok megtételét már elő- 
készítek, jelen fönnállásukban vagy ezen szándékuk kivitelé- 
ben háborgattassanak vagy gátoltassanak* — 1860. június 
27-én Breznóbányán kerületi gyűlést tartott s megalakította 
és szervezte az u. n. pozsonyi egyházkerületet. 

A gyűlés jegyzőkönyve, — melyet a Prot. Jahrbücher 
für Oesterreich egész terjedelmében közöl, ^ — világosan 
mutatja, hogy nem hitbuzgó protestánsok tanácskoztak ott, 
hanem a pánszlávizmus megátalkodott kolomposai csaptak 
orgiát s igyekeztek lehetőleg fölhasználni az alkalmat gonosz 
terveik előmozdítására. A megválasztott egyházkerületi tiszt- 
viselők egytől-egyig notórius panszlávok voltak. Superinten- 
denssé ugyanis Kuzmány Károly bécsi theologiai tanár lőn, 
kitől — mikor Magyarországból 1860. novemberében meg- 
ugrott — a Prot. E. I. Lap így búcsúzik el: « Biztos kútfő 
után jelenthetjük, hogy ae egyház gyászvitéze, Kuzmány 
Károly, állomását és ezzel együtt hazánkat is elhagyta. Erre 

^ 1860. 4. füz. 267. sk. 1. 

csak azt mondjuk : debuisset pridem ; akkor sok nem történt 
volna, mi nem egy becsületes protestáns embert megbotrán- 
koztatott.*^ Meg választattak továbbá: felügyelővé Landerer 
Ferdinánd bányatanácsos ; a superintendentialis consistorium 
egyházi tagjaivá Szeherényi J. és Húrban; helyetteseikké 
Hodzsa és Kohesch stb. — mindmegannyi esküdt ellensége 
a magyar állameszmének. 

Az a conventiculum, mely nem szégyelte magát egy 
Hodzsát és Hurbant egyházi méltósággal tisztelni meg, termé- 
szetesen határozatai hozatalában is, háttérbe szorítva az egy- 
ház érdekeit, hazafiatlan politikai irányzatok befolyása alatt 
állt, jóllehet nagyonis élénken tiltakozott ama föltevés ellen, 
mintha a politikát be akarná csempészni az egyházi életbe. 

Bámulatos szemérmetlenséggel fejezte ki például abbeli 
óhajtását, hogy jövőre a pozsonyi superintendentia szék- 
helyévé <a szláv nemzet egyik vagy másiJc Icözponti városa 
tétessék^ ^; azután elhatározta, hogy a mennyiben napról- 
napra tapasztalható, mikép az ájtatosság és egyháziasság 
mindaddig nem fejlődhetik a hivek körében, míg a termé- 
szetjog és a császári szó által biztosított nemzetiségi egyen- 
jogúság ténynyé nem válik: a szükséges lépéseket meg kell 
tenni, Magyarországon egij önálló szláv egyház alakítása 
érdekében.^ 

A breznóbányai gyűlés határozatainak megerősítését 
kieszközlendő, a Prot. Jahrbücher szerint Kuzmány, a Prot. 
E. I. Lap szerint ellenben a czégéres Hodzsa vezetése alatt 
egy küldöttség ment Bécsbe, a hol a szónok beszédére 
ö felsége a következő választ adta: «Az ev. tót népnek 
irántam s kormányom iránt nehéz időkben bebizonyított 
hűségét és hódolatát ismerem s meg vagyok győződve arról. 
Felszólítom önöket, erősítsék meg népeiket ezentúl is a 
hűségben és ne engedjék, hogy a törvény ösvényéről letérít- 



^ Prot. E. I. Lap. 1860. 1545. 1. 
^ 15. jkönyvi pont. 
® 16. jkönyvi pont. 



64 BALLAGI GÉZA. 

tessenek. A mit az ev. egyháznak a pátensben megígértem, 
azt teljesíteni fogom; maradjanak a pátens mellett s ne 
hagyják magukat az általa iiztositott rendtől semmi áltál 
sem eltérittetni. A pozsonyi superintendentia gyűlésének 
törvényes határozatait megerősítem, panaszait megvizsgáltatom 
s orvosolni fogom. Legyenek állhatatosak a hűségben irántam 
s buzgók az egyházukért kifejtendő működésökben.*^ 

A legmagasabb helyről nyert ilyetén biztatásra, nem 
csoda, ha vérszemet kapott az a 28 lelkész, hogy szembe- 
szálljon a 770.731 lelket számláló 527 autonóm egyházköz- 
séggel, nemcsak, hanem elég arczátlanul támadólag lépett 
fel a törvényes superintendentiák ellen, miután ez utóbbiakat 
a hatóságok sem respektálták, törvényesen megválasztott 
superintendenseiket nem ismerték el, a dunáninneni kerület 66 
autonóm egyházának az egyházmegyei, kerületi gyűlések tar- 
tását nem engedték meg. A szeptember hó végén Túrócz- 
Szent-Mártonban tartott superintendentiális gyűlés, melyen 
Kuzmányt hivatalába beiktatták, annyira ment, hogy elhatá- 
rozta, miként egyedül a coordinált pozsonyi superintendentiát 
tekintheti jogosan létezőnek, ennélfogva a mennyiben a 
magyarországi ev. egyház többi kerületei gr. Zay, mint 
állítólagos felügyelő elnöklete alatt Pesten jogtalanul főkon- 
ventet szándékoznak tartani, a magyar hatóságok indokolt 
megkeresvény által kéressenek fel, hogy a tervezett főkon- 
vent összejövetelét tiltsák meg. 

Végre az egyetemes gyűlés megsokalva a törpe kisebbség 
fészkelődését, a bányakerület indítványára 1860. okt. 10-iki 
kelettel feliratot intézett ő felségéhez, ^ melyben a patentális 
pozsonyi superintendentia és a kormány, valamint a köz- 
igazgatási hatóságok által elkövetett visszaéléseket leleplezi, 
kéri egyszersmind a rend helyreállítását. 

A bányai egyházkerület az egyenetlenség megszüntetése 
végett már előbb is intézkedett. Júliusi ülésében ugyanis, — 



1 Prot. E. I. Lap. 1860. 988. 1. 

^ Ld. egész terjedelmében : Prot. E. I. Lap. 1860. 42. sz. 

melyen Székácsot^ újonnan választott superintendensét beik- 
tatta, — sanctióval látta el a prot. vallásszabadságot bizto- 
sító törvényeknek Székács által már előbb kiadott gyűjte- 
ményét ^ s elrendelte annak magyar, német és tót nyelven 
való újra nyomatását, a mi meg is történt.^ A magyar és 
német kiadásra nem nagy szükség volt; de annál nagyobb 
a tótra, hogy megismervén a tót gyülekezetek a törvényes 
alapot, melyen a protestáns egyház áll s melyről ők letér- 
tek, ismét kötelezőnek ismerjék el magukra nézve. 

A német kiadáshoz maga Székács irt előszót, kifejez- 
vén amaz óhajtását, vajha a törvények értelmében mielőbb 
összehívandó zsinat venné kezébe azt az ügyet, melynek 
végelintézéséhez az államfőnek a törvények értelmében elég 
határozottan kifejtett negatív természetű, de a protestánsok 
által mindig tiszteletben tartott főfelügyeleti joga mellett, 
csakis az egyháznak van pozitív joga. «Mit hozna ránk a 
jó Isten — folytatja Székács, — ha ezen törvényeink alapját 
más alappal fölcserélni vonakodnánk, azt én nem tudom, az 
a jó Isten dolga; én csak azt tudom, hogy ezen törvények 
alapjához ragaszkodni, egyebeket nem is említve, annál szo- 

^ A magyar és német párhuzamos szövegű kiadás czíme : A 
magyarhoni ágostai és helvét hitvallású evangyelikusok szabad és 
nyilvános vallásgyakorlatát biztosító törvények. Közrebocsátotta Seékdcs 
Jóssef. Gesetze betreffend die freie und öffentliche Religionsausübung 
der Ev. Augsb. u. Helv. Conf. in Ungarn. Herausgegeben von Jos. 
Székács, Pest, 1860. Kiadja Osterlamm K. 8-r., VIII + 4tí lap. 

^ A magyar kiadás czíme : A magyarhoni ág. és helv. hitv. 
evangyelikusok szabad és nyilv. vallásgyakorlatát bizt. törvények, a 
bányakeríileti evang. superintendentzia határozatából. Közrebocsátotta 
Székács /., bányakerületi superintendens. II. kiad. Pest, 1860. Kiadja 
Osterlamm. 8-r., 15 lap. — A német kiadás czime : Gesetze, betref- 
fend die freie Religionsausübung etc. In Folge eines Beschlusses der 
ev. Berg-Superintendenz herausgegeben von Jos. Székács. 2-te Aufl. 
Pest, 1860. Veri. von K. Osterlamm. 8-r., 16 lap. — A tót kiadás 
czíme : Kraginské zákony, které swobodné a wefegné prowozowánj 
náboáenstwa pogissfugj ewangeljkum augssp. a helw. wyznánj w 
králowstwj uherském. Die uzawfenj superint. baiiského okolj druhé 
wydánj. W Pessti. K. Osterlamma. 1860. 8-r., 15 lap. 

rosabb kötelességünk, minél szentebb előttünk azon törvényho- 
zóknak emlékezete, kiknek ezen törvényes alapot köszönjük.* 

Hat bányakerületi lelkész azonban — mint fennebb 
említők — nemcsak hogy nem tért meg, hanem még híveit 
is föllázította, elbolondítván őket, hogy az autonóm egyház 
papjai szentháromság -tagadók, a tót népet magyarosítani, 
hitétől megfosztani akarják, úgy, hogy mikor Székács, mint 
superintendens, a nógrádi egyházakat látogatta, csak az akkori 
erélyes és körültekintő SveJila Fái dobrocsi lelkésznek és 
nógrádi esperesnek köszönhette, hogy a visitatiót minden 
nagyobb baj nélkül elvégezhette. ^ 

A bányakerületi lelkészek közt Bauhofer, a budai ev. 
egyház papja, a bányakerület cenzora, ^ egyike volt ama 
keveseknek, kik — mint említők — nemcsak élő szóval, de 
tollal is a pátens mellett kardoskodtak. 

Széberényi és Hornyánszhy biztatására egy felhívást 
irt és tett közzé az Ev. Wochenblatt 1860. 7-dik számában, 
melynek történetét később ő maga beszéli el. Ballagi Aladár 
gycyteményében ugyanis egy nagy negyedrét alakú, 180 lapra 
terjedő, németül fogalmazott kézirata van Bauhofernek, mely 
az egész pátensmozgalom históriáját magában foglalja, kiter- 
jeszkedve a legaprólékosabb részletekre s — a mi különösen 
becsessé teszi — a kuliszszák mögött történtekre is. 

Itt Írja Bauhofer, hogy Szeberényitől Bécsből 1860 ele- 
jén levelet kapott, melyben biztatja őt, hogy irja meg a 

^ Felvidéky : Protestantizmus és pánszlávizmus. 67. 1. 

* Mint érdekes adatot említhetem fel az egyházi cenzúra tör- 
ténetéhez, hogy a bányakerííletben 1848 után Bauhofer, Kollár és 
Havidr voltak a cenzorok ; de Bauhofer panaszkodik, hogy habár 
«zámos prédikáczió és vallásos irat hagyta el a sajtót, hozzá, egy pár 
nagyonis szabadszellemű prédikácziót kivéve, semmit sem küldtek be. 
(Bauhofer : Ansichten u. Zeugnisse. 24. 1.) A Pesti Napló 1859. szept. 
3-iki számában olvassuk, hogy a bányai egyházkerület könyvvizsgálója 
{megnevezve nincsen) Széberényi Lajosnak «A gyermek elsó' könyve* 
czimű ábéczés könyvét approbálta. a miből az tűnik ki, hogy az egy- 
házkerületi cenzorok hatáskörébe tartozott nemcsak a szoros értelem- 
ben vett vallásos iratok, hanem a tankönyvek approbatiója is. 

kiáltványt s a kormánytól meg fogja kapni a méltó jutal- 
mat : vagy adminisztrátornak nevezik ugyanis ki Komáromy 
helyébe, kivel oda fenn nem voltak megelégedve vagy élet- 
fogytiglani nyugdíjat kap vagy előkelő állást a kultuszminisz- 
tériumban, vagy végre egy magyar egyházi lap szerkesztésére 
engedélyt s e tekintetben a kormány részéről erkölcsi és 
anyagi támogatást. Válogathatott tehát a sok jótétemény közt, 
melyet felajánlottak neki. 

Féltékeny levén azonban függetlenségére, melynek fel- 
áldozása esetében hitfelei előtt elveszti vala tekintélyét, min- 
dent visszautasított és saját hajlamait és meggyőződését kö- 
vetve, semmiféle jutalomra nem tartva számot, bocsátotta ki 
Hornyánszky lapjában s később német és magyar nyelven 
külön lenyomatban is * Sendschreiben an die evangelische 
Kirche ieider Confessionen in Ungarn* czímű iratát, miután 
annak kéziratát előzőleg Mikulásnak felküldte Bécsbe s az 
nemcsak hogy semmi kifogásolni valót nem talált benne, de 
sőt dicséretekkel halmozta el. 

Ezt a felhívást, — melyben figyelmezteti a híveket, 
hogy a legnagyobb veszélybe dönthetik esetleg egyházukat, 
ha egy alárendelt kérdés miatt szakadást idéznek elő, — 
mint budai lelkész minden hívének megküldte, mielőtt a 
pátens felett határozó egyházközségi gyűlést összehívta volna. 
De ennek daczára, midőn a budai egyház márcz. 4-én tar- 
tott gyűlésében szavazásra került a dolog, kivéve magát Bau- 
hofert, káplánját és egy nyugalmazott kapitányt, a gyüleke- 
zet egyhangúlag a pátens ellen nyilatkozott. 

S a mint «Sendschreiben>-jével kudarczot vallott, úgy 
az 1860 áprilisében kiadott «Ansichten und Zeugnisse* czímű 
iratával ^ sem volt szerencséje. 

* Ansichten und Zeugnisse hervorragender Mánner, über die 
alté Verfassung und Verwaltung der prot. Kirche in Ungarn, zur 
unparteiischen Würdigung des k. Patentes vom 1. Sept. und dessen 
Durchführung vom 2, Sept. 1859. Gesammelt und herausgegeben von 
Georg Bauhofer, ev. Pfarrer in Ofen. Pest, 1860. Gednickt bei Ph. 
Wodianer. 8-r., 29 lap. 

Pedig mind a két irat a lehető legkedvezőbb auspiciu- 
mok közt jelent meg. A januáriusi bécsi küldöttség műkö- 
désének sikertelensége méltán reménynyel tölthette el Bau- 
hoferékat. Igaz ugyan, hogy az ifjú császár kész lett volna 
bármely perczben visszavonni a pátenst, de miniszterei: Thun 
és Bechherg annál makacsabbúl ragaszkodtak ahhoz. A csá- 
szárnak pedig Thun kedvencze volt, kinek befolyása alól nem 
volt képes magát emanczipálni. 

A mit a Prot. E. I. Lap irt, ^ hogy t. i. ő felsége ritka 
ügyavatottságot tanúsít a protestáns kérdésben s hogy azt 
személyesen szándékszik megoldani, nem felelt meg a való- 
ságnak. Mert ő felsége nagyonis kevés figyelmet látszott 
fordítani a mi ügyünkre s annak elintézését jóformán tel- 
jesen minisztereire bízta. Nem is ismerhette volna meg külön- 
ben a dolgok valódi állását, miután Thun gondoskodott róla, 
hogy a protestánsok feliratai kezébe ne jussanak s a szóvivő, 
tekintélyes, általa is becsült protestáns férfiak minél keve- 
sebbet érintkezzenek vele. 

Bauhofer fennebb említett kézirati művében az udvari 
körök hangulatára nézve igen érdekes leleplezéseket tesz. 
Említi például, hogy a legfelsőbb körökkel összeköttetésben 
állott Szeherényi, 1860. febr. 24-én Bécsből azt irta neki, 
mikép ö felsége igen szeretné, ha a protestánsokkal való 
kiegyezés tekintetében a szükséges lépéseket megtennék; de 
ezt az egész minisztérium ellenzi. 

Báró Prónay Gábornak, a bécsi küldöttség egyik tag- 
jának ugyancsak Bauhofer által közlött beszélgetése a csá- 
szárral, szintén azt árulja el, hogy ez utóbbi kereste az 
alkalmat a kibékülésre. 

«Nem vagyok megelégedve az ön magaviseletével — 
így szólt a császár Prónayhoz; — én önt elhalmoztam 
kegyeimmel, de ön nem felelt meg várakozásomnak. » A báró 
hálás köszönetét fejezvén ki ő felsége kegyeiért, egyszersmind 
kinyilatkoztatta, hogy ép a hála és hűség érzete parancsolja 

* 1860. febr. 10. 161. 1. 

neki. hogy őszintén megmondja, mikép a pátens semmi mó- 
don nem lesz végrehajtható. « Megmondta ezt a kultuszminisz- 
ternek?* — kérdé tőle a császár. «Igen — felelt Prónay; — 
de a kultuszminiszter ebben az ügyben sokkal elfogultabb, 
semhogy meg tudnám őt győzni álláspontunk helyes volta 
felől.* — ^Na csak heszélje meg a dolgot miniszteremmel — 
végzé a császár, — egyezzenek meg, aztán jöjjön ismét el 
hozz ám. * Thun azonban megakadályozta, hogy ő felsége 
Prónayt még egyszer elfogadja. 

Eechbergnek pedig ugyancsak Prónayval éles össze- 
szólalkozása volt. Egy beszélgetés alkalmával a bárót a 
Kossuth-féle elvek követőjének nyilvánította. Mire Prónay 
rámutatván a mellén volt Szent-lstván-rendjelre, azt jegyezte 
meg, hogy ilyen keresztet nem szoktak Kossuth híveinek 
osztogatni. 

A miniszterek ilyetén magaviselete által fölbátorítva, 
Bauhofer «Ansichten und Zeugnisse* czímíí iratában még 
egyszer megpróbálta szembeszállni az áramlattal. 

Egy csomó tekintélyes egyházi és világi férfiú nyilat- 
kozatát közli itt a prot. egyházi ügyekre nézve, hogy bebizo- 
nyítsa, milyen ellenmondásba keverednek önmagukkal, midőn 
az egyháznak általuk is elismert bajait orvosolni szándékozó 
nyilt parancsnak opponálnak. Bizonyítékai azonban semmi 
egyebet nem bizonyítanak, mint a saját felfogásának gyarló- 
ságát. 

Baksay Dániel és Fényes Elek például elismerik, hogy 
zavarok mutatkoznak az egyházi közigazgatásban; de ebből 
nem következik, a mit Bauhofer akar bizonyítani, hogy t. i. 
ezeket a zavarokat a Thun által kieszelt törvénytelen úton 
kell megszüntetni. 

Ballagi Mór 1858-ban elismeri, hogy az egyházi ügyek 
legsilányabb szabályozása is többet ér, mint ha azok egy- 
átalán nem szabályoztatnak ; de nem mondja egy szóval sem, 
hogy az a legsilányabb szabályozás nem maga által az egy- 
ház által történjék. 

Ugyanő irja, hogy társadalmi bajok külső eszközökkel 

Ballaf^ G. : A protestáns pátens és a sajtó. 6 

nem háríthatók el; ha tehát mi előzetesen meg nem győz- 
zük hitsorsosainkat amaz igazság felől, hogy bármely egye- 
sületben a rész számára annál nagyobb önállóság biztosít- 
tatik, mennél erősebb alapon nyugszik az egész hatalma: a 
zsinattal legfölebb azt fogjuk elérni, hogy a mostani zava- 
rokat szentesíti; de ezzel csak a zsinat sikerének föltételét 
állapította meg a nélkül, hogy — a mit Bauhofer álUt — 
annak szükségességét kétségbe vonta volna. 

Demeter András ama meggyőződését fejezi ki, hogy a 
pap a gondnok kezében gép, eszköz, melylyel azt tesz, a mit 
akar ; a miből — még ha általános igazság lett volna is — 
nem következett, hogy a hierarchiát kell tehát meghono- 
sítani. 

1842-ben azt irja valaki a Prot. E. I. Lapban, hogy 
a mi iskoláinkban bárki bármilyen sovány szellemi terméket 
képes mint tankönyvet meghonosítani, a miből nem követ- 
kezik, hogy tehát a kormány honosítsa meg a még silányabb 
s még hozzá hazafias szempontból is veszélyes tankönyveket. 

Némeihy János, papkeszi lelkész panaszkodik, hogy 
egyházunkban a végrehajtó hatalom gyönge; de azért esze 
ágában sincs azt kivánni, hogy ezt a hatalmat a kormány 
kobozza el s foglalja le a maga számára. 

Ily bizonyítékok után — így kiált fel Bauhofer, — ki 
kívánhatná őszintén, hogy a kormány a megkezdett reform- 
munkát hagyja abba s a protestánsokat régi állapotukba 
helyezze vissza! A mire természetesen a protestáns világ 
felelete nem lehetett más, mint hogy a Bauhofer által hosszas 
utánjárással és tanulmánynyal összeböngészett nyilatkozatok 
a protestáns közvéleményt fejezvén ki, az egyházi reformok 
végrehajthatása ép a restitutio in integrumot teszi szük- 
ségessé. 

Bauhofer műve a pátens tárgyában ide haza közzétett 
többi röpirat irodalmi szinvonalán nem igen emelkedik túl. 
A rósz ügyet egyik is, mint a másik rosszul védelmezi. 

Annál értékesebbek a Jcülföldi sajtó termékei, melyek 
két kategóriába sorozhatok: az egyikbe azok, melyek kizá- 

rólag a pátenssel és a protestáns kérdéssel foglalkoznak; a 
másikba azok, melyek általában a magyar alkotmányjogi és 
politikai viszonyokat világítják meg s a protestáns pátens 
kérdését, mint a magyar kérdés integráns részét, csak közbe- 
vetőleg, mellékesen. 

De mindezek természetesen tiltott könyvek voltak, me- 
lyekhez ide haza csak nagy nehezen és lopva lehetett hozzá- 
férni. Méltán mondhatta Széchenyi Felsenthal rendőrtanácsos- 
nak, mikor nála 1860. márcz. 3-án ama végzetes házkutatást 
megtartotta, hogy «édes uram, ön bizonyosan tiltott köny- 
veket keres itt; nos, meg akarom önt kímélni a fáradságtól 
s ezennel kijelentem, hogy mindaz, a mit itt lát, tetejétől 
aljáig tilos, mert, uram, a mit az önök cenzúrája megen- 
ged, az sókkal haszontalanabb holmi, hogysem pénzt adnék 
lei érte,-* ^ 

Egyébiránt a protestánsokat érdeklő könyvek nem is 
a mi számunkra, hanem Európa számára készültek. 

A protestáns mozgalom természete, iránya, indokai, 
valamint a protestáns egyháznak a kormányhoz való viszonya 
felől Ballagí Mór tüzetesen tájékoztatja a külföldet «Die 
Protestantenfrage in Ungam und die Politik Oesterreichs* 
ozímü két kötetes röpiratában. ^ 

Mint könyvének czíme is mutatja, a protestáns kérdés 
fejtegetésében a politikai szempontokat nemcsak nem mellőzi, 
de sőt inkább előtérbe tolja, szent meggyőződése levén, hogy 
a prot. kérdés Magyarországon szoros összefüggésben van 
a politikai, névszerint a constitutionális kérdéssel, nemcsak 
azért, mert a protestánsok alaptörvényei az alkotmány kifo- 
lyásai, hanem azért is, mert megvalósításuk alkotmányos 
viszonyokat föltételez. Midőn tehát a protestánsok önkormány- 
zati jogaikért küzdenek: küzdenek egyszersmind az ország 
alkotmányáért is. Az általuk kivívandó sikerek szükségképen 

^ Falk : Széchenyi István gróf és kora. 338, 1. 

* Die Protestantenfrage etc. Von einem ungarischen Protestanten. 
Hamburg. Hofifmann u: Campe. 1860. 8-r. I. füzet 103 lap ; II. fttzet 
S4: lap. 

6* 

az alkotmányos eszmék diadalát készítik elő. Másrészről azon- 
ban a prot. egyháznak, mint ilyennek, óvakodnia kell attól,, 
hogy belső szervezkedésében a tiszta evangyéliomi alapról 
letérjen s ha ezt az alapot az államhatalom támadná meg: 
az ellentállás az egyház részéről a legszentebb kötelességgé 
válik. 

Ez utóbbi eset állt elő, midőn az uralkodó kiadta a 
szept. 1-sői nyilt parancsot. A protestánsoknak szembe kel- 
lett szállniok az állammal s ez által a mozgalom szükség- 
képen politikai színezetűvé váll. 

Ballagi kitörő indulattal veti fel a kérdést, vájjon a 
magyar protestánsok elvesztették-e vérrel szerzett jogukat 
az önállóságra, hogy Bécsben egyházi törvényeket szabnak 
elébök s azoknak visszautasítását mint ellenszegülést vélik 
büntethetni? A feleletet forradalmi stylusban adja meg. Ha 
— úgymond — becsülettel szerzett és megszentelt kötések 
elévülhetnek: akkor a nemzet esetleg a pragmatica sanetiót 
is elévültnek deklarálhatja ; és valóban nem ez lenne az első 
eset, hogy a nagy magyar nemzet karddal kezében felelős- 
ségre vonná uralkodóját a megszegett esküért s a megsértett 
jogokért és törvényekért. Az ellentállás jogáról beszélhetnek 
alcármit: egy nép, a belső szózatot, mely szent jogainak 
visszaszerzésére ösztönzi öt, nem fogja a hidegeit számüá 
ész tanácsainak alárendelni. A hadseregre hiába számít az 
udvar. A szellem, mely a népet áthatja, a katona szuronyába^ 
is behatol s ha az óra üt: az általános népmozgalom ma- 
gával fogja ragadni a katonát is. 

Ilyen fenyegetésekkel, — melyek nálunk még hivatalos 
alakban is gyakran előfordultak, például 1790-ben, midőn 
egyes megyék felirataikban a pragmatica sanetiót semmisnek 
jelentik ki, — sürgeti a «Protestantenfrage» szerzője az 
udvart, hogy politikáját változtassa meg; ismerje el a monarchia 
súlypontjának Magyarországot. Hiszen Magyarország Ausztria 
nélkül évszázadokon át nagyhatalom ; Magyarország Ausztriá- 
vá? mindig félelmetes hatalom és a monarchia támasza volt ; 
Magyarország Ausztria ellen mint erős állam mutatta be- 

naagát nem régiben, midőn magára hagyatva képes volt 
Ausztriát összetörni. De mi Ausztria Magyarország nélkül? 
Egy chimera, egy név eszköz nélkül, kés nyél és penge nélkül. 

Helyre kell tehát áUítani a megyéket s az udvar azzaJ 
mutassa meg, hogy ki akar békülni a nemzettel, hogy szék- 
helyét Budára teszi át. A fő az, hogy Magyarország a magya- 
rok országa legyen; alkotmányát visszakapja, a minek ter- 
mészetes folyománya, hogy az alkotmány élén a törvényesen 
megkoronázott király álljon. 

Majd ismét fenyegetődzik. Forradalom — úgymond — 
nem kell nekünk ; ez nem időszerű ; ezzel most nem érnénk 
<ízélt. De ismerjük erőinket; tudjuk, hogy mi vagyunk a 
monarchia támasza. E szerint egyéb nem kell, csakhogy 
semmit ne tegyünk s Ausztria menthetetlenül összeroskad. 
Azt az egyet azonban bizvást elhallgathatta volna, hogy ha 
Ausztria politikájában kedvezőbb fordulat nem áll be Magyar- 
országra nézve, ez utóbbi sorsát a Tuilleriák fogják eldön- 
teni. Mert igaz ugyan, hogy Napóleon tényleg érdeklődött a 
magyarok iránt; de ábránd volt gondolni, hogy a villa- 
francai béke után egy lépést is tesz Magyarország függet- 
lensége érdekében. 

Készakarva emeltük ki Ballagi röpiratából a politikai 
momentumokat, nem azért, mintha azokra volna abban a 
fősúly fektetve, mert hiszen épen Ballagi volt mindig az, a 
ki óva intette hitsorsosait, hogy a protestáns kérdést ki ne 
forgassák egyházjogi természetéből ; hanem azért, hogy lássa 
az olvasó, mi módon hozták kapcsolatba iróink a protestáns 
mozgalmat az általános politikai helyzettel s hogy ennélfogva 
mi módon igyekeztek a mi speciális ügyünk iránt az érdek- 
lődést minél szélesebb körben, még oly körökben is fölkel- 
teni, a melyek a vallásfelekezetekkel nem sokat törődtek, 
azoknak ügyes-bajos dolgait sokkal alárendeltebbeknek tekin- 
tették, semhogy érdemesnek tartották volna velők foglalkozni. 

Ballaginál különben subjectiv indokok is szerepeltek a 
fennállott kormányzati rendszer megtámadásában. Annyi 
zaklatást szenvedett a kormány részéről, hogy bizony jól 

eshetett neki meztelenre vetkőztetni azt a külföld előtt. Magéi- 
tól érthető azonban, hogy ezért is újabb zaklatásokat kellett 
kiállnia. A rendőrség fülébe jutván, hogy a névtelenül meg- 
jelent röpiratnak ő a szerzője, házkutatást tartott nála, hogy 
a mü kéziratát megkaparítsa. A kézirat egyrésze Íróaszta- 
lán volt a többi papirosok közt. A rendőrfőnök mindenütt 
kereste, csak itt nem. Hogy is gondolhatta volna, hogy olyan 
kéziratot, melylyel a szerző főbenjáró bűnt követett el, az 
t)rra előtt hagyjanak. Annál különösebb volt ez a könnyen 
végzetessé válhatott feledékenység, mivel Ballagi hogy, hogy 
nem, neszét vette a tervezett házkutatásnak s emlékezem 
rá, lázas sietséggel kosár-számra hordatta fel a padlásra a 
kompromittáló iratokat és könyveket még a gyermek-szo- 
bából is. Mert hát abban a korban még mi apró gyerme- 
kek is politizáltunk s szabad időnket arra használtuk fel, 
hogy Sárosy « Arany trombitáját*, általában a forradalmi 
költészet termékeit másolgattuk s tanultuk be könyv nélkül. 
Ez mind fölvándorolt a rendőr szeme elől a padlásra, csak 
az maradt az Íróasztalon, a mit a leggondosabban el kellett 
volna rejteni. 

A «Protestantenfrage> szerzője oly alaposan kifejtette 
a pátens ellen felhozható egyházjogi és egyháztörténeti érve- 
ket is, hogy a ki az ő művét olvasta, az br. Prónay Gábor- 
nah szintén Hamburgban névtelenül megjelent röpiratában^ 
újat nem igen találhatott, érdekest még kevésbé, miután 
előadása nagyon egyhangú, a történelmi tények s a prot. 
többség álláspontjának száraz regisztrálására szorítkozó. 

A prot. közvélemény argumentumait a következő hét 
pontban foglalja össze : 1. Ahol — mint Magyarországon — 
szerződések és békekötések képezik a törvényes alapot: ott 
a pátens, önkényes megsértése a törvényes alapnak. 2. A 
pátens ellenmondást tartalmaz. Hivatkozik az 1791-diki tör- 



^ Das k. k. Patent yom 1. September 1859 als Mystification 
des Protestantismus in Ungavn. Hamburg. Hoffraann und Campe. 186Q. 
8-r., 138 lap. 

vényre, de tényleg az ellen intézkedik ; kimondja, hogy csak 
a zsinat coordinálhat, de azért önkényűleg szervezi az egy- 
házat. Igaz, hogy csak ideiglenesen. De Ausztriában a pro- 
vizórium nem egy-két hónapig vagy évig, hanem legalább 
egy félszázadig szokott tartani. Mária Terézia úrbéri provi- 
zóriuma például 60 évig tartott; Ferencz provizóriuma a 
devalvatióra nézve még most is érvényben van. 3. A pátens 
a törvényes alap mellőzésével kegyelmi útra tereli a pro- 
testánsokat. 4. A legfőbb felügyeleti jog, mely az 1791-diki 
törvényben van megállapítva, az octroi jogát nem tartal- 
mazza. A felügyeleti jog negativ természetű, melyre támasz- 
kodva, törvény nem szabható, s azzal a kötelességgel jár, 
hogy a protestánsok megvédelmeztessenek jogaik gyakorlá- 
sában. 5. Az egyházkerületek az oktroyált politikai terület- 
beosztásnak megfelelőleg állapíttatnak meg. 6. A pátens az 
1791-diki törvény ellenére a kormánynak tartja fenn az 
egyházi hivatalokra nézve a megerősítés jogát, a mi még 
az elnyomatás idejében sem gyakoroltatott, a mint azt III. 
Károly 1734. október 20-dikán kelt dekrétuma bizonyítja. 
7. A pátens a protestáns egyházat államegyházzá, az egy- 
házi hivatalnokokat államhivatalnokokká teszi s ezzel a pres- 
byteri rendszert alapjában támadja meg. 

A ki ujjaira szedi az érveket, attól méltán elvárhat- 
nók, hogy legalább a nyomósabbak közül egyet se hagyjon 
el. Prónay előadása azonban felette hézagos. Nem említi 
például, hogy a pátens a nyilvánosság és szólásszabadság 
jogától fosztja meg az egyházat ; hogy megsemmisíti az isko- 
lai önkormányzatot ; hogy — a mint Ludvigh túlozva ugyan, 
de nem alaptalanul jegyzi meg — lehetővé teszi, mikép a 
miniszter, iskoláinkba a heidelbergi káté helyett Louvain 
katechismusát, Luther bibliája helyett a Vulgátát, a hazai 
történet helyett a szentek történetét vigye be^ stb. stb. 

Az a hét pont is eléggé meggyőző lehetett volna egyéb- 
iránt a kormányra nézve, hogy Prónay tanácsát kövesse, 

^ La liberté religieuse et le protestantisme en Hongrie. 63. L 

mely szerint a zsinat haladéktalanul összehivandó s a pátens, 
mint felelet az 1791-diki zsinati aktákra, az 1791 : XXVI. t.-cz. 
értelmében az ő felsége által engedélyezett zsinat elé ter- 
jesztendő véleményezés végett. 

Ugyanezt kérte a tiszai kerület is feliratában ^ s utána 
a többi egyházkerület. De a kormány a helyett, hogy figyel- 
mére méltatta volna a kérelmet: a tiszai superintendentia 
vezérférfiait üldözőbe vette elrettentő például mindazokra 
nézve, kik egyházunk jogainak védelmére szembe akartak 
szállni a hatalommal. 

Zsedényi Edét, mint a kinek fulmináns beszédben meg- 
okolt indítványára határozta el az 1859. szeptember 27-én 
tartott kézsmárki gyűlés a pátens ellen való felírást; vala- 
mint Máday Károly bélai lelkészt, ki mint egyházkerületi 
jegyző a határozatot fogalmazta és Pálkővi Antal sáros- 
pataki tanárt, ki a jegyzőkönyv kinyomatásáról és szétkül- 
déséről gondoskodott, közcsendháborítás czímén vád alá 
helyezték. 

A ki Zsedényi higgadt, tárgyilagos beszédét a lapok- 
ban olvasta,^ méltán felháborodott az égbekiáltó igazság- 
talanság felett. A bécsi hivatalos lap hiába igyekezett a 
kormány eljárását igazolni, hogy Zsedényiék nem azért 
fogattak perbe, mert felírtak, hanem mert úgy a gyűlésen, 
mint azt megelőzőleg is izgatásaik által, nem különben a 
gyűlésen hozott határozatok kinyomatása és terjesztése által 
abban voltak munkások, hogy ellenszegülésre birják az ösz- 
szes protestánsokat, e szerint a vádlottak vallási meggyőző- 
dése semmi tekintetben sem fog a büntető eljárás körébe 
vonatni; hiába biztatta a bécsi hivatalos a nyugtaiankodó- 
kat, hogy a biróság hagyományos kötelességérzetétől és lelki- 
ismeretességétől vezettetve függetlenül, minden melléktekintet 
nélkül fog igazságot szolgáltatni: mindenki tisztában volt a 



^ Lásd egész terjedelmében : Prot. E. I. Lap 1859. 41. sz. 
2 Prot. E. I. Lap 18ö9. 41. sz. Pesti Napló 1859. okt. 4. 

helyzettel s világosan felismerte a kormány tulajdonképeni 
szándékát. 

Hogy lehetett volna igazságot várni attól a biróságtól, 
mely — mint Ludvigh helyesen jegyzi meg — merő idege- 
nekből állt, kik az országnak sem nyelvét, sem törvényeit, 
sem szokásait, sem erkölcseit nem ismerték s mégis vál- 
lalkoztak rá, hogy egy magyar okmány alapján magyar 
államjogi kérdésben Ítéljenek; a kik nem ismertek egyebet, 
mint urok parancsát.^ 

A mit előre lehetett látni, mind a három vádlottat 
elmarasztalták. Zsedényi és Pálkövi 4 havi, Máday 2 havi 
börtönre Ítéltetett. Az eperjesi Ober-Landesgericht Zsedényi 
büntetését 8 havi fogságra emelte föl, ezenkívül nemességé- 
től, udvari tanácsosi czímétől és nyugdíjától is megfosztotta. 

Zsedényi 1860. április 26-án a kassai megyeházán a 
megyei aljegyző lakosztályában kezdte meg fogházbüntetését. 
Mint jellemző adatot említhetem fel, hogy börtönébe olvas- 
mányul magával vitte a bibliát, imakönyvét, Cicero, Corne- 
lius, Tacitus, Vergilius, Horatius s Mar-tialis műveit, s az 
osztrák «Strafprozess-Ordnung»-ot, — ezeket nála hagyták; 
de Széchenyi « Hitel », « Világ >, « Stádium*, « Kelet népe*, 
«Üdvlelde» czímü iratait, valamint a Dessewffy Aurél «X. 
Y. Z. könyvét* és Mirabeau «Sur les prisons d'état* czímü 
művét elvették tőle. 

Mádayt május 7-én reggel fogták el a zsandárok s 
kisérték Kassára, miután már a kassai helytartóság április 
17-én kibocsátott rendeletében lelkészi állomásától elmozdí- 
totta s lelkészi hivatal viselésére egyszermindenkorra képte- 
lennek nyilatkoztatta ki. 

Pálkövi, betegsége miatt négy heti halasztást kapott 
s nem is ült, mert május 15-én ő felsége visszavonván a 
pátenst, mind neki, mind másik két társának kegyelmet 
adott. 

A kassai pernek maradandó emléke a Londonban, 

* La liberté religieuse et le protestantisme en Hongrie. 73. 1. 

Williams és Norgate világhírű könyvárúsok kiadásában meg- 
jelent, füzet, mely Zsedényinek a végtárgyaláson mondott 
védbeszédét tartalmazza.^ 

A külföld alaposan megismerhette ebből a protestáns 
kérdés mibenlétét; de egyszersmind kézzelfogható bizonyíté- 
kot szerezhetett magának arra nézve, minő erőszakos esz- 
közökkel igyekezett a kormány a magyar protestánsok jogos 
törekvését elnyomni. 

Zsedényi beszéde — mint más helyütt irom^ — önélet- 
rajz ; ritka szép szónoki mű, ügyes szónoki fordulatokkal ; 
egy éles eszű jurista mesteri perbeszéde, mely ízekre dara- 
bolja szét az államügyész vádbeszédét; egy királypárti, a 
szó legnemesebb értelmében vett konzervatív államférfi nyi- 
latkozata. Konzervatív volt ő és pedig nemcsak abban, hogy 
a rohamos újításoktól idegenkedett, hanem abban is, hogy 
a hazafias, nemzeti irányú politikának volt híve egész éle- 
tében. Mindig össze tudta egyeztetni loyalitását hazafiságá- 
val, királya iránti hűségét hazája és nemzete iránti szere- 
tetével. 

Mint a loyahtás példányképe, természetesen mondha- 
tott védbeszédében olyanokat is, a miket más az osztrák 
bíróságnak nem csaphatott volna büntetlenül a szeme közé. 
A dynastiájához mindenkor hű hazafi keserű kifakadásai 
és szemrehányásai az önérzet hangján, fölemelt fővel el- 
mondva: nem hogy haragos indulatra provokálták volna a 
Landesgerichts-CoUegium tagjait, sőt inkább meghunyász- 
kodtak ama merész hangok hallatára. A ki dynasticus hű- 
ségének annyiszor példáját adta, azért népszerűségét fel- 
áldozta s mindenét, a mi rá nézve becses és drága volt, 
képes lett volna feláldozni ; a ki jogosan elmondhatta magá- 
ról, hogy mindig «paizs voltam, melyről a legkegyelmesebb 

* Vertheidigungs-Rede gehalten vor dem k. k. Landesgericht zu 
Kaschau den 28. December 1859 von Edttard von Zsedényi. Williams 
et Norgate. London und Edinburgh. 1860. 8-r., 30 lap. — Bállagi Géea 
fordításában megjelent a Prot. E. L Lap 1879. 18—20. számaiban. 

« Prot. E. L Lap 1879. 557. 1. 

uram és a hazám törvényei ellen intézett mérges nyilak 
visszapattantak* : annak nem volt oka tartózkodni és sza- 
vait óvatosan megválogatni akkor, a mikor épen loyalitását 
táraadták meg. 

«És én — így szól biráihoz — itt állok a törvény- 
szék előtt mint közcsendháborító! Ha szemeimmel a bírá- 
kat nem látnám : azt hinném, hogy álmodom. Honnan e 
változás? Az államügyész úr meg akarja ezt magyarázni, 
midőn azt mondja nekem: tempóra mutantur et nos muta- 
mur in illis! Nos, hogy tempóra mutantur, ezt nem lehet 
kétségbe vonni. Minden, de minden, a mi e kedves hazában 
beesés és drága volt, megváltozott: alkotmány és kormány- 
zat- törvény és bíróságok, nyelv és hivatalnokok, mely utób- 
biak most az ország hű fiait biróság elé hurczolják s velünk 
saját hazánkban mint kóborló idegenekkel bánnak. Mind- 
amellett azonban a második tételt: et nos mutamur in illis, 
tartsa meg magának az államügyész úr; mert én büszke- 
séggel mondhatom, hogy nos non mutamur in illis, én marad- 
tam a régi mind elveimre, mind jellememre, mind pedig 
királyom és hazám iránt való hűségemre nézve s épen ez 
az, a mi leginkább boszantja a hatalom jelenlegi kezelőit. 

ügyde az államügyész úr azt mondja, hogy ez a hű- 
ség immár nem aranyból való, hogy én ellenzékeskedem a 
kormánynyal. Persze nekem és az államügyész úrnak külön- 
bözők a fogalmaink a dynasticus hűség felől ; ő a hűséget szol- 
gai érzelmekkel véli összefűzhetni, én ellenben meggyőződé- 
sem bátorságával kapcsolom össze, meggyőződésemmel, 
melyet mint uralkodómnak hű alattvalója nem hallgatok el. 
Ez a szerep nehéz, de nem lehetetlen. 

Ama hűségemből kifolyólag éii sohasem tanácsoltam 
volna a kormánynak, hogy vallásháborúkba ereszkedjék, 
sohase lennék ama véleményen, hogy a kormány erős- 
bödésére szolgál, ha hatalmát mindenre, még az egyházi 
ügyekre is kiterjeszti; mert a túlságos nehéz fegyverzet 
mindig tehetetlenné teszi azt, a ki e fegyverzetet magára 
ölti. E szerint a kormánynak árt, a ki ajánlja neki, hogy a 

protestáns egyház autonómiáját a cs. k. kultuszminiszté- 
riumnak minden mértéket felülmúló gyámkodásával helyet- 
tesítse. > 

Fényes dialektikával mutatja ki beszédében Zsedényi, 
hogy egyházi gyűléseken hozott határozatokra, a mennyiben 
ezek egyházi téren maradnak, semmiféle büntető törvény, 
akár az osztrák, akár a művelt Európa bármely kódexében 
foglalt büntető törvény nem alkalmazható; mert különben 
az egyházi gyűlések látogatása vagy lehetetlenné válnék 
vagy pedig csak komédia lenne, melyben senkinek sem lenne 
kedve szerepelni. A kézsmárki gyűlés tagjai ellen foganato- 
sított birói intézkedések ezen elvvel homlokegyenest ellen- 
keznek s épen azért ezek lázítják fel a kedélyeket és nem 
a kézsmárki határozat, mely a nélkül, hogy a községeket 
ellenállásra buzdítaná, egyszerűen csak arra hivja fel őket, 
hogy addig, míg a megállapított feliratra ő felsége válasza 
leérkeznék, maradjanak a régi egyházi alkotmány mellett. 

Az államügyész eljárása vérlázító volt azért is, mert 
vádját magán levelekre alapította, melyekre a Zsedé- 
nyinél s annak barátjánál, a Pozsonyban lakott Hauser 
Ernőnél eszközlött házkutatások alkalmával tett szert. Gr, 
Széchenyi István «Blick»-jében, az u. n. j^sdrga kőnyvben^^ 
egy statisztikai kimutatást közöl Bach zsandárainak 1857-ki 
működéséről, mely szerint egy év alatt a zsandárok 8346 
házkutatást tartottak.^ Bach közvetlen utódai örökölték tőle 
a házkutatás szenvedélyét. S ennek lőn egyik áldozata Zse- 
dényi is, mert a Hauser ügyvédhez intézett leveleinek lefog- 
lalása nélkül még a « hagyományos lelkiismeretességű»(!) cs. 
kir. biróság is bajosan ítélhette volna őt el. 

Míg Zsedényi védbeszéde a magyar protestánsokkal 
szemben követett elnyomatási politikának csak egy részle- 

* Tiltott könyv volt; ennélfogva ha valaki itthon társaságban 
vagy nyilvános helyen beszélt róla, külső sárga borítéka után, csak 
< sárga könyv>-nek nevezte. A beavatottak mindig megértették, hogy 
a <Blick»-ről van szó. 

« Ein Blick. 24. 1. 

téré vet világot : Ludvigh János névtelenül megjelent fran- 
czia röpirata^ ama politikát a maga egészében és minden 
nevezetesebb történeti phasisában leplezi le a külföld előtt. 

Ludvigh — igen helyesen — azt az elvet vaUja, hogy 
a magyarországi protestáns kérdés nem csupán a vallás- 
szabadság, a vallási türelem kérdése, nem csupán nemzeti 
kérdés, hanem egyszersmind európai nemzetközjogi kérdés. Ép 
ezért egész Európának ismernie kell azt s állást kell abban 
foglalnia. 

Ezt akarja Ludvigh megkönnyíteni, midőn rövid voná- 
sokban előadja a protestánsok százados küzdelmeinek tör- 
ténetét, részletesen kiterjeszkedvén a pátens által előidézett 
mozgalom ismertetésére. 

Méltán fejezi ki csodálkozását a felett, hogy Német- 
országban, a vallási reformok classicus földjén, a protestán- 
sok félre hagyták magukat vezettetni az osztrák kormány 
által. Még oly kiváló ember is, mint dr. Lechler superin- 
tendens, a pátens elfogadását tanácsolja magyar hitsorsosai- 
nak, nehogy mozgalmuk forradalmi színben tűnjék fel. Még 
ő sem képes megérteni, hogy a magyar protestánsok jogos 
téren állnak, midőn azt mondják: « megfosztottatok bennün- 
ket vagyonúnktól, megtámadtátok nyelvünket, elkoboztátok 
százados polgári szabadságunkat, s most el akarjátok rabolni 
oktatási- és vallási szabadságunkat; — nem, mi szabadsá- 
gunkat — miként atyáink — védeni fogjuk!* Be kell végre 
a németeknek látniok, hogy az osztrák kormány következe- 
tesen lábbal tapodja az isteni és emberi jogokat, a mint 
immár tudatára jutottak ennek Skóczia szabad polgárai. 

A jó példa kedvéért semmi esetre sem volt fölösleges 
közlenie az 1860. januárius 26-án Glasgowban tartott nép- 
gyűlés határozatait, melyekről később Kossuth is megemléke- 
zett Irataiban. ^ 



* La liberté religieuse el le protestantisme en Hongrie. Paris, 
Bohné. Bruxelles, Fr. van Meenen et Cie. 1860. 8-r., 102 lap. 
« II. 128. 

Kossuth a glasgowiakhoz intézett nyilt levelében erősen 
hangsúlyozván, hogy «ő ahhoz nem nyújt segédkezet, hogy a 
világ rokonszenvének s közfigyelemnek folyama a független- 
ség kérdésétől eltereltessék s egy felekezeti ügy szűk csa- 
tornájába szoríttassék» : a glasgowiak nem terelik el a fő- 
kérdéstől a figyelmet; de azért a protestáns kérdésre lát- 
szanak a legnagyobb súlyt fektetni, a mennyiben a meeting 
négy határozata közül a két első erre vonatkozik s csak 
a két utóbbi vonatkozik Magyarország általános poUtikai 
helyzetére. 

Az első határozatot Jeffrey, a glasgowi presbyterium 
titkára hozta indítványba, kinek — mint Ludvigh s utána 
Kossuth Írja — Magyarországon tett utazása alatt alkalma 
volt ügyeinkkel közelebbről megismerkednie. Ez a határozat 
így hangzik: « Glasgow polgárai mély rokonszenvvel és benső 
csodálattal kisérik a magyarországi protestánsok magatartá- 
sát, melynél fogva a szabad vallási intézményeikbe s egy- 
házi és iskolai önkormányzati törvényes jogaikba beavatkozó 
önkénynek ellenszegülnek*. A második határozat Anderson 
tanár indítványára következőleg állapíttatott meg: «A nép- 
gyűlés nagyrabecsüléssel méltatja a nagylelkű és hazafias 
támogatást, melyben Magyarország katholikusai protestáns 
testvéreiket jogaik védelmében részesüik*. 

Eme határozatok a külföld hangulatára bizonyára jó 
hatással lehettek. Ludvigh általában értett a hangulatcsiná- 
láshoz. Csak az volt a kár, hogy szenvedélye gyakran el- 
ragadta. Mennél igazabb ügyet védett, izgékony vérmérsék- 
lete annál nagyobb túlzásokra ragadta. Jósika sokszor 
panaszkodik is e miatt. Egy röpiratról, melyet Ludvighgal 
együtt vett munkába, Kossuthhoz intézett levelében azt 
jegyzi meg, hogy « Ludvigh megirja a darabossát — igen 
jól tud hozzá; én aztán majd felkötöm a fehér nyakra- 
valót ».^ Egy másik levelében Teleki Lászlónak irja, hogy 
<Ludvighot Belgiumban használom, még pedig jó sikerrel; 

* Kossuth : Irataim. II. 100. 

áz igaz, hogy néha dühét féken kell tartanom s vigyáznom, 
hogy túlbuzgóságból olyat ne mondjon, a mit aztán nehéz 
volna bebizonyítani*.^ Majd ismét Kossuthnak irja, hogy 
«Ludvigh jó brúgós ; igaz, hogy néha ad egyet a nyaka közé 
a németnek a hosszú vonóval, de ez nem baj>.^ 

Ludvigh mint politikus az 1849-diki alapon állt. Gyű- 
lölte a Habsburg-házat, s nincs olyan czikke s röpirata, 
melyben gyűlöletét a lázas szenvedély hangján ki ne fejezné. 

Egy 1859-ben megjelent röpiratában* a Habsburg-ház 
bűneit szellőzteti. Egy másikban^ azt a kérdést tárgyalja, 
hogy ki fizesse Ausztria adósságait, és arra az eredményre 
jut, hogy a mennyiben Magyarország trónja ez idő szerint 
nincs betöltve (!) s az országgyűlés van egyedül feljogo- 
sítva a végrehajtó hatalom gyakorlására: az osztrák kor- 
mány Magyarország terhére kölcsönöket nem vehet föl, adó- 
kat nem vethet ki. 

Egy harmadik röpiratában^ az osztrák ház germani- 
záló törekvéseit leplezi le, több helyütt érintvén — de csak 
úgy futólag — a protestáns kérdést is, melynek erőszakos 
megoldását csak a lutheránus tótok egyrésze helyesli. 

Végre egy negyedikben^ azt bizonyítja be, hogy I. 

1 U. o. II. 85. 

* U. 0. 91. 

^ Nouvelle page de Phistoire des Hapsbourgs par Jean Ludvigh. 
Bruxelles. Fr. v. Meenen. 8-r., 53 lap. 

* Qui payera les dettes de rAutriche? Par /. Ludvigh ancien 
représentant et secrétaire a l'assemblée nationale de Hongrie. Bruxelles. 
Lacroix, Verboeckhoven et Cie. 1861. 8-r., 120 lap. 

* La Hongrie et la germanisation Autrichienne. Bruxelles. Fr. 
V. Meenen et Cie. 1860. 8-r., 70 lap. 

* Francois- Joseph empereur d'Autriche peut-il étre couronné 
roi de Hongrie ? Par J. Ludvigh. Paris, Bohné. Bruxelles, Lacroix, 
van Meenen et Cie. 1861. 8-r., 97 lap. — E röpirat kiegészítéséül — 
állítólag magának Ludvighnak megbizásából — valaki kiadta magyar, 
német és franczia fordításban V. Ferdinánd lemondási okiratát s ama 
nyllatkozványát, melyben az osztrák birodalom számára 1848. április 
2ö-én új alkotmányt hirdet, — a következő czím alatt : V. Ferdinánd 
még nem mondott le a magyar korondról. Függelékül : Megkoronáz- 

Ferencz József a szent koronát törvényesen soha nem 
viselheti s hogy semmiféle képmutatás, erőszak, semmiféle 
Reichsrath és Schmerling nem fogja kényszeríthetni Magyar- 
országot, míkép lemondjon jogairól s megalázza magát egy 
kormány előtt, melyet a nemzeti felháborodás egyszer már 
kiűzött az országból. 

A protestáns kérdést tárgyaló, fennebb bemutatott 
röpiratában hasonló eredményre jut. A protestánsok vallás- 
szabadsága, úgymond, kétoldalú szerződéseken alapúi, melye- 
ket egyoldalúlag magyarázni és megszüntetni nem lehet. A 
ki szerződésbeli kötelességeit nem teljesíti, a szerződésből 
eredő hasznot sem követelheti magának. A mennyiben az 
osztrák ház a bécsi békekötésnek köszönheti, hogy Magyar- 
ország trónját birja s a mennyiben a pátens által ezt a 
szerződést felforgatja: ezzel eljátszotta egyszersmind jogát a 
magyar trónhoz. 

Az a tapasztalat, a mit Ludvigh is kiemel röpiratában, 
hogy t. i. a német protestánsok nem tudják megérteni 
magyar hitsorsosaik oppositióját a nyilt parancs ellen, birta 
rá Bévész Imréty hogy a német atyafiakkal szóba álljon s 
őket felvilágosítsa tévedésök felől 

Apológiája már egészen be volt végezve, a mikor az 
1860. május 15-diki rendelet megjelent. 1860. februárjában 
határozta el magát annak megírására. « Magános, de tekin- 
télyes körben felmerült annak szüksége is — olvassuk 
Ballagi Mórhoz 1860. márczius 2-án irt levelében, — hogy 
azon külföldi német tudósokat, kik ellenünk nyilatkoztak, s 
kiknek véleményét az Ev. Wochenblatt oly híven regisztrálja, 
a tudomány fegyvereivel meg kellene gyökeresen czáfolni. 
Én ezt elvállaltam, s ha Isten egészségemnek kedvezend, 
végre is hajtandom. A mű szorosan a tudomány s különö- 
sen a pozitív jog és történelem mezején forogván, s a 

ható-e Ferencz József ausztriai császár^ magyar királyul ? Brüsselben 
Ludvigh János 1848-dik országgyűlési képviselő és. titkár, menekült 
hazánkfia által legközelebb világ elé bocsátott röpirat(hoz). H. és é. 
n. 8-r., 24 lap. 

lehető legnagyobb mértékletességgel leendvén irva : reménylem, 
hogy ki fog jöhetni legalább németül. Azon esetre, ha itt 
fordító nem akadna, kénytelen leszek felkérni téged, hogy 
valaki által pénzért fordítasd le.> 

A május 15-diki rendelet után sem vesztette el az 
Apológia időszerűségét. Közzétételére szükség volt, hogy — 
mint maga Révész igen helyesen megjegyzi — « ügyünk 
mostani győzelme ne a császári kegyelem vagy személyes 
jóindulat vagy talán politikai constellatiók eredményének, 
hanem az igazság, a törvény és a jog tiszta vívmányának 
tekintessék; s az egyházi ügyeink által érdekelt külföldi 
tudósok a netalán előforduló újabb küzdelem idején ügyünk- 
höz igazságosabban és méltányosabban szólhassanak; jelen- 
leg pedig minden buzgósággal oda munkálkodjanak, hogy 
azon ág. hitvallású gyülekezetek, melyek az oktroyált orga- 
nisatiót, bármi okból, de mindenesetre az egyház törvényei 
és érdekei ellenére elfogadták, ennek súlya alól szabadíttas- 
sanak fel s visszatérve az autonómia alapján hiven meg- 
maradt testvéreikhez, minden szakadás, ellentét és visszavo- 
nás nélkül szép egyetértéssel munkálhassák az Isten orszá- 
gának jólétét*. 

A művet szerzője külföldre küldte, a kiadási költsé- 
gek fedezéséről is gondoskodván. De ott érthetetlen módon 
elsikkadt. «Ügy értesültem felőle — irja Ballagi Mórnak 
1860. május 17-ki kelettel, — és pedig biztos forrásból, 
hogy a német tudósok ellen irott tüzetes czáfolat már kéz- 
nél van. Igen nagy hiba lenne, ha ezen czáfolat minél előbb 
világot nem látna. Még azon esetben is, ha a legközelebbi 
magas rendelet aggodalmainkát alaptalanoknak nyilvánítaná, 
s ha kegyelmi ténynek nem tekintené azt, a mi a törvény 
posztulatuma ; ha szegény lutheránus atyánkfiai két ellenséges 
táborra nem szakasztattak volna is ; egy szóval, ha szénánk 
tökéletesen rendben volna is: még sem lenne szabad a kül- 
földi tudósokat czáfolat nélkül hagyni. Nemzetünk és egyhá- 
zunk becsülete kívánja, hogy válaszolni kell. Légy szives 
azért ezen értelemben hatni. > 

Ballagi G. : A protestáns pátens és a sajtó. 7 

Majd ugyancsak Ballagihoz 1860. szeptember 5-én a 
következő sorokat intézi: « Fájdalom, úgy sejtem, hogy a 
német tudósok ellen irt Apológia mind ez ideig meg nem 
jelent. Légy szives azért azon igen tisztelt egyént, kinek 
kezei közé ez ügyet letettüJc, sürgetőleg felszólítani, hogy az 
Apológia megjelenését minélelőbb eszközölje. Ha kiadó nem 
is akadt: a kiadási költségekét a megjelenés után tüstént 
szivesen megtérítendem én». 

1860. október 25-kén ismét tudakozódik Ballaginál 
művének holléte felől : «Az Apológia mind ez ideig meg nem 
jelent, pedig igen tekintélyes embereink tudakozódnak utána. 
Most már csak azt szeretnők tudni, hogy hol van^ hogy 
megjelenését erélyesen előmozdíthassuk*. 

Végre Krause, a Protestantische Kirchenzeitung szer- 
kesztője, 1861. októberében megkezdte annak közlését lap- 
jában, kijelentvén, hogy a müvet ő sem tartja elévültnek; 
Révészhez intézett levelében pedig azt irja, hogy „minden 
alapelvével csaknem általában egyetért^. Majd később, 
1862-ben az eredeti magyar fogalmazványt, «A magyar 
prot. egyház szabadságának védelme » czím alatt maga 
Révész tette közzé a Sárospataki Füzetekben^ és külön le- 
nyomatban. ^ 

A protestáns irók közt nincs egy sem, a ki szigorúan 
egyházjogi szempontból alaposabban szólna a tárgyhoz 
Révésznél. Fölszerelve széleskörű egyházjogi és egyháztör- 
téneti ismeretekkel, suaviter in modo fortiter in re czáfolja 
a német tudósokat, kik az államegyház ölében elkényez- 
tetve — magának Krausenak a vallomása szerint is — még 
csak megérteni sem voltak képesek, hogy mit jelent az 
isteni igazság nevében valamely államkormánynyal szembe- 
szállni; kik nem vették tekintetbe, hogy a magyar prot. 

1 1862. I-III. füz. 

® A magyar protestáns egyház szabadságának védelme. Némely 
tekintélyes német tudósok megtámadásai ellen. Irta Révész Imre. Kü- 
lön lenyomat a Sárospataki Füzetek VI. évfolyamából. Sárospatak. 
Nyomt. Forster R. a ref. főisk. betűivel. 1862. 8-r., 94 lap. 

egyház helyzete egészen más, mint a németé, s így a mi 
a német protestánsokat kielégítné, sőt megörvendeztetné, 
nem következik, hogy az a magyar protestánsoknak is örö- 
met okozna. 

A Neue Ev. Kirchenzeitung egy megnevezetlen irpja, 
dr, Lechler superintendes, dr. SchenJcel heidelbergi tanár, 
dr, Hoffmann, a Gusztáv- Adolf-egylet elnöke, dr, Jakohson 
königsbergi jogtanár, sőt maga Thun miniszter is megkapja 
a leczkét Révésztől a nélkül, hogy akár az egyiknek, akár 
a másiknak személyében a legkisebb kár esnék. A szemé- 
lyeskedéstől őrizkednie kellett Révésznek annyival inkább, 
mert a czélja nem az volt, hogy a tudatlanságból gúnyt 
űzzön, hanem hogy ügyünknek megnyerje azokat, a kik 
annak hasznos szolgálatokat tehettek. 

Művének minden fejezete egy-egy tudományos érteke- 
zés, mely polemikus formában, de szigorú tárgyilagossággal 
és nyomonjáró okoskodással mutatja ki a magyar protes- 
táns egyház történelmi jogállását s megsemmisítő kritikával 
bonczolja szét darabokra a nyilt parancsot, mint a törté- 
nelmi jog negatióját. 

A mire a német tudósok különös súlyt fektetnek, hogy 
t. i. a pátens az 1791-diki törvényt nem alterálja s hogy 
nem végleges törvény, hanem csak javaslat, tervezet, melyet 
a zsinat fog még megvitatni s esetleg módosítani, — ezzel 
foglalkozik Révész is legtüzetesebben, kimutatván, hogy a 
nyilt parancs míg egyrészről homlokegyenest ellenkezik az 
idézett törvény nyel, másrészről keresztülvitele végett az erő- 
szak, a kényszer alkalmaztatván, azt a kormány törvény- 
nek tekinti. Méltán szemére veti a kormánynak, hogy nem 
őszinte. Ha a pátens által csak a zsinatot akarta előkészí- 
teni, mi szükség volt az iskolákról, az egyházi és iskolai 
alapítványokról, a superintendentiák új felosztásáról stb. 
intézkedni? Hiszen elég lett volna e czélból a zsinati követ- 
választási szabályokat állapíttatni meg a négy kerület kon- 
ventje által vagy mint 1791-ben történt, minden kerületre 
magára bizni, hogy követeit miként választja meg. 

7* 

«Nem valami csekély és közönyös formalitás, hanei» 
lényeges életelv forog itt szóban — irja a Neue Ev. Kir- 
chenzeitung ismeretlenének. Elösmerni azt, hogy az állam- 
kormánynak joga van az egyház belügyeibe rendelkezőleg 
és törvényhozólag avatkozni; elfogadni vakon, habár kevés 
időre is, a kormány által parancsolva kiszabott szervezetet, 
s egy a kormány által már előre felállított szűk korlátok 
közt mozogható quasi zsinattól várni s reményleni a tör- 
vénytelen eredetű szervezet megváltoztatását: nem egyéb 
lenne, mint a törvény és autonómia biztos teréről a feje- 
delmi tetszés vagy kegyelem terére lépni, s a lehető leg- 
kedvezőbb esetben is oly sebet vágni az egyház testén, 
melyet évtizedek, vagy talán századok sem fognának begyó- 
gyíthatni. Nem oly olcsó árú a magyar protestáns egyház: 
vérrel szerzett autonómiája, hogy a felett alkuba bocsát- 
kozni vagy azt egy napra is haszonbérbe adni lehetne ». 

Révész dialektikájának ereje, érveinek súlya, tudomá- 
nyának mélysége, mint a Prot. Kirchenzeitung szerkesztő- 
jére, úgy bizonyára az egész német protestáns társadalomra 
mély benyomást gyakorolt; előadásának szigorú szakszerű- 
sége viszont lefegyverezhette ama bécsi felsőbb köröket, 
melyek erőnek-erejével el akarták hitetni a világgal, hogy a 
magyar protestánsok saját ügyökből politikai tőkét csináltak 
a kormány ellen. Révész is elismeri ugyan az általános 
politikai viszonyok és a protestánsok helyzete közt fenn- 
forgó szoros összefüggést ; de mivel kizárólag az egyházi 
körökhöz intézte sorait s mivel be akarta bizonyítani, hogy 
a protestánsok semmiféle politikai párt befolyása alatt nem 
állanak: óvakodott politikai fejtegetésekbe bocsátkozni. 

«01y időket élünk — irja 1860. április 16-diki levelé- 
ben Bállagi Mórnalc^ — midőn a legnagyobb vigyázatra és 
óvakodásra van szükségünk, hogy egyházunk valami módon 
politikai demonstrátióba ne sodortassék. Gr. Széchenyi Ist- 
ván temetése napján, a legtekintélyesebb ref. helybeli urak 
hozzám jöttek s komolyan felszólítottak, hogy tartsak gyász- 
imát a nagytemplomban a legnagyobb magyar felett. Én 



A PROTESTÁNS PÁTENS ÉS A SAJTÓ. 89 

határozottan megtagadtam. A mi istenitiszteletünk nem pat- 
riótái vagy politikai kultusz ; az egyház — egyház, punktum. 
Atyáink egyenesen a konzíliumnak is ellenszegültek, midőn 
tőlök I. István magyar király megünneplése kívántatott ; kul- 
tuszunk nem emlékezik sem Árpádról, sem Hunyadi János- 
ról, nem emlékezik még az apostolok haláláról sem. Mily 
megvetéssel tekintene ránk a külföld, s mily kárörömmel 
mondanák különösen a Lechler-féle emberek : ime, nemcsak 
autonómiájukat, de még kultuszukat is politikai demonstra- 
tióként használják már fel a nyomorult magyar kálvinisták. 
Mindamellett hogy én e féle okokon a szolgálatot megtagad- 
tam: a nagytemplom tömve volt; de pap egy sem jelent 
meg ; egy deák imádkozott. Sejtem, hogy az országos demon- 
stratió-düh meg fogja rohanni ismételve templomainkat. Én 
ekkor sem fogok engedni egy hajszálat sem. Nem mulasztha- 
tom el hogy föl ne kérjelek, miszerint jó lenne, ha ez ügy- 
ben lapodban szólnál, vagy legalább az egyházra nézve 
csak káros törekvéseknek valami módon előmozdítására ne 
lennél*. 

A Prot. E. I. Lap szerkesztője Révész ez utóbbi kéré- 
sének nemcsak hogy nem tett eleget, de maga is részt vett 
a pesti ref. egyház által rendezett Széchenyi-gyászisteni- 
tiszteleten s az emlékbeszédet ép ő tartotta a legnagyobb 
magyar felett.^ 

Egyébiránt maga Révész is, daczára puritán felfogásá- 
nak, belátta, hogy a protestánsok hibát követnének el, ha 
elzárkóznának az egész nemzettől, midőn a Széchenyi emlé- 
kének hódolva, a világ előtt egész nagyságában mutatja be 
magát; attól a nemzettől, mely az ő ügyöket, a felekezet 
ügyét már előbb nemzeti ügynek ismerte el. Az ellen tehát, 
hogy a liturgikus formák mellőzésével vegyen részt a pro- 
testáns közönség is — de nem a hivatalos egyház — a 
nemzeti gyászban, nem tett kifogást. Sőt a debreczeni 



* Gróf Széchenyi István. Emlékbeszéd dr. Ballagi Mórtól, 
Pest, 1860. Nyom. Engel és Mandello. 8-r. 16 lap. 

kaszinó által 1 860. április 26-án a ref. nagytemplomban ren- 
dezett gyászünnepélyen ő volt a szónok. Csakhogy — jól 
jegyezzük meg — ez az ünnepély, daczára annak, hogy a 
templomban ment végbe — mert az óriási közönségnek 
ide is cssik egyrésze fért be, — az egyházias jelleget teljesen 
nélkülözte ; a kaszinó, és nem az egyház rendezte azt ; isteni- 
tisztelettel nem volt összekötve ; nem egyházi, hanem világi 
énekek : a Hymnus és Szózat hangjaitól visszhangzott a nagy- 
templom s Révész — az ünnepelt szónok és általánosan 
tisztelt polgár — „emlékbeszédek, bevezető könyörgés nélkül, 
a szentírási helyek mellőzésével, teljesen világias színezettel 
birt. Szóval a debreczeni ünnepély nem a ref. egyház, 
hanem Debreczen városának ünnepélye volt.^ 

Alig akadt azonban az országban olyan protestáns 
gyülekezet, mely le ne rótta volna a legnagyobb magyar 
emléke iránt tiszteletének és hálájának adóját, és pedig 
nem ügy, miként Révész kívánta, hanem rendes gyászisteni- 
tisztelet utján. 

Legkiválóbb egyházi szónokaink tartották mindenütt a 
könyörgést és alkalmi beszédet. így például — hogy csak 
azokat említsük, kiknek beszédeik nyomtatásban, önállólag 
is megjelentek, — Kun Bertalan, a tiszánínneni ref. egy- 
házjelenlegi püspöke április 22-én Miskolczon^; Ferencz Józsefe 
a mostani unitárius püspök április 29-én Kolozsvártt^ ; Qeduly 

^ Lásd az ünnepély leírását Révész beszédével együtt : Debre- 
czeni emlékfüzér gr. Széchenyi István sírjára. Összeilleszté Oláh 
Károly. Debreczen, kiadja Telegdi K. Lajos. 1860. 8-r., 53 lap. 

^ Mi örökíti s teszi áldotta köztünk a nagy emberek emlékezetét ? 
Egyházi beszéd, melyet néh. gr. Széchenyi Istvánnak, a legnagyobb 
magyarnak gyász-emlékünnepe alkalmával a miskolczi helv. hitvallá- 
snak avasi templomában 1860. április 22-ik napján elmondott Kún 
Bertalan, miskolczi h. h. lelkész. Miskolcz, 1860. Nyomt. Rácz Ádám. 
8-r., 23 lap. 

* Gr. Széchenyi István, a nemzeti bölcs emléke egy könyörgés- 
ben és egyházi beszédben, melyet az erdélyi unitáriusok kolozsvári 
templomában 1860. április 29-én tartott gyász istenitisztelet alkalmával 
mondott Ferencz Józsi, helybeli pap és tanár. Az ev. ref. főtanoda 
betűivel. 1860. 8-r., 24 lap. 

Lajos ^ a dunáninneni ág. h. ev. egyházkerület későbbi 
püspöke május 3-án Pozsonyban^; Eintz György^ kolozs- 
vári ev. szász pap május 13-án Kolozsvárit^ ; Zsarnay Lajos 
superintendens május 17-én Sárospatakon^; Koronka Antal, 
unitárius esperes jünius 10-kén Toroczkón* ; nem is említve 
Török Pál superintendenst, ki a pesti ref., Székács superin- 
tendenst, ki a pesti ág. h. egyház által rendezett ünnepé- 
lyen könyörgött. 

Ez a névsor mutatja, hogy egyházunk oszlopemberei 
mennyire nem osztoztak Révész szigorú felfogásában. Bizo- 
nyára ő sem állítja különben annyira élére ép a Széchenyi- 
gyászünnepélyek alkalmából a prot. kultusz követelményeit, 
ha a külföld szemrehányásaitól nem tart vala s ha — a 
mint Ballagihoz irt leveléből látjuk — nem fél attól az 
eshetőségtől, hogy politikai színezetű istenitiszteletben való 
részvétele által fegyvert szolgáltat maga ellen külföldi ellen- 
ségei kezébe, eljátszva bizalmukat törekvésének komolysága 
és őszintesége iránt, gyanúba keveredvén előttük, hogy a 
prot. kérdést ő is csak a papiroson vallja szigorúan jogi 
kérdésnek. 

Filó Lajos a genfi lelkipásztori testület előtt tartott 

* A keresztyén hazaíi képe. Beszéd, melyet néh. gr. Széchenyi 
István tiszteletére rendezett gyászünnepély alkalmával 1860. május 
3-án a pozsonyi ág. h. ev. egyházközség templomában elmondott 
Geduly Lajos , ugyanazon egyházközség lelkésze. Pozsony, nyomt. 
Wigand K. F. 1860. 8-r., U lap. 

^ Gedáchtnissrede, auf dem am 8. Apr. 1860. verstorbenen Gr. 
St. Széchenyi. Gehalten am l.S. Mai 1860. in der ev. luth. Kirche in 
Klausenburg von Georg Hints ev. Pfarrer. Klausenburg, mit r. kath. 
lyc. Schriften. 1860. 8-r., U lap. 

^ Széchenyi István <a legnagyobb magyar* gyászünnepélye a 
főiskolai tanuló ifjúságnál Sárospatakon a főiskola imatermében máj. 
17. 1860. Sárospatak. Nyom. Jáger K. a főisk. betűivel. 8-r., IV + 
28 lap. 

* Egyházi emlékbeszéd gr. Széchenyi I. felett. Mondotta a torocz- 
kói unitáriusok templomában jun. 10-én 1860. Koronka Antal, hely- 
beli lelkész és kerületi esperes. Kolozsvár. Nyomt. az ev. ref. fő tanoda 
betűivel. 1860. 8-r., 20 lap. 

három felolvasásában, — melyek közül egynek tárgyát a 
pátens-mozgalom ismertetése képezi, — ép úgy kerüli a 
politikai motivumokat, miként Révész az Apológiában. 

Filót, — a mint azt a felolvasásait tartalmazó füzet- 
nek a nagykőrösi főgymnasium könyvtárában levő példá- 
nyára ő maga sajátkezűleg jegyezte föl, — több szerkesztő 
fölkérte, hogy három előadását engedje át közlés végett s 
a dolgozat «Rapport> czím alatt a genfi ref. egyház lapjá- 
ban: La Semaine Religieuse-ben jelent meg, majd külön 
lenyomatban is.^ Később bőven ismertette, illetőleg csaknem 
szószerint közölte azt valaki — hogy ki, Filó sem tudja 
biztosan, csak gyanítja, hogy Mitchel akkori lelkészjelölt, 
jelenleg edinburghi tanár — a British and Foreign Evangeli- 
cal Review^ 1862. januáriusi füzetében. 

A Rapport szerzője, mint pesti theologiai tanár, egy- 
házkerületi aljegyző és a pesti központi bizottság jegyzője, 
maga is tevékeny részt vett a pátens elleni küzdelemben, 
s így közvetlen tapasztalatból ismerte annak minden rész- 
letét. 

Az y,Irányadó'^ czímü röpívet,^ — mely Révésü Tájé- 
kozásával egyidejűleg és hasonló czélból bocsáttatott forga- 
lomba, s melynek szerzőjét Révész még 1876-ban sem ismerte,^ 
Kiss Áron pedig 1883-ban Révészt gondolta szerzőjéül*, — 
ő készítette, a mint azt a Kiss Áronnak hozzá intézett fel- 
hivására 1883-ban maga kinyilatkoztatja.^ 

Bevési e röpívre vonatkozólag a következőket irja : 
« Tagadhatatlan, hogy azt mi debreczeniek és tiszántúliak 
némi megütközéssel fogadtuk ; nemcsak azért, mert a pesti 



^ Rapport sur Téglise de Hongrie. Prononcé devant la Com- 
pagnie des Pasteurs de Géné ve. Par L. Filo, professeur de théologie 
á Pesth. H. és é. n. 8-r., Há lap. 

* Idrdnyi Ferencé, hernádbűdi ref. lelkész volt szives az «h*ány- 
adót» egyházának levéltárából számomra megküldeni. 

^ Magyar Prot. Egyh. és Isk. Figyelmező. 1876. 447. 

* Kiss Áron : Gr. Degenfeld Scbomberg Imre emlékezete. 13. 1. 
ö Sárospataki Lapok 1883. 818. 

tanácskozmányokban, tudtommal, senki közülünk részt nem 
vett, hanem azért is, mert ha van már egy mindenesetre 
tekintélyes s részben hivatalos körből származó utasítás, nem 
tudtuk elvélni, hogy miért jő létre néhány nap múlva egy 
másik? Kétségtelen az is, hogy az Irányadó, bár egyenesen 
hű az autonómiához, s határozottan pátens-ellenes, mégis 
sokkal gyengédebb és békülékenyebb, mint a Tájékozás. 
Úgy látszik, mintha előkészítő lépés akarna lenni egy, az 
előjöhető alkalmas időpontban nem sokára létrehozandó 
ügyes közvetítéshez.*^ 

Volt-e hát az Irányadóra szükség ? Volt is, nem is. 
Az bizonyos, hogy a Tájékozás a lehető legalaposabban és 
átlátszó világossággal megszabta a január 10-ki rendelettel 
szemben követendő eljárást. De a kézsmárki feliratban is 
ki van teljesen fejtve a protestáns közfelfogás a pátensre 
vonatkozólag, s így ha Révész fennebb említett nézete az 
Irányadóra nézve áll : akkor az általa fogalmazott tiszántúli 
feliratot is fölösleges munkának kellett tekinteni a kézs- 
márki hasonló tartalmú felirat megjelenése után. 

Mi azt hisszük, hogy akkor, midőn a kormány a pro- 
testáns autonómiára halálos csapást mért, semmiféle felszó- 
lalás, semmiféle nyilatkozat nem volt fölösleges, mely ama 
csapás elhárítását czélozta. Ha tehát az Irányadó a Tájé- 
kozás után újat nem tartalmazott is, annak közrebocsátása 
szélesebb körben megütközést aligha okozott, annyival kevésbé, 
mert a Tájékozás az egyetemes egyház formás sanctiójával 
csakugyan nem volt, mert nem is lehetett ellátva. 

Abban az időben az egyházkerületeket a közös csapás, 
közös, egyetértő tevékenységre serkentette ugyan, de azért 
a particularismus szelleme épen úgy, mint ma, sokkal inkább 
ki volt fejlődve, semhogy még a közösen megállapított intéz- 
kedések végrehajtását is szívesen átengedték volna az egy- 
házkerületek bármiféle bizottságnak vagy tanácskozmány- 
nak. Abból, hogy Bécsben elhatározta az összes egyház- 

* Magy. Prot. Egyh. és Isk. Figyelmező. 1876. 447. 

kerületek küldöttsége, mikép a papságot utasításokkal kell 
ellátni, valamint abból, hogy Révész eme határozat alapján 
elkészítette Tájékozását: egyátalán nem következett, hogy 
az egyházkerületek kizárólag a Tájékozáshoz tartsák ma- 
gukat. 

Elég vívmány volt már az, hogy ama határozat czél- 
szerüségét elismerték. A Tájékozást azonban átengedhették 
a Tiszántúlnak már csak azért is, mert egyik tiszántúli 
küldött készítette, a mint hogy később maga a tiszántúli 
kerület elrendelte annak, mint kötelező hivatalos utasításnak 
az esperesi hivatalok útján való köröztetését. 

A tiszáninneni superintendentia « vénei* márczius 14. 
és 15-én Miskolczon értekezletet tartván, — melyen a bécsi 
küldöttek közül br, Vay Miklós, dr. Ferenczy József aba- 
úji-. Hegedűs László alsózempléni esperes és Zsarnay Lajos 
egyházkerületi főjegyző voltak jelen, — elfogadták ugyan 
Révész dolgozatát^ s Szakái László felsőborsodi esperes 
és helyettes superintendens egy igazán remek, hangulatteljes 
körlevél kíséretében útnak is indította azt ; ^ de a mennyi- 
ben az értekezlet a mü szerkezetén és tartalmán módosítá- 
sokat tett,^ végre is nem lehetett azt többé a Révész-féle 
dolgozattal egynek tekinteni; más részről az is figyelembe 
veendő, hogy mielőtt a miskolczi tanácskozmány megtarta- 
tott volna, már egy ismeretlen eredetű utasítás, a Révész 
Tájékozásának erősen megcsonkított változata,* a tiszán- 
inneni kerületben tényleg forgalomban volt, sőt egy másik, 
hasonlókép ismeretlen eredetű, Radácsi György által « sáros- 
patakinak* nevezett utasítás,^ szintén közkézen forgott, mely 
azonban tartalma után ítélve, valószínűleg a január 10-diki 

^ Lásd az értekezlet jegyzőkönyvét: Sárospataki Füzetek 1865. 
849. 

^ Lásd a körlevelet egész terjedelmében : Sárospataki Füzetek 
1864. 462. 

3 U. o. 1865. 852. 

* Lásd egész terjedelmében : Sárospataki Fűzetek 1864. 461. 1. 

^ Lásd egész terjedelmében : Sárospataki Lapok 1884. 41. 



A PROTESTÁNS PÁTENS ÉS A SAJTÓ. 95 

miniszteri rendelet kibocsátása előtt készült s így a Révész- 
féle Tájékozásnak aligha volt versenytársa. 

A dunamellékiek a Bécsből visszaérkezett küldöttség 
több tagja, így nevezetesen br. Vay Miklós, gr. Teleki 
Sándor és Gyula, továbbá Török Pál és Tis0a Kálmán 
részvételével február 11-én hasonlóképen bizalmas értekez- 
letet tartottak Pesten s ennek megállapodásait Filó, Irány- 
adó czím alatt összeállítván, létrejött az a munkálat, mely 
viszont a dunamelléki superintendentiában volt hivatva a 
Tájékozást pótolni. Révész tehát abban is téved, hogy az 6 
kerületökből a tanácskozmányban senki nem vett részt , 
mert ott volt és vezérszerepet játszott a nagyszalontai egy- 
házmegye gondnoka, Tisza Kálmán s ő is helyeselte Filó 
dolgozatát,^ a Tiszáninnenről pedig jelen volt br. Vay Mik- 
lós, a bécsi küldöttség vezetője, ki második bécsi útjának 
eredményével, helyesebben eredménytelenségével számolt be. 

Révésznek ama másik állítása sincs kellőleg indokolva, 
mely szerint az Irányadó előkészítő lépés akart lenni «egy, 
az előjöhető alkalmas időpontban nemsokára létrehozandó 
ügyes közvetítéshez*. 

A mellett ugyanis, hogy az Irányadó 7-ik pontjában 
világosan ki van mondva, mikép a Tájékozás czímü dolgo- 
zat újból átnézetvén, némi igen csekély kifejezés kihagyása 
mellett, teljes szövegében helyesnek találtatott arra, hogy 
annak aztán az egyes superintendentiális vagy a seniorum 
collegiumok «tanácskozmányaiban hivatalos erő is adattas- 
sék» : e mellett annak egyetlen egy sora sem tartalmaz semmi- 
féle engedményt s az egész okmány mindenre inkább lehe- 
tett alkalmas, mint közvetítésre. 

Az érdekes okmány 1-ső pontja így hangzik: « Egy- 
házunk jelen helyzetében, minden kellemetlenségei mellett is, 
biztosabban s erősebben állunk most, mint a szeptember 
1-én kiadott nyilt parancs megjelenésekor, mert akkor a 
közvélemény csak alakulófélben volt, most pedig teljesen 

^ Filó nyilatkozata a Sárospataki Lapokban 1883. 818. 

kiképezve s megszilárdulva van. Most már, miután egy és 
oszthatatlan nálunk az egyházrendezés tárgyában való gon- 
dolkozás, sőt erre nézve mind a négy egyházkerület köz- 
gyűlése is világos és egyetemes határozatot hozott: sem 
gyülekezetek^ sem egyesek nem ingadozhatnak többé, hanem 
a közgyűlések által autonómiáé kijelölt és a közvélemény ereje 
által is szentesitett egyenes úton kell, hogy haladjanak.^ 

Az 5-ik pontban pedig ezeket olvassuk: «Ha a január 
10-diki rendelet bármely lelkész által tévedésből, gyáva meg- 
rettenésből vagy épen roszakaratból fel is olvastatott volna : 
úgy a gyülekezetek presbyteriumainak, mint a felsőbb egy- 
házi hatóságoknak ki kell jelenteniük, miszerint azon fel- 
olvasás egyházi autonómiánk szempontjából törvénytelen és 
így érvénytelen lévén, a január lO-diki rendeletnek egy- 
házunk irányában teljességgel semmi kötelező erőt sem köl- 
csönözhet, azt a felolvasás mechanicus tényével életbelépte- 
tettnek tekinteni nem lehet, a mint hogy a gyülekezetek az 
azon rendeletben parancsolt módon magokat egyátalán nem 
szervezhetik s az ily szervezés munkájához a presbyteriu- 
mok résztvevőleg nem járulhatnak. > 

Ilyen beszédnek hogy lehetett volna békítő, illetőleg 
közvetítő hatása?! 

A mi esetleg félremagyarázásra adhatott okot, a 10-ik 
pont, mely szerint <azon négy pontok, melyek a február 
2-kán Pesten tartott tanácskozmányban az egyházi ügy 
békés kiegyenlítésének elfogadható alapjául készíttettek s 
melyeket br. Vay Miklós úr ő excellentiája magával felvitt 
Bécsbe s a miniszter urakkal közlött, — az egyház autonóm 
jogaival teljesen megegyezőknek találtattak*. 

Úgyde, ha ezt a kijelentést az egész dolgozatból nem 
kiszakítva, hanem annak bevezetésével összefüggésben tesz- 
szük vizsgálatunk tárgyává: egészen világos lesz előttünk, 
hogy a békés kiegyenlítés alatt egyebet, mint a protestán- 
sok minden kívánalmainak teljesítését, Vayék sem értettek. 
Az Irányadó bevezető részében azt olvassuk ugyanis, hogy 
Bechberg megkérdezte Vaytól, mi módon gondolja a békét 

helyreállítani? «Ügy — feleié Vay, — ha a protestánsok 
Jcérelmei teljes mértékben megadatnak ; ez lenne az ügy 
gordiusi csomójának mind az egyházra nézve legmegnyug- 
tatóbb, mind a magas kormányra nézve legczélszerűbb 
kettémetszése>. Azonban — jegyzi meg az Irányadó — a 
gordiusi csomónak ily módon való kettémetszését, helyeseb- 
ben megoldását a miniszterek nem fogadták el. 

Adjuk meg mindenkinek a magáét. Ha Révész elévül- 
hetetlen érdemet szerzett magának Tájékozásával, Filó is mél- 
tán számot tarthat a közelismerésre irányadójáért, jóllehet 
az ő feladata sokkal könnyebb volt, mint a Révészé, mert 
tört úton haladt. A külföld tájékoztatása czéljából is hasonló- 
képen mind a ketten igen hasznos tevékenységet fejtettek 
ki, azzal a különbséggel mégis, hogy Révész szélesebb olvasó 
körre számíthatott, midőn a német protestánsokhoz intézte 
sorait, mint Filó, ki a genfi lelkészi kört s közvetve a 
svájczi és franczia, velünk távolabbi összeköttetésben levő 
protestánsokat kivánta felolvasásaival informálni. 

1860. deczember 31-diki kelettel azt irja Filó Genfből 
Ballagi Mórnak^ hogy «bár egymástól jelenleg távol, de 
azért most is egy czélra működünk; ti hon, én itt a kül- 
földön, szenteljük időnket, fáradságunkat egyházunknak s 
iskolánknak előmenetelére ». A Filó sikeres fáradozásainak 
maradandó emléke, egyszersmind bizonyítéka a három genfi 
felolvasás. 

A másodikban, melyet 1861. jan. 28-kán tartott, rövi- 
den, csakis a kiemelkedőbb mozzanatokra szorítkozva adja elő 
a protestánsok küzdelmeit a pátens ellen. A részletezéssel, úgy 
látszik, nem akarta próbára tenni hallgatói figyelmét. De nem 
is volt erre semmi szükség. Előadása az idegen, viszonyainkat 
nem ismerő közönségre nézve világosabbá, könnyebben meg- 
érthetővé vált az által, hogy az adatok tömegével nem volt 
túlterhelve. Még saját tevékenységére is — elismerésreméltó 
szerénységgel és önmegtagadással — csak egy helyütt reflek- 
tál, s akkor sem nevezi meg magát. 

Hogy hitfeleinek oppositióját könnyebben megértsék ide- 

gen hallgatói, bevezetésül a magyar protestáns egyház szerve- 
zetét ismerteti meg velők. Majd az 1848 utáni kormány- 
nak a protestánsok ellen többször ismételt támadásaira irá- 
nyozza hallgatói figyelmét, s úgy. tér át a szept. 1-sői nyilt 
parancs által előidézett mozgalom tárgyalására. 

Előadását azzal fejezi be, hogy körvonalozza a protes- 
tánsok álláspontját a pátenssel szemben. 

Két pontba foglalja az ellentállás okait. 

Nem fogadhatták el, szerinte, a protestánsok a nyilt 
parancsot először elvi szempontból. Mert ha elfogadják: a 
mellett, hogy lemondanak jogaikról, önmaguk törvényesítik a 
rablást, mely őket fenyegette; a zsinat-presbyteri rendszer 
megsemmisül s a püspöki rendszer lép helyébe ; az uralkodó 
lesz püspökké, foglalja le a maga számára az egyházi törvény- 
hozás jogát s hasonló módon előbb-utóbb egy még kedvezőt- 
lenebb szervezetet oktroyálhat rájuk. A mi egyházunk — úgy- 
mond — nem akarta és nem akarja átruházni jogait még egy 
protestáns uralkodóra sem, annál kevésbé egy katholikusra. 
Vissza kellett tehát utasítnia s vissza is utasította a pátenst, 
mert különben a legnyomorultabb és legbizonytalanabb hely- 
zetbe jut vala. 

De visszautasította azért is, mert annak több pontja 
támadó jellegű. Ha első tekintetre szabadelvűnek látszik is: 
mélyebben megvizsgálva ügy találjuk, hogy az abszolút monar- 
chia alapelvein nyugszik az. Az egész egyház, még maga 
a zsinat is alárendeltetnék egy tanácsnak (Oberkirchenrath), 
melynek tagjait az uralkodó nevezné ki és fizetné, tehát 
egészen tőle függenének. A zsinat megszűnnék törvényhozó 
testűlet lenni s tervezetek előkészítésével foglalkozó egyszerű 
értekezletté degradáltatnék. A szuperintendensek nem lenné- 
nek többé pásztorok és tisztviselők, hanem a kormány által 
fizetett bürokratikus hivatalnokok. Az egyháziaknak a vilá- 
giakkal szemben fölény biztosíttatnék, a mi egyenetlenségre és 
esetleg szakadásra vezetne az egyház kebelében. Egyházunk 
megfosztatnék iskoláival szemben önkormányzati jogától. Szó- 
val ép oly igazságos, mint természetes a protestánsok pátens- 

ellenes mozgalma. S ezt a német tudósok is belátják, mihelyt 
viszonyainkat közelebbről megismerik. Felhozza például a fel- 
olvasó Hase-t ki nyilvánosan elismerte, hogy tévedett, midőn 
a protestáns kérdésben első izben nyilatkozott s kijelenté, 
hogy a magyar protestánsok álláspontja teljesen jogosult. 

A mitől Eévésjs^ Filó s a többi egyházi irók tartóz- 
kodtak, azt politikusaink nagy előszeretettel kihasználták saját 
politikai álláspontjuk igazolására. A protestánsok sérelmeit 
mint országos sérelmeket tárgyalták, melyeknek orvoslása és 
jóvátétele tehát nem felekezeti, hanem egyetemes nemzeti érdek. 

Még a katholikus és konzervativ KecsJceméthy Aurél^ a 
közvetítés embere is, a magyar kérdéssel foglalkozó névtelenül 
megjelent röpiratában ^ a protestáns mozgalmak történetéből 
meríti a legfőbb érvet arra nézve, hogy Ausztriának abba kell 
hagynia eddig követett politikáját s ki kell békülnie Magyar- 
országgal. 

Kecskeméthy képzelni sem tudja, hogy a protestantis- 
musért Magyarországon annyi vért ontottak volna, ha közbe 
nem játszanak a nemzeti motívumok. Pro religione et liber- 
tatibus regní! — ez volt Magyarországon minden fölkelés 
jelszava. Katholikusok harczoltak a protestánsokért; egy 
jezsuita-növendék, Rákóczy Ferencz, ájtatos szerzője egy még 
ma is használatban levő kath. imakönyvnek, az Officium 
Rákoczyanum-nak , volt leghíresebb vezére ama vallás- 
háborúknak, melyek a protestánsok vallásszabadságát bizto- 
sító szatmári és linczi békekötéssel végződtek. A pátens ide- 
jében sem lehetett a határvonalat meghúzni a nemzeti agitatió 
és a protestáns zavargások között. 

Naiv szemrehányás a protestánsokkal szemben — foly- 
tatja tovább, — hogy a pátens elleni oppositiójuknak politikai 
alapja van. Valóban éles észre valló fölfedezés ! Hát a konkor- 
dátumnak nem volt politikai háttere, nem volt semmi köze 



^ Die Lebensfrage Oesterreichs. Ist noch eine Vermittlung zwi- 
schen Oesterreich und Ungarn möglich ? Braunschweig. Druck und 
Veri. von G. Westermann. 1860. 8-r., 88 lap. 

az állami élethez, megkötésénél nem szerepeltek politikai 
indokok ? 

A protestáns egyház Magyarországon, zsinat-presbyteri 
rendszerével, demokratikus önkormányzati szervezet, melyet 
alulról kormányoznak, melynek élete a községek kezében van, 
alapelve a szabad választás és teljes nyilvánosság. Ilyen 
szervezet hogyne fenyegettetnék lételében egy bürokratikus, 
korlátlan és jezsuita irányzatoknak hódoló kormányzati 
rendszer által! Minden protestáns érzi, hogy ez és az ő 
egyházszervezetük össze nem egyeztethető. 

A protestánsok a történelemre alapítják ama meg- 
győződésűket, hogy Magyarország politikai átalakulása folytán 
vívhatják ki saját alkotmányszerü biztosítékaikat, sőt maguk 
a bécsi államférfiak is tisztában vannak ezzel. Csak abban 
tévednek vagy legalább a kultuszminiszter abban téved, hogy 
azt hiszik, miként ez a mély belátás csak az excellentiásoknak 
és az udvari és miniszteri tanácsosoknak speciális kiváltságuk, 
pedig ösztönszerű tulajdona az immár az egész protestáns 
társadalomnak. 

A végeredmény, melyre Kecskeméthy jut, az, hogy a 
legkülönbözőbb motívumok egyesítvén az ország különböző 
elemeit a közös czél: az ország történeti, alkotmányilag 
biztosított autonómiájának kikűzdésére, az osztrák kormány 
okosan teszi, ha magától enged s nem várja be, míg kény- 
szeríteni fogják rá, hogy engedjen. 

Ugyanilyen szellemben irnak az emigratió tagjai is. 

Horn Ede termékeny tolla, ebben az időben, tudtommal 
három röpirattal járult hozzá a magyar kérdés megvilágí- 
tásához. 

Az egyikben a magyarországi nemzetiségi kérdést 
tárgyalja a szabadsághoz való viszonyában ^, s hazafias 
örömmel jelzi, hogy a nemzetiségek okulva a közelmúlt 
eseményein, kezet fognak immár a magyar nemzetiséggel, 



* Liberté et nationalité. Par J. E. Horn. Paris, E. Dentn. 
1860. 8-r., 32 lap. 

meri meggyőződték arról, hogy csak á fnagyaröí líhilma 
biztosíthatja szabadságukat, a közszabadságot. 

A másikban Magyarországot szembe állítva Ausztriával \ 
Bz októberi diploma tarthatatlanságát mutatja ki. 

A harmadikban * reflektál már a pátens-mozgalomra is ; 
megemlékezik a kassai perről ; kiemeli a katholikusok rokon- 
szenvét a protestánsok iránt. Mindezt azért, hogy bebizonyítsa, 
miként Magyarország minden vidéke, társadalmának minden 
osztálya, minden felekezete, minden nemzetisége, mohón ragad 
meg minden kinálkozó alkalmat, hogy megmutassa Európá- 
nak, mennyire egyek a gyűlöletben a reájuk nehezedő vas- 
uralom iránt s az erős elhatározásban, hogy az alól mi- 
hamarább fölszabadítsák magukat. 

Ludvigh János, egy névtelenül megjelent röpiratában,^ a 
külföldnek bemutatja Magyarország nemzeti és alkotmányos 
intézményeit s az azok ellen osztrák részről elkövetett 
sérelmeket. 

Röpiratának egy fejezetében a protestáns mozgalomra 
is kiterjeszkedik. Visszautasítja dr. Lechler tanácsait, me- 
lyeket a magyar protestánsoknak olyan ügyben adott, a mit 
nem ismer. Kifejezi abbeli meggyőződését, hogy nincs oly 
hatalom, mely a protestánsok és a nemzet részéről kifejtett 
passiv ellentállást megtörhetné, s hogy a protestánsok oppo- 
sitiója, mint igazságos, törvényes és mérsékelt oppositió, meg- 
érdemli Európa rokonszenvét. Elmélkedését azzal fejezi be, 
hogy a politikában ép ugy, mint a vegytanban, vannak 
lehetetlen vegyületek, képtelen amalgamok, vakmerő fúziók, 
melyek nem végződhetnek egyébbel, mint rettentő robbanással; 

* La Hongrie en face de V Aulriche. Par J. E. Horn, Parifer, 
E. Dentu. 1860. 8-r., 30 lap. 

* La Hongrie et la crise Européenne. Par J. E, Horn, Paris, 
E. Dentu. 1860. 8-r., 31 lap. 

* La Hongrie devant 1' Europe. Les institutions nationales et 
constitutionnelles de la Hongrie et leüt* violation. Bruxellfes. Fr. v. 
Meenen et Cie. 1860. 8-r., 199 lap. 

az osztrák interregnum nem egyéb, mint ilyen vakmerő 
fúzió kisérlete. 

Az emigránsok közt, mint tudjuk, sok kellemetlenség, 
torzsalkodás, személyes motívumokból eredő összeütközés 
fordult elő. Különösen Szemére Bertalannak volt sok baja 
a többiekkel. Horn Edéről , naplójában mindig a legnagyobb 
megvetéssel ír. «Egy doctrinair ember — így jellemzi őt, — 
elv és szín nélkül; félelemből emigrált, s hogy éljen, irni 
kezdett; a magyar ügyről egy darabig nem irt, mert — saját 
vallomása szerint — nem értett hozzá, de mióta ügyünk 
napi kérdés kezde lenni, irt nemcsak két czikket a Revue 
Contemporaine-be, hanem a magyar s német lapokat meg- 
rendelvén magának, egy levelezői titkos vállalatot csinált 
magánál, szóval, mióta a magyar hireket fizetik, eladja, 
árulja azokat s üzletet csinál velők. > ^ 

Az meg köztudomású tény, hogy Teleki László és 
Klapka mellett Kossuth-oi gyűlölte legjobban s mikor csak 
alkalom kínálkozott rá, kisebbítette a külföld előtt. A «Köl- 
nische Zeitung> szerkesztőjének például 1859 júliusában így 
ír róla: « Valóban ő, sem elveihez nem hű, sem szavaiban 
nem őszinte, neki csak egy dicsvágya van — s ez gyászos 
gyöngéje, — az, hogy szerepet játszhassék, mindegy bármely 
színpadon s bármily társaságban. Kielégíthetíen dicsszomjával 
és bátorság hiányában százszor elveszítené hazáját, ha 
százszor adná azt kezébe a sors, mert nincs meg benne 
sem a forradalmár bátorsága, sem az államférfi éleselműsége, 
sem a bölcsész mélysége; ő szeret beszélni s szereti, hogy 
róla beszéljenek — ez az egész ember. > ^ 

Egyszer az Augsburger Alig. Zeitung Szemerét vette 
gyanúba, hogy ő áll a külföldi magyar sajtóiroda élén. 
Mire Jósika a következőket irja Kossuthnak: «Egy barátom 
többek jelenlétében kérdezte Szemerétől, mennyi igaz az Alig. 
Ztg. ezen állításából? — és Szemere oly modorban mente- 



* Szemere : Naplóm. IL 201. 
« U. o. II. U6. 

gelődzött, miként mindenkit meggyőzött róla, hogy ő a 
diabolus rotae. Barátomat ez istenien mulattatta. Láthatod ebből, 
hogy nem éltem hiába 60 esztendőn túl : ismerem az embe- 
reket. Nem különös -e, hogy ilyen emberek vannak, kik 
mástól a sikert irigylik és selejtes önzésükben mások érde- 
meit maguknak tulajdonítják. Beh jól teszik! Mi, kik sem 
népszerűségért, sem haszonért nem dolgozunk, hanem pusztán 
azért az imádott szegény hazáért, nemcsak átengedjük nekik 
a pávatollakat, hanem örülünk, hogy a Sündenbock szere- 
pét oly szépségesen magukra vállalják ! » ^ 

A nélkül, hogy pert akarnánk osztani az emigránsok 
között s a nélkül, hogy kutatnék, mennyiben volt igazolt 
Jósika fennebbi kitörése Szemere ellen : az igazságnak meg- 
felelőleg jeleznünk kell, hogy ugyanakkor, a mikor Jósikáék 
oly nagy szogálatokat tettek hazájuknak a külfódi sajtó 
útján kifejtett propagandájuk által: Szemere sem hevertette 
tollát; csakhogy valamint ő nem vett tudomást Jósikáék 
joumalistai működéséről, úgy ezek sem törődtek ő vele; 
Jósikának még a nevét sem említi naplójában. 

A franczia lapokba, így nevezetesen a Siécle-be, a 
Patrie-ba, La Presse-be, valamint a német lapok közül a 
Kölnische Zeitung-ba számos czikket irt, s bármily ellen- 
szenvvel viseltetett is emigráns-társai iránt, az októberi 
diploma megjelenéséig, — a mikor a franczia Presse-ben 
mint határozott vívmányt üdvözölte a diplomát s a mikor 
Klapkának kellett vele szemben kinyilatkoztatnia, mikép a 
hagyományaihoz hű Magyarország 1860-ban nem hazudtolja 
meg az 1848-diki Magyarországot, — czikkei által lényege- 
sebb elvi differentiába nem keveredett velők. 

Majd később önálló röpiratban ismertette meg a kül- 
földdel Magyarország közjogi, politikai és társadalmi viszo- 
nyait. Művét eredetileg francziául irta, ^ de aztán megbővítve 

^ Kossuth: Irataim II. 104. 

* La question hongroise. (1848 — 1860.) Par Barthélemy de 
Seemere ancien ministre-prósident de Hongrie. Paris, E. Dentu. 1860. 8-r., 
164 lap. 

közzétette angolul is. ^ sőt németre is le akarta fordíttatni, 
a mi azonban nem sikerült neki. 

Hat levelet tartalmaz az Gohdenhez^ a szabad keres- 
kedelmi iskola fejéhez, továbbá egy-egy emlékiratot Palmer- 
ston lordhoz és Cavourhoz czímezve. "^ Cobdentől azt várta, 
hogy majd az angol kiadáshoz előszót fog irni s ez által 
elterjedését mozdítja elő ; de — mint Naplójában szemre- 
hányólftg irja — a népszerű angol politikus nem mutatott 
semmi különösebb érdeklődést könyve iránt. ^ Sokkal inkább 
figyelmére méltatta az osztrák kormány, mely — ha ugyan 
helyes Szemere ebbeli föltevése — bérencz toll által választ 
Íratott rá.* 

Hogy Szemere a protestáns kérdésre is kiterjeszti röp- 
iratában figyelmét, ez annál természetesebb, mert mint pro- 
testáns alaposan ismerte annak minden ágát-bogát, mint 
politikus viszont nagyonis alkalmasnak találhatta e kérdést 
a politikai helyzet megvilágítása végett szóba hozni. 

Álláspontja a következő. 

A protestánsok szabadsága elválaszthatatlan kapcso- 
latban áll a politikai szabadsággal. A protestáns egyház, 
presbyteriális szervezetével, egyértelmű a democratiával ; nem 
létezhet, nem élhet, nem virágozhat, csak szabad államban. 
Egészen természetes, hogy népies alkotmányát nem szervez- 
hette volna, ha nem lett volna oly csodálatos hasonlósága az 
ország politikai szervezetével. 

A mennyiben tehát a polgári szabadság a protestáns 
egyházra nézve élet és halál kérdése : a protestánsoknak van 
legnyomósabb és legtöbb okuk elégedetlenkedni a fennálló 
politikai rendszerrel, mely a mellett, hogy megfosztotta őket 

* Hungary from 184S to 1860. London, Bentley. 8-r., 269 lap. 
2 Az előbbit Naplójában is közli. II. 147. 

8 II. 214 

* Civilisation in Hungary, seveu antwers to the seven lelters 
adressed by M. Barth, de Szemere laté minister of the interior in 
Hur^gary to Michard Góbden. M. P. Rochdale by a Hungárián. London. 
1860. Trübner et C. 8-r., 232 lap. 

polgári szabadságuktól, nemzetiségöktől: szellemi fejlődésüket, 
lelkiismereti szabadságukat is a legnagyobb veszélybe dön- 
tötte. 

Az 69-diki pátenst a külföldi lapok, köztük a német- 
országiak is a legnagyobb hévvel magasztalták, azt irván, 
hogy még maguknak a német protestánsoknak sincs oly 
szabadelvű alkotmányuk, sőt még a boldog skót presbyteria- 
nusokéval sem hasonlítható az össze. 

Valóban, ez egy bámulatos rendszer, az általános 
szavazatjogra alapítva, szép harmóniában egyesítve a leg- 
tökéletesebb rendet a legtágabb egyéni szabadsággal. 

De a dolgot, úgy látszik, a világ nem érti. Vájjon ez 
a rendszer Ausztriának köszönhető? A pátens egyszerűen 
visszaállítja a demokratikus jogokat és szervezetet, melyeket 
a magyarországi protestánsok a réformatió óta élveznek s 
melyeket számukra nemzetközi szerződések biztosítottak. 
A mi szabadelvű és jó van tehát a pátensben, az kizárólag 
Magyarországé; a mi rósz és jesuisticus — és ilyen van 
benne elég, — az osztrák eredetű. 

ügy Szemere, mint a többi magyar politikus felfogását 
igazolták a későbbi események. 

A protestáns kérdést, ha nem is egyszerre, de együtt 
oldották meg az alkotmány kérdésével. Amaz megelőzte, 
előkészítette ezt; az egyház megújhodása természetszerűleg 
maga után vonta az állam újjászületését. Az osztrák politika 
veresége a protestánsokkal szemben a mellett, hogy a protes- 
tánsok önbizalmát fokozta, az országot az ellentállás folytatá- 
sára, kitartásra ösztönözte, míg végre sikerült a nemzetnek 
önrendelkezési jogát visszaszereznie. 

Miképen használta és használja azt fel közel egy negyed- 
század óta, annak fejtegetése nem tartozik ide. De hogy 
egyházunk a nyugalom és béke beálltával megtette-e mindazt, 
a mit erejének fejlesztése végett tennie kellett, arra megad- 
hatjuk a feleletet. 

Nem tette meg. A belső missióra nem fordított elég 
gondot, s ezzel oly súlyos mulasztást követett el, mely 

immár bizonyos kóros jelenségekben kézzelfoghatólag kezdi 
magát megbőszülni. Aggodalom szállja meg lelkünket, ha 
elgondoljuk, hogy ama szomorü idők, melyeknek emlékét 
elevenítettük fel ezúttal, még vissza is térhetnek. Lesz-e 
akkor ismét elegendő hatalmunk, hogy a viharral daczoljunk ? 
Az 1859-dikihez hasonló megpróbáltatásokat csak egy egész- 
ségtől duzzadó, minden porczikájában életerős, öregségében 
is munkás, üde szervezet állja ki biztos sikerrel. Ilyenné kell 
tehát tenni az egyházat mindannyiunk odaadó, öntudatos, 
egyetértő munkásságával. 

